
br 1 


POBOŽNOST PRESVETOM 
OLTARSKOM SAKRAMENTU 


Zagreb, 2002. 


POBOŽNOST PRESVETOM OLTARSKOM 
SAKRAMNETU 


Predgovor 


Gospodin Isus je, kako nas uči Drugi vatikanski Koncil, ustanovio 
euharistijsku žrtvu svoga Tijela i Krvi, da ovijekoviječi žrtvu na križu 
kroz stoljeća, sve dok ne dođe, tako da Crkvi, svojoj ljubljenoj 
zaručnici, povjeri spomen-čin svoje smrti i uskrsnuća, vazmenu gozbu 
na kojoj se On blaguje, duša napunja milošću i daje nam se zalog 
buduće slave. Vjernici su pozvani da kao zajednica sudjeluju u tom 
otajstvu ne kao nijemi svjedoci, nego da ga kroz obrede razumiju, pa 
da svjesno, pobožno i djelatno sudjeluju u svetoj Misi, tom najvišem 
činu naše vjere. 

Drugi vatikanski Koncil u pastoralnoj konstituciji o svetoj liturgiji 
kaže: "Duhovni se život ipak ne sastoji samo od sudjelovanja u svetoj 
liturgiji. Doista, kršćanin, pozvan da moli u zajednici, mora uz to ući i 
u svoju sobu i moliti Oca u tajnosti, štoviše, kako nas Apostol uči, 
mora moliti bez prestanka. Posebno se preporučuju pobožne vježbe 
kršćanskog naroda, ako su u sklađu s crkvenim zakonima i propisima, 
osobito kada se vrše po nalogu Apostolske stolice". (br. 12-13) 

Euharistijsko otajstvo ne završava sa svetom Misom, nego u stoljet- 
noj tradiciji Katoliče Crkve imamo štovanje i pobožnost Presvetom 
Oltarskom Sakramentu izvan svete Mise. Ipak valja naglasiti da svaka 
pobožnost Euharistijskom Isusu je u krajnjoj liniji povezana s njegov- 
im Vazmenim otajstvom, jer je Euharistija spomen-čin njegove Muke, 
Smrti i Uskrsnuća. Tako da je svaka pobožnost Presvetom Sakramentu 
usko sjedinjena sa Misnom žrtvom ili stoga što pripravlja na njeno 
slavlje ili stoga što je kao jedan produžetak našeg misnog bogoštovlja. 
Napominjemo da su za to štovanje Sveto Pismo i Božanski časoslov 
najvažnije knjige molitve pred Presvetim. Od marijanskih molitava 
pred izloženim Presvetim Sakramentom Kongregacija za bogoštovlje i 
disciplinu u pismu od 15. 1. 1997. sakramenata jedino dopušta i pre- 
poruča meditativni način molitve svete Krunice, u kojoj s Marijom 
susrećemo Isusa u njegovim otajstvima. Pa ipak i drugi priručnici i 

tekstovi, osobito svetački, mogu nam u tome pomoći. Tako i ova 
knjižica, bogata duhovnim sadržajem, može poslužiti baš za to štova- 
nje Euharistiskog Isusa u molitvi, klanjanju i razmatranju. a može 
poslužiti kao priprava ili zahvala za slavljenje Euharistije. Odmah 
napominjemo da bi najbolji način priprave i zahvale za svetu Misu bilo 
razmatranje liturgijskih tekstova koji se čitaju u svetoj Misi. no i ove 
molitve svetaca imaju svoju ljepotu i draž. 

Svetačke molitve imaju posebnu duhovnu snagu, jer su ih pisale 
osobe koje su duboko doživljavale Isusovu prisutnost u Presvetom 
Sakramentu, iskazivale mu veliku ljubav, te nešto 'od toga zapisali u 
svojim molitvama koje mogu i nas potaći na veću ljubav prema 
Euharistijskom Isusu. 

Već duže vrijeme prikupljali smo ove tekstove na različitim jezicima 
i iz različitih priručnika i knjiga, pa stoga ne donosimo citate izvora 
kako ne bismo otežali tekst. Dao Bog i Majka Božja da ova knjižica 
donese obilje duhovnih plodova Hrvatskom narodu i potakne mnoge 
na veću ljubav prema Euharistijskom Isusu. 

U nakani sv. Alfonza tekst koji je pred vama nije bio zamišljen kao 
devetnica. Radi se o meditacijama koje je svetac napisao za svaki dan 
u oktavariju slavljenja svetkovine Presvetog Tijela i Krvi Kristove. 
Budući da je molitva devetnice duboko ukorijenjena u Hrvatskoj 
katoličkoj pobožnoj tradiciji. nama su se te meditacije, iz pastoralnih 
razloga, dodajući jedan tekst sv.Alfonza iz djela “Pohodi Presvetom 
Oltarskom Sakramentu“ učinile prikladnima i za molitvu devetnice na 
čast Euharistijskom Isusu. Možemo meditirati i moliti ove tekstove u 
okviru slavljenja svetkovine Presvetog Tijela i Krvi Kristove, kao i 
svaki puta kada želimo zahvaliti Isusu za njegovu svetu prisutnost u 
Euharistiji ili moliti za neku posebnu milost. 

Isto tako napominjemo da je sv. Ljudevit Montiortski napisao pjesme 
na čast Euharistijskom Isusu za svaki dan u tjednu. Budući da je teško 
prevodioti poeziju bez da se izgubi izvorni smisao mi smo te pjesme 
sv. Ljudevita doslovno preveli. te tako na hrvatskom jeziku dobili 
molitve. 


DEVETNICA ISUSU U PRESVETOM 
OLTARSKOM SAKRAMENTU 
(Iz djela svAlfonasa Liguorija) 


Prvi dan: ISUSOVA LJUBAV U PRESVETOM SAKRAMENTU 


Preljubljeni naš Gospodine, morajući s ovoga svijeta otići k Ocu, i 
videći da je došao čas njegove smrti “Isus znajući da mu je došao čas 
kada će otići s ovoga svijeta Ocu nije htio ostaviti nas same u ovoj 
suznoj dolini." (Iv 13,1) | što učini? Ustanovi Presveti Sakrament 
Euharistije u kojemu nam je ostavio cijeloga sebe. “Nijedan jezik ni 
govor, pisao je sv.Petar Alkatranski, ne može izraziti veličinu Isusove 
ljubavi prema svakoj duši, i zato Zaručnik, želeći otići s ovoga svijeta, 
a da odsutnost ne bude razlog da zaboravimo na njega, ostavio je duši 
kao spomen-čin Presveti Sakrament, u kojemu je On sam ostao. jer 
nije htio da sjećanje, koje će na njega podsjećati dušu, bude nešto 
drugo doli On sam." 

I evo Isusa, kako nas uči vjera, na tolikim oltarima, u tolikim sve- 
tohraništima zatvorena kao u zatvorima ljubavi, da bi Ga mogao pron- 
aći svatko tko Ga traži! “Ali Gospodine, govorio je sv. Bernard. to ne 
priliči tvome veličanstvu." A Isus mu je odgovorio: “Dosta je da pri- 
liči mojoj ljubavi." Oni koji idu u Betlehem da vide štalicu u kojoj se 
rodio Isus doživljavaju puno nježnosti. Isto tako oni žele vidjeti pre- 
torij gdje je bičevan, Kalvariju na kojoj je umro, grob u koji je položen, 
ali koliko više nježnosti treba biti u našem srcu kada pohodimo samog 
Euharistijskog Isusa prisutnog u svetohraništu. Sluga Božji Ivan 
Avilski govorio je da među svim svetištima ne možemo naći uzvišeni- 
je i sabranije svetište od bilo koje crkve u kojoj je prisutan Isus u 
Presvetom Sakramentu. 

Molitva: O, ljubljeni moj Isuse, Bože zaljubljeni u ljude, što si 
mogao više iznaći da bi te nezahvalni ljudi ljubili? O kad bi te ljudi lju- 
bili, sve bi crkve trajno bile pune osoba koje bi prignute na koljenima 
s licem do zemlje zahvaljivali ti i klanjali ti se, gorili iz ljubavi prema 
tebi gledajući te očima vjere skrivenog u svetohraništu. Naprotiv, ljudi 
zaboravljaju tebe i tvoju ljubav, utječu se čovjeku od kojega se nadaju 

zadobiti neko bijedno dobro, a ostavljaju tebe, moj Gospodine, 
napuštenog i samog! 

O, Isuse, kad bih ja mogao nadoknaditi mojim čašćenjem tolike neza- 
hvalnosti prema tebi! Kajem se, jer sam i ja u prošlosti bio kao oni koji 
su zaboravljali na tebe i zapuštali te. Ubuduće ne želim više tako čini- 
ti, želim te pohoditi koliko je više moguće. Zapali moje srce svojom 
ljubavlju, da bih od sada živio samo da te ljubim i da ti se dopadnem. 
Ti zaslužuješ ljubav svakog srca. Isuse moj. ako sam Te nekada prezi- 
rao, sada Te samo želim ljubiti! Ti si moja ljubav i svako moje dobro. 
Bože moj i sve moje! Presveta Djevice Marijo, isprosi mi veliku ljubav 
prema Presvetom Sakramentu. 

Litanije Presvetom oltarskom sakramentu str. 18. 


Drugi dan: ISUS JE U SVETOHRANIŠTIMA DA BI GA ONI KOJI 
ŽELE MOGLI PRONAĆI 


Sv.Terezija je govorila da na zemlji ne mogu svi podanici razgovarati 
s kraljem. Siromasi se mogu jedino nadati da će po nekom posredniku 
do kralja stići njihova poruka. A za razgovor s tobom, Kralju Neba i 
zemlje, ne trebamo nikoga. Svatko tko Te želi, nalazi Te u Presvetom 
Sakramentu i može ti govoriti po svojoj volji i bez ustručavanja. Isus 
Krist je u Euharistiji zaklonio svoje veličanstvo pod komadićem kruha, 
da bi nas potaknuo na veće povjerenje i oslobodio svakog straha da mu 
se približimo. Kao da Isus iz svetohraništa svaki čas viče: “Dođite k 
meni svi vi koji ste umorni i opterećeni, i ja ću vas okrijepiti“ (Mt 
1i,28) Dodite, kaže, dođite siromasi, bolesnici, progonjeni, pravednici 
i grešnici, i naći ćete okrijepu u svim vašim žalostima i patnjama. Isus 
Krist želi utješiti svakoga tko se njemu utječe. 

On dan i noć boravi u svetohraništu kako bi ga svi mogli pronaći i 
kako bi svima udijelio milost. Zbog toga su se sveci na zemlji rado 
zadržavali pred Isusom u Presvetom Sakramentu, tako da su dani i noći 
pred Euharistijom njima izgledali kao trenuci. 

Ferijska kneginja, kada je ušla u samostan i postala klarisa, nikada 
se nije umarala biti u kapelici pred svetohraništem. Jednoga dana su je 
upitali što toliko radi pred Presvetim Sakramentom. Ona je u čudu 


odgovorila: "Što radim pred Presvetim Sakramentom? Zahvaljujem. 
ljubim i molim!" Sv. Filip Neri je za vrijeme pohođa Isusu u Euharistiji 
znao uskliknuti: "Evo ljubavi moje, evo sve ljubavi moje!" Ah, kad bi 
Isus bio naša sva ljubav, i nama bi dani i noći izgledali pred njim kao 
trenuci. 

Molitva: Isuse moj, ubuduće kad Te budem pohodio u Svetohraništu 
nadam se i ja da ću moći reći "Evo ljubavi moje, evo sve ljubavi 
moje!". Ljubljeni moj Gospodine, želim ljubiti samo Tebe, samo Tebe 
želim jedina ljubavi moje duše. Osjećam da umirem od boli kada 
pomislim da sam u prošlosti ljubio stvorenja više od tebe, okrećući 
leda tebi, beskrajnom Dobru. A Ti si me podnosio s toliko strpljenja, 
jer nisi htio da budem zauvijek izgubljen, i umjesto da me kazniš. ranio 
si moje srce tolikim strelicama ljubavi. tako da se nisam mogao 
oduprijeti tvojoj nježnosti, te sam ti se potpuno predao. 

Vidim da me želiš potpuno za sebe. Kad već to želiš, učini da tako i 
bude, jer Ti to trebaš učiniti. Odvoji me od svih zemaljskih navezano- 
sti, oslobodi od mene samoga. Daj da samo tebe tražim, o tebi go- 
vorim, živim i umrem za tebe. O, Ljubavi mog Isusa, dođi i uzmi čita- 
vo moje srce i odvoji me od svih ljubavi koje nisu za Boga i u Bogu. 
Ljubim Te Euharistijski Isuse, ljubim Te živote moj, blago moje. 
ljubavi moja i sve moje! Marijo, nado moja, moli ža mene i isprosi mi 
milost da budem potpuno Isusov. 

Litanije Presvetom oltarskom sakramentu str. 18. 


Treći dan: ISUS NAM JE DAO NAJVEĆI DAR DAJUĆI NAM 
SEBE U PRESVETOM SAKRAMENTU 


Ljubljeni Isus nije bio zadovoljan samo da žrtvuje za nas svoj 
božanski život u patnjama i pogrdama, kako bi nam posvjedočio svoju 
ljubav, nego još više kako bi nas potaknuo da ga ljubimo, noć prije 
svoje smrti htio je ostaviti samoga sebe za hranu u Presvetoj 
Euharistiji. Bog je svemoguć, ali nakon što je darovao samoga sebe u 
Sakramentu ljubavi duši nema što više dati. Tridentski koncil kaže da 
Isus, dajući se nama u svetoj pričesti, daruje nam i sve blago svoje 
beskrajne ljubavi. 


Kako bi se osjećao počašćen podanik, piše sv. Franjo Saleški, koje- 
ga bi kralj za stolom pozvao da s njim ruča. Isus u Euharistiji ne daje 
nam samo dio svoga ručka, nego cijelo svoje tijelo: “Uzmite i jedite 
ovo je moje tijelo!“ (Mt 26.26) A sa svojim tijelom daje nam i svoju 
dušu i svoje božanstvo, tako da sv. Ivan Krizostom kaže: Gospodin, 
dajući nam samoga sebe u Euharistiji, dao nam je sve što ima, i ne pre- 
ostaje mu ništa više što bi nam mogao dati. Sve ja dao za tebe, i ništa 
nije ostavio za sebe. O, divnog li čuda Božje ljubavi! Bog, koji je 
Gospodar svega, sav je tvoj. 

Molitva: Predragi moj Isuse, što si još mogao učiniti, da bi Te lju- 
bili? Daj da upoznamo preobilje ljubavi po kojemu si postao jelo, kako 
bi se sjedinio s nama siromašnim grešnicima. Moj Otkupitelju. Ti si 
me tako ljubio da se nisi ustručavao toliko puta meni se darovati u sve- 
toj pričesti, a ja sam imao takvu dušu, da sam Te puno puta istjerao iz 
svoga srca. Ali Ti ne možeš prezreti poniženo srce koje se kaje. Ti si 
postao čovjek zbog mene, umro si za mene, išao si dotle da si za mene 
postao hrana. Što si još mogao učiniti kako bi zadobio moju ljubav? 
Oh, kad bi mogao umrijeti od muke svaki put kad se sjetim da sam 
prezreo tvoju milost! Kajem se ljubavi moja, svim srcem, jer sam te 
povrijedio. 

Ljubim Te, beskrajna Dobroto, ljubim Te, beskrajna Ljubavi! Želim 
samo Tebe ljubiti, i ne bojim se ničega, osim živjeti, a ne ljubiti te. 
Ljubljeni moj Isuse, ne uskrati mi milost da ponovno pohodiš moju 
dušu. Dođi, jer radije želim tisuću puta umrijeti, nego te odbiti, i želim 
učiniti sve što mogu da budem po tvojoj volji. Dođi i zapali moje srce 
svojom ljubavlju. Daj da zaboravim na sve drugo, da mislim samo na 
tebe i za tobom žudim, najveće i jedino moje dobro. Marijo, Majko 
moja, moli za mene, i daj da budem zahvalan za toliku Isusovu ljubav! 

Litanije Presvetom oltarskom sakramentu str. 18. 


Četvrti dan: VELIKA LJUBAV KOJU NAM JE ISUS POKAZAO U 
PRESVETOM SAKRAMENTU 


“Isus, znajući da mu je došao čas kad će otići s ovoga svijeta k Ocu, 
ljubeći svoje koji bijahu na svijetu, do kraja ih je ljubio." (Iv 15,1) 

Isus, znajući da je došao čas njegove smrti, htio je prije toga ostavi- 
ti nam najveći znak svoje ljubavi, Presvetu Euharistiju. “Do kraja ih je 
ljubio najvećom ljubavlju, kako to objašnjava sv.Ivan Krizostom. 
Ljubio je ljude najvećom ljubavlju kojom ih je mogao ljubiti, dajući im 
cijeloga sebe. Kada je Isus ustanovio ovaj veliki Sakrament, ostavlja- 
jući nam sebe za jelo? Noć prije svoje muke. One noći u kojoj bijaše 
izdan, zapisa apostol Pavao, uze kruh. te zahvali, razlomi ga i reče: 
“Ovo je tijelo moje koje se predaje za vas!" (1 Kor 11. 23-24) Kad su 
ljudi smišljali kako da ga ubiju, On je htio njima dati zadnji i najveći 
dokaz svoje ljubavi. 

Znakovi pažnje i ljubavi, koju su nam prijatelji iskazivali, nakon nji- 
hove smrti ostaju najdublje urezani u naše srce. Isus _je s tom nakanom 
prije svoje smrti htio ostaviti nam na dar Presveti Sakrament. Dobro je 
govorio sv. Toma Akvinski kada je ovaj dar nazvao sakramentom i 
zalogom ljubavi, a sv. Bernard ga nazva ljubav nad ljubavima. ljubav 
svih ljubavi, jer je u ovom sakramentu Isusu Krist ujedinio i ispunio 
sve druge vidike ljubavi koje nam je iskazao. Sv. Marija Magdalena 
Paciška je dan kad je Isus ustanovio Euharistiju nazvala danom 
ljubavi. 

Molitva: O. beskrajna Isusova ljubavi dostojna da budeš beskrajno 
ljubljena! Ti si Gospodine tako zaljubljen u ljude. A kako to da su ljudi 
tako hladni prema tebi? Što si više mogao učiniti da ih potakneš da Te 
ljube? Isuse moj Ti si tako ljubezan i toliko ljubiš, daj Gospodine da 
Te ljudi upoznaju i užzljube. Kada ću ja ljubiti Tebe kao što si Ti ljubio 
mene. Otvori još više moje oči da uvidim veličinu tvoje dobrote. kako 
bih sve više gorio ljubavlju za tebe i živio po tvojoj volji. 

O, ljubljeni moje duše, da sam Te barem uvijek ljubio! Ajme, bilo je 
trenutaka kad ne samo da te nisam ljubio, nego sam prezirao tvoju 
milost i tvoju ljubav. Tješi me bol koju zbog toga osjećam i nadam se 
oproštenju po tvome obećanju onima koji se kaju. Tebi moj Spasitelju 
upravljam svu svoju ljubav. pomozi mi po zaslugama svoje Muke da 
Te ljubim svim svojim silama. O, kad bih mogao umrijeti za Tebe, kao 
što si Ti umro za mene! Marijo, Majko Božja. isprosi mi milost da od 
sada samo Boga ljubim. 

Litanije Presvetom oltarskom sakramentu str 18. 


Peti dan: O SJEDINJENJU DUŠE S ISUSOM PO SVETOJ 
PRIČESTI 


Sv. Dionizije Areopagita kaže da je glavni učinak ljubavi težnja za 
sjedinjenjem. Isus je ustanovio svetu pričest, da bi se potpuno sjedinio 
s našim dušama. Darovao nam se kao učitelj, uzor i žrtva, još je pre- 
ostalo da nam se daruje i kao jelo kako bi se sasvim sjedinio s nama, 
jer jelo se sjedinjuje s onim tko ga jede. To Gospodin učini kad je 
ustanovio Euharistiju, ovaj sakrament ljubavi. Isus je dosegao najveći 
stupanj ljubavi, kaže sv. Bemardin Sijenski, kad je dao samoga sebe 
za potpuno sjedinjenje kao jelo koje se sjedinjuje s onim tko ga jede. 
Isus se nije zadovoljio s tim da se sjedini s ljudskom naravi u 
Utjelovljenju, nego je htio po pričesti pronaći način kako se sjediniti sa 
svakim od nas, da sam, cio i nepodijeljen, postane dar svakome tko ga 
prima. 

Dakle, zapisa sv. Franjo Saleški. ni u jednom drugom činu Spasitelja 
ne možemo vidjeti ljupkijeg i nježnijeg kao u pričesti. kada se On 
ponizuje, te postaje jelo kako bi prožeo naše duše i sjedinio se sa srcem 
svojih vjernika. Isus, jer nas je gorljivo ljubio, htio se sjediniti s nama 
u Euharistiji, tako da postanemo jedno s njime, kako kaže sv. Ivan 
Krizostom. Htio si dakle, o Bože ljubavi, da tvoje i naše postanu jedno 
srce kako kaže sv. Lovro Justinijani, a to kaže i sam Isus: “Tko jede 
moje tijelo...ostaje u meni i ja u njemu." (Iv 6,56) Tko se pričešćuje, 
u [susu je i Isus je u njemu. To nije samo osjećaj, nego stvarno i istin- 
sko sjedinjenje. Kao što se sjedinjuju dvije rastopljene svijeće, kaže sv. 
Ćiril Aleksandrijski, tako i tko se pričešćuje postaje jedno s Isusom 
Kristom. Kada se pričešćujemo pomislimo da i nama Isus Krist kaže 
ono što reče jednog dana svojoj dragoj službenici Margareti Ipreskoj: 
Vidiš kćeri moja, divno sjedinjenje između tebe i mene, ljubi me dakle 
i bit ćemo uvijek sjedinjeni, i nikada se više nećemo rastaviti. 

Molitva: O, moj Isuse, upravo to ja tražim! Želim Te uvijek tražiti u 
svetoj pričesti. Bit ćemo uvijek sjedinjeni, i nikada se više nećemo ras- 
taviti. Ja znam da me Ti nećeš nikada ostaviti, ako se ja prvi ne udaljim 
od tebe. Bojim se Gospodine da ću se ubuduće odijeliti od tebe po gri- 
jehu, kao što se već dogodilo u prošlosti. Ne dopusti to, ljubljeni moj 

Otkupitelju, ne dopusti da se odijelim od tebe. Sve do smrti sam u 
opasnosti da Te izgubim. Molim Te, po zaslugama tvoje smrti, daj da 
radije umrem, nego da te teško uvrijedim. Ponavljam Gospodine, udi- 
jeli mi milost i uvijek iznova mi je udijeljuj da se nikada od tebe ne 
odijelim. 

O, Bože moje duše, ljubim te i želim te zauvijek ljubiti! Pred Nebom 
i zemljom kažem da samo Tebe želim i ništa drugo. Isuse moj, usliši 
me, samo Tebe tražim i ništa drugo. Marijo, Majko milosrđa, moli se 
za mene i isprosi mi milost da se nikada ne odijelim od Isusa, te da 
samo njega ljubim. 

Litanije Presvetom oltarskom sakramentu str. 18. 


Šesti dan: ISUSOVA ŽELJA DA SE SJEDINI S NAMA U SVETOJ 
PRIČESTI 


“Isus, znajući da je došao njegov čas...“(Iv 13,1) Čas, koji Isus zove 
svojim časom, bila je noć u kojoj je počela njegova Muka. Zbog čega 
tako žalostan čas Isus zove svojim časom? Zato jer je to bio trenutak 
koji je On želio cijeli život. Te noći ustanovio je svetu Euharistiju, po 
kojoj se htio sjediniti sa svojim ljubljenim dušama za koje je ubrzo 
prolio svoju Krv i dao svoj život. Evo kako je o toj noći govorio svo- 
jim učenicima: “Žarko sam želio blagovati s vama ovu pashalnu 
večeru prije svoje Muke." (Lk 22,15) Tim je riječima htio iskazati 
želju i čežnju, koju je imao da se sjedini s nama u ovom Sakramentu 
ljubavi. Žarko sam želio, te riječi, kaže sv. Lovro Justinijasnki, su izišle 
u neizmjernoj ljubavi iz Srca Isusova. Isti plamen koji je tada gorio u 
Srcu Isusovu i sada gori u svetoj pričesti. Isti poziv koji je Isus uputio 
svojim učenicima da ga prime i danas svima ponavlja. “Uzmite i 
jedite, ovo je moje tijelo!" (Mt 26,26) 

Da nas potakne da Ga primimo u ljubavi obećava nam Raj. “Ako 
netko jede od ovog kruha živjet će zauvijek." (Iv 6,51) A ako odbije- 
mo primiti ga prijeti nam smrću. “Ako ne jedete tijela Sina čovječjega 
nećete imati života u sebi." (Iv 6,53) Svi ovi pozivi, obećanja i prijet- 
nje rađaju se iz Isusove želje da se sjedini s nama u svetoj pričesti i 
ljubavi koju nam daruje u njoj. Ne može se usporediti nijedna pčela 

koja tako naprasito slijeće na cvijet i upija med, reče jednog dana 
Gospodin sv. Matildi, sa mnom kad ja dolazim u duše koje me žele. 
Isus nas ljubi i želi biti ljubljen, jer nas želi, te hoće da i mi njega 
želimo, kako zapisa sv. Grgur. Blago onoj duši koja ide na pričest s 
velikom željom da se sjedini s Isusom Kristom. 

Molitva: Klanjanja dostojni moj Isuse, ne možeš nam dati veći dokaz 
svoje ljubavi i pokazati nam da nas ljubiš! Dao si život za nas. Ostao 
si u Presvetom Sakramentu da bi mi tebi dolazili i blagovali tvoje tije- 
lo. Ti toliko želiš da Te primimo. Kako možemo spoznati toliko 
pažljivu ljubav i ne goriti iz ljubavi prema tebi! Odstupite zemaljske 
ljubavi, ostavite moje srce, jer vi me sprečavate da gorim ljubavlju za 
Isusa, kao što On gori za mene. Koje druge znakove ljubavi čekam, 
moj Otkupitelju, veće od onih koje si mi dao? Ti si iz ljubavi prema 
meni žrtvovao svoj život, prihvatio tešku i sramotnu smrt. Iz ljubavi 
prema meni skoro si se poništio postajući jelo u Euharistiji kako bi 
cijelog sebe dao meni. O, Gospodine, ne dopusti da nezahvalan živim 
za toliku dobrotu. 

Zahvaljujem ti za vrijeme koje si mi dao kako bih oplakivao uvrede 
koje sam ti nanio i ljubio Te u sve dane života koji mi prestaju. Kajem 
se, o najveća Dobroto, što sam u prošlosti prezreo tvoju ljubav! Ljubim 
Te, beskrajna Dobroto, ljubim Te, najveće blago, ljubim Te beskrajna 
ljubavi dostojna beskrajne ljubavi. Pomozi mi moj Isuse da iz svog 
srca izagnam sve ljubavi koje nisu za tebe, daj da od sada samo Tebe 
želim, tražim i ljubim. Ljubljeni moj Gospodine, daj da Te uvijek 
pronađem, da Te uvijek ljubim. Uzmi svu moju volju da nikad više ne 
želim ništa što je protivno tvojoj volji. Bože moj, Bože moj, što bi 
mogao ljubiti, ako ne ljubim Tebe, koji si svako dobro? Da, samo tebe 
želim i ništa više! O, Marijo, Majko moja, Ti uzmi moje srce i ispuni 
ga čistom ljubavlju za Isusa! 

Litanije Presvetom oltarskom sakramentu str 18. 


Sedmi dan: PO SVETOJ PRIČESTI ZADOBIVAMO USTRAJNOST 
U BOŽJOJ MILOSTI 


Kada Isus u svetoj Pričesti dođe u dušu sobom donosi svako dobro i 

milost, a posebno milost svete ustrajnosti. Glavni učinak svete Pričesti 
je hraniti dušu koja je prima Kruhom Života. Sveta Pričest daje veliku 
snagu za hod putem savršenstva, zato Isus samoga sebe, u Presvetom 
Sakramentu naziva Kruhom nebeskim. “Ja sam Kruh živi koji je sišao 
s Neba!? (Iv 6,51) 

Kako zemaljski kruh uzdržava tjelesni život, tako Kruh nebeski 
uzdržava život duše po ustrajnosti u Božjoj milosti. Tridentski koncil 
naučava da je pričest lijek koji nas oslobađa od lakih grijeha i čuva od 
smrtnih grijeha. Papa Inocent III zapisa da nas Isus po svojoj Muci 
oslobađa od počinjenih grijeha, a po Euharistiji od grijeha koje bismo 
mogli učiniti. Sv. Bonaventura je govorio da se grešnici ne trebaju 
udaljiti od Pričesti zato što su bili grešnici. pa su se ispovjedili. 
Naprotiv, jer su bili grešnici moraju se češće pričešćivati, jer koliko je 
netko nemoćniji i bolesniji, toliko više treba liječnika. 

Molitva: Bijedan sam, Gospodine, zašto se žalim na moju slabost 
videći tolike moje padove? Kako sam se mogao oduprijeti Paklu 
udaljujući se od tebe, koji si naša snaga? Da sam se češće pričešćivao 
ne bi me toliko puta pobijedili moji neprijatelji. Ubuduće neće biti 
tako. “U Tebe se Gospodine utječem, o da se ne postidim nikada!“ (Ps 
31,2) 

Gospodine, ne da se ne želim više osloniti na svoje odluke, nego Ti 
si moja nada, Ti mi trebaš dati snage da ne padnem ponovno u grijeh. 
Ja sam slab, ali me Ti, po svetoj Pričesti, činiš jakim u svim napasti- 
ma. “Sve mogu u onome koji me jača!" (Fil 4,13) 

Oprosti mi, Isuse, sve grijehe kojima sam Te uvrijedio i zbog kojih 
se kajem svom dušom. Odlučujem radije umrijeti nego Te više uvri- 
jediti, oslanjam se na tvoju Muku da ćeš mi pomoći ustrajati u milosti 
sve do smrti. “U Tebe se, Gospodine, utječem, o da se ne postidim 
nikada!" (Ps 31.2) 

I reći ću to isto sa sv. Bonaventurom tebi Majko moja, Marijo: Tebi se 
Majko utječem, o da se ne postidim nikada! 
Litanije Presvetom oltarskom sakramentu str. 18. 


Osmi dan: O POTREBNOJ PRIPRAVI | ZAHVALI ZA SVETU 
PRIČEST 


Kako to da se mnoge duše često pričešćuju, pita se kardinal Bona, a 
tako malo napreduju na Božjem putu? I odgovara: “To se ne događa 
zbog nedostatka Nebeskog kruha, nego zbog slabe priprave osobe koja 
se pričešćuje." Vatra odmah zahvati suho drvo, ali ne i zeleno, jer nije 
prikladno za izgaranje. Sveci su imali puno koristi od pričešćivanja, jer 
su se brižno pripravljali za pričest. Dvije su glavne stvari koje duša 
treba učiniti kako bi se pripravila na pričest. 

Prva je odvojenost od stvorenja i oslobađanje srca od svega što nije 
Bog i nije za Boga. Duša mora biti u milosti. Koliko je srce više zauze- 
to zemaljskim ljubavima, toliko više ima zemlje u njemu, toliko manje 
mjesta je u srcu za Božju ljubav. Jednoga dana sv. Gertruda je upitala 
Gospodina kakvu bi pripravu za pričest On htio od nje. Isus joj je 
odgovorio: “Ne želim drugo od tebe, osim da dođeš primiti me 
ispražnjena od same sebe.*" 

Druga stvar koja se traži da bi osoba iz pričesti zadobila velike 
duhovne plodove je želja za primanjem Isusa s nakanom da ga se sve 
više ljubi. Gerson kaže da na ovoj gozbi ne ostaju oni koji su siti nego 
oni koji uvijek gladuju. Dakle, prva nakana, kako piše sv. Franjo 
Saleški, osobe koja se pričešćuje mora biti želja da raste u ljubavi 
Božjoj. Svetac bi govorio: “Mora se primati iz ljubavi Onoga koji se 
nama daje iz ljubavi!" I zbog toga je sam Isus rekao sv. Matildi: “Kada 
se pričešćuješ, poželi da me ljubiš većom ljubavlju nego li me je do 
sada ljubilo ijedno srce, a ja ću, kao što bi ti hitjela, primiti tu nakanu 
kao da je to tvoja ljubav." 

Potrebno je zahvaliti se nakon pričesti. Bogu nema draže molitve od 
one nakon svete Pričesti. U tim trenutcima duša se treba zadržati u 
ljubavi i molitvi. Te molitve imaju veću zaslugu pred Bogom, nego 
one u drugim trenutcima, jer im se zaslužna vrijednost povećava zbog 
prisutnosti Isusa Krista, koji se sjedinjuje s dušom. O molitvi nakon 
svete Pričesti kaže sv. Terezija, da Isus prebiva u duši kao na pri- 
jestolju milosti i govori: “Što hoćeš da ti učinim?" (Mk 10, 51) “Dušo 
došao sam hotimice s Neba da bih te obdario milostima. Traži od mene 

što želiš i koliko želiš i biti ćeš uslišana."? O, kolika blaga milosti gube 
oni koji se premalo zadržavaju u molitvi poslije pričesti! 

Molitva: O, Bože ljubavi, Ti nas toliko želiš obasuti svojim milosti- 
ma, a mi se tako malo trudimo tražiti ih. Kolika će biti naša muka u 
trenutku smrti, kada budemo mislili na ovaj za nas štetni nehaj. 
Gospodine moj, zaboravi prošlost. Ubuduće, s tvojom pomoću, želim 
se bolje pripraviti za pričest oslobađajući se svih ljubavi koje me 
sprečavaju da primim milosti koje mi želiš udijeliti. A poslije pričesti 
želim se zadržati koliko više mogu kako bi zadobio od tebe pomoć da 
napredujem u tvojoj ljubavi. Udjeli mi milost da to provedem u djelo. 

O, moj Isuse, koliko sam puta u prošlosti zapostavio ljubav prema 
tebi! Vrijeme koje mi još daruješ da živim po tvom milosrđu je za 
pripraviti se na smrt i nadoknaditi mojom ljubavlju sve uvrede koje 
sam ti nanio. Želim ga provesti oplakujući moje grijehe i ljubeći Tebe. 
Ljubim Te, Isuse ljubavi moja, ljubim Te jedino moje dobro, smiluj mi 
se, ne ostavi me! Marijo, nado moja, priteci mi uvijek u pomoć svojim 
zagovorom! 

Litanije Presvetom oltarskom sakramentu str. 18. 


Deveti dan: ISUS JE S NAMA DO SVRŠETKA SVIJETA 


“Evo ja sam s vama sve dane do svršetka svijeta." (Mt 28,20) 
Taj naš ljubljeni Pastir, koji je dao svoj život za ovce, nije htio umirući 
odijeliti se od nas. Evo me, govori On, uvijek s vama: za vas sam ostao 
na zemlji u Euharistiji. Tu me možete naći kad god zaželite, da vam 
pomognem i tješim vas svojom prisutnošću. Neću vas ostaviti do 
svršetka svijeta, dokie god budete na zemlji. Htio je Zaručnik, piše sv. 
Petar Alkatranski, ostaviti svojoj zaručnici na toj tako dugoj uda- 
ljenosti neku pratnju, da ne ostane sama. Zato je ostavio Sakrament u 
kojemu boravi On sam, a On je najbolja pratnja koju je mogao ostavi- 
ti. Najplemenitiji Gospodine, najljubljeniji Spasitelju, danas Te 
pohađam na oltaru, ali Ti mi vraćaš pohod drugom ljubavlju kada 
dolaziš k meni u svetoj Pričesti. 

Tada mi nisi samo prisutan nego me i hraniš, i čitav se daješ meni, 
tako da mogu istinito reći: Isuse, sada si sav moj! Ti se daruješ sav 

meni da se ja podarim sav tebi. Ja sam crvić, a ti si Bog. Bože ljubavi, 
kad ću vidjeti da sam stvarno sav tvoj, a ne samo riječima? Ti to možeš 
učinit. Povećaj u meni povjerenje zaslugama svoje Predragocijene 
Krvi, da odmah postignem tu milost od Tebe, da prije nego umrem 
budem sav tvoj, a ništa više svoj. Gospodine Ti uslišavaš svačiju 
molitvu, usliši danas moju, ja Te uistinu želim ljubiti. To želim svim 
silama, želim Te slušati u svemu, bez interesa, bez utjehe, bez nagrade. 
Želim ti služiti iz ljubavi. jedino da se svidim tvome Srcu, koje me tako 
strastveno ljubi. Moja nagrada neka bude da te Tebe ljubim. 

Molitva: Ljubljeni Sine Vječnoga Oca, osvoji i primi moju slobodu, 
moju volju, sve moje, svega mene i daj me sebi. Ljubim Te, tražim, 
uzdišem za tobom, volim Te. 

Najljubljenija moja Majko, cijela Te Crkva naziva i pozdravlja: nado 
naša. Ti koja si nada sviju, budi i moja nada. Sav razlog moje nade, 
mojeg ufanja, tako Te Majko nazvao sv.Bernard i govorio, neka se u te 
uzdaju oni koji očajavaju. Tako ti želim i ja reći: Majko moja, Ti 
spasavaš očajnike, spasi i mene! Ti si sva moja nada! 

Litanije Presvetom oltarskom sakramentu 


LITANIJE PRESVETOM OLTARSKOM SAKRAMENTU 


Gospodine smiluj se! 
Kriste smiluj se! 
Gospodine smiluj se! 
Kriste čuj nas! 
Kriste usliši nas! 


Oče Nebeski, Bože, 

Sine Otkupitelju svijeta, Bože, 
Duše Sveti, Bože, 

Sveto Trojstvo, jedan Bože, 
Kruše anđeoski, 

Kruše zasitni i slasti kraljevska, 
Kruše živi koji si s neba sišao, 

Smiluj nam se! 


Kruše koji daješ život svijetu, 
Kruše koji krijepiš srce čovjeku, 
Žito izabranih, 

Vino iz kojega niču djevice, 
Mano sakrivena. 

Duhovna slasti, 

Stole prečisti, 

Hrano i goste, Nebeska zaštito protiv grijeha, 
Liječe besmrtnosti, 

Spomene čudesa Božjih, 

Divno čudo nad svim čudesima, 
Hostijo sveta, 

Kaležu blagoslova, 

Prinose čisti, 

Neprestana žrtvo, 

Preslatka gozbo, 

Otajstvo vjere, 

Svezo ljubavi, 

Okrepo svetim dušama, 
Poputbino onima koji umiru u Gospodinu, 
Založe buduće slave, 
Sakramente pobožnosti, 
Životvomi Sakramente, 

Časni Sakramente, 

Presveti Sakramente, 

Bože sakriveni, 

Riječi Tijelom postala, 


Milostiv budi, oprosti nam Gospodine! 
Milostiv budi, usliši nas Gospodine! 


Od nedostojnog primanja Tijela i Krvi 
Od požude tijela, 

Od požude očiju, 

Od oholosti života, 


Oslobodi nas, 


Smiluj nam se! 


Gospodine! 


o 


Od svakoga grijeha, 


Za želju, kojom si ovu pashu s učenicima blagovati želio, 

Za preveliku poniznost, kojom si učenicima noge prao, 

Za. poruću ljubav, kojom si ovaj božanski Sakrament naredio, 
Za. svoju Predragocijenu Krv, koju si za nas na križu prolio, 
Za sveti tvoj prinos, koji si na oltaru ostavio, 


Usliši nas, 
Gospodine! 


Mi grešnici, 

Da se dostojiš našu vjeru i štovanje ovoga 
divnog Sakramenta umnožiti i uzdržati, 

Da se dostojiš našu goruću želju za primanjem 
ovoga Kruha nebeskog u nama pobuditi, 

Da se dostojiš nas za dostojno i često 

uživanje presvete Pričesti spremne učiniti, 

Da se dostojiš udijeliti nam dragocjene plodove 
ovoga životvornog Sakramenta, 

Da se dostojiš pobuđivati nas na pohod i 
klanjanje Presvetom Sakramentu, 

Da se dostojiš ovim Kruhom nebeskim u n 
ašem smrtnom času nas okrijepiti i zaštiti, 


Tebe molimo, usliši nas! 


Sine Božji, molimo te, usliši nas! 


Jaganjče Božji, koji oduzimaš grijehe svijeta, oprosti nam Gospodine! 
Jaganjče Božji, koji oduzimaš grijehe svijeta, usliši nas Gospodine! 
Jaganjče Božji, koji oduzimaš grijehe svijeta, smiluj nam se 
Gospodine! 


Kriste čuj nas! 
Kriste usliši nas! 
Gospodine smiluj se! 


Oče naš... Zdravo Marijo... 
Kruh s Neba dao si njima, koji svaku slast u sebi ima! 

Pomolimo se: Zdravo, predobrostivi Isuse, Sine Božji i Marije 
Djevice, Bože Spasitelju ovdje sakriveni, Presveto i Preslavno 
Otajstvo, čudo nad svim čudesima, Tebe hvalim, Tebe slavim, Tebe 
blagoslivljam, a jer je hvala i slava moja slaba zato s Anđelima i 
Arkanđelima i sa svim dvorom nebeskim pjevam slavi tvojoj pjesmu 
bez svršetka govoreći: Neka bude hvaljen presveti Sakrament od svih 
naroda puka i jezika! 

Bože koji si nam u divnom Sakramentu ostavio uspomenu Muke 
svoje, podaj nama, molimo, tako častiti otajstva Tijela i Krvi tvoje, da 
vazda osjećamo u sebi plod otkupljenja tvojega! Koji živiš i kraljuješ 
u vijeke vijekova. Amen! 


MOLITVE SVETACA EUHARISTIJSKOM ISUSU 


Donosimo više molitava i molitvenih govora svetaca upućenih 
Euharistijskom Isusu. Iz njih se lako uočava zaljubljenost tih velikih 
duša u Isusa prisutnog u Presvetom Oltarskom Sakramentu. Njihove 
molitve mogu i nas potaknuti na veću ljubav prema Euharistiji. Ove 
molitve se mogu uvijek i na svakom mjestu moliti. Mogu poslužiti i kao 
tekstovi za meditaciju, ali mi držimo da su najprikladnije za osobno, 
pa i zajedničko klanjanje Euharistijskom Isusu, bilo da je izložen u 
Presvetom Oltarskom Sakramentu, bilo za vrijeme jednostavnog poho- 
da u neku crkvu gdje je Isus prisutan u svetohraništu 


Želja za Svetom Pričešću 
sv. Ljudevit Montfortski 


Tisuće puta moje Te srce želi, moj Isuse, kada ćeš doći? Biti bez tebe 
je mučeništvo, dođi dragi moj Zaručniče! Bez tebe osjećam krajnju 
mlitavost. Ljubavi, bez tebe uzdišem dan i noć. Želiš li da Te ljubim? 
Dođi i zapali moju dušu ljubavlju. Ja sam izgubljena ovca, a Ti o, 
Dobri Pastiru, čuvaj me od vukova, bez tebe bit ću rastrgan! Dođi da 
prebivam s tobom. Danas Te žudim Kruše života. ne čekaj sutra. želim 
te blagovati, umirem od želje za tobom. Gladan sam, gladan sam, dajte 

mi Kruha života. Žurno dolazim nasititi se na novoj gozbi. Žedan sam 
vode koju si obećao Samaritanki, daj mi da pijem. Osjećam da se ledi 
moja siromašna duša, neka nebeski plamen siđe i zapali je. Hladan 
sam, razgori moju dušu. 

Ja sam slijepac koji viče: Gospodine Isuse, smiluj mi se! Sine 
Davidov i sine Marijin, da progledam umnoži moju vjeru. Ja sam nei- 
zliječivi bolesnik, a Ti me samo jednom riječju možeš izliječiti. Bez 
tebe, Liječniče pun ljubavi, sigurno ću umrijeti. Gospodine kucam na 
tvoja vrata, u velikoj sam potrebi, umirem od siromaštva, snažnim 
glasom ti vičem, udjeli mi milost. Nedostojan sam približiti se svetoj 
Pričesti. Kaži Isuse samo jednu riječ i postat ću dostojan, dođi u moj 
dom. Dođi istinski Prijatelju, blago moje, moja jedina srećo, bez tebe 
sam bijedan, dođi i uđi u moje srce! 


Molitve na čas Presvetom Oitarskom Sakramentu 
za svaki dan u tjednu 
sv. Ljudevit Montfortski 


Nedjeljom: Izvan sam sebe kada gledam Najuzvišenije Veličanstvo 
u Presvetom Sakramentu. U njemu vidim istinskoga Boga, u njemu 
vidim Kralja Slave skrivenog u tami, bez sjaja i uzvišenosti. O, tko to 
može povjerovati? Krotki Jaganjče, tu si kako bi bio naš Zagovornik. 
Dan i noć si prisutan u svetohraništu kako bi zadržao svoje osvetničke 
ruke spremne kazniti grešnika koji te vrijeđa. Postao si Hostija kako bi 
ublažio svoj gnjev i bez prestanka molio milosrđe za nas. Isuse, Ti tu 
Ocu iskazuješ svu čast i slavu, Ti si naša nadoknada, jer nas beskrajno 
ljubiš. Što nam više treba? U svojoj prisutnosti i klanjanju prepun si 
poštovanja i ljubavi za Očevo Ime. Tvoje Presveto Srce želi da Otac 
bude posvuda proslavljen i da mu svi istinski budu podložni u njegovu 
Kraljevstvu. 

Po tebi anđeli i svi sveci iskazuju neprestanu slavu Bogu u Nebu. 
Ono što oni čine u Nebu mi možemo činiti ovdje. jer si Ti, Isuse, s 
nama da postaneš sve svima, naš uzor. Isuse, ponizuješ se i snizuješ iz 
preobilja ljubavi. Tvoja nas ljubav potiče da ti uvelike uzvratimo. 

Pohodimo, dakle, Isusa često u tom velikom Otajstvu. Odgovorimo 

amen, na svaku njegovu riječ, na sve što čini dan i noć, časteći svoga 
Oca. O, ljubljeni Isuse, predajem ti se! Razborito je potpuno se predati 
tebi. Dođi kraljuj u nama kao u svom hramu, da se u tebi duboko kla- 
njamo Ocu i savršeno ljubimo. Iskaži u nama kao i na oltarima 
savršenu slavu Besmrtnom biću. Presveto Srce započni neizrecivu 
pjesmu koju samo Ti možeš dobro otpjevati. Neka cijelo Nebo odjeku- 
je neizrecivom radošću. 


Ponedjeljkom: Onaj koji očarava svece u slavi dan i noć je u našim 
svetohraništima, skriven u ciboriju. Svemogući u svojoj veličini jed- 
nak Ocu, da bi očarao naše srce, tu je u velikoj tajni. Isuse, punino 
ljubavi i života uistinu si prisutan u Euharistiji. Isuse, Ti si beskrajno 
blago, jer si Božja Mudrost, a tvoj sjaj nije potamnjen iako si se zbog 
nas ponizio. Ne paziš na sebe u svetohraništu, daruješ se bez da se 
dijeliš na komade, sav svima do te mjere da ne možeš više. Daruješ se 
svima bez izuzetka, a Ti ne osiromašuješ: Darovati je tvoja najveća 
sreća. Sretan si kad se daruješ. 

O, tko može iskazati vječnu slast koju Ti, Zaručniče prisutan u 
Euharistiji, daješ kušati svojim vjernim prijateljima. Ona je kao 
izvrsno vino kojemu nema ravnoga, ugodan miris, slatki nektar. Isuse 
prepun ljubavi postao si svima sve. Ti si naš dragi Zaručnik. istinski 
Bog, blagi učitelj i liječnik, prijatelj i brat. naš život i put, naše blago 
svjetlo. Sva blaga su u tvome Srcu koje je u svetohraništu, kako bi ih 
ljubezno i velikodušno dijelio kada ne nalaziš na prepreke. Tvoje 
Presveto Srce žarko želi obdariti nas i neprestano nas poziva, ali tko će 
čuti njegov glas? 

Dođite dragi prijatelji, svi dođite, govori nam dobri Učitelj. dođite i 
vidite kako je slatko ljubiti me i upoznavati me. Dajem vam moje 
Tijelo za jelo, jedite jer vas ljubim, pijte velikim gutljajima moju Krv, 
ugasite žeđ u meni. Isus nas ljubi, ljubimo i mi njega, nije li to dobro? 
Ljubezan je, bez straha približimo se njemu. Želimo li ljubiti kao u 
vječnoj domovini, idimo Presvetom Sakramentu da nam raspali srce. 
Ulij Božanski Isuse svvoju milost u naše duše, nećemo se više opirati 
tvome blagom plamenu. Daj da po tvojoj ljubavi postanemo jaki. Svrni 
svoj pogled pun ljubavi na naše siromaštvo. Amen. 

Utorkom: Presveti Oltarski Sakrament je izvrsna škola za naučiti bez 
riječi i posebnog umijeća u malo vremena znanost svih kreposti i 
božansku mudrost. Učitelj je ljubezni Isus koji nas iz Presvetog 
Sakramenta podučava bez prestanka. Učitelju bez premca, prosvjetljuj 
naše duše kao božansko sunce, ražari i raspalj nas ljubavlju. U ovom 
otajstvu Ti si naš sveti uzor. Dan i noć u tajnosti sam provodiš u djelo 
ono što naučavaš. Po poslušnosti silaziš na oltar. Na glas jednog smrt- 
nika ne opireš se nego dolaziš. U svetohraništu tvoje sveto Srce gori 
velikom ljubavlju. Ti dolaziš spasiti grešnike, potičeš ih i zoveš. 

Ljubav prema poniznosti privlači Te iz slave pa skrivaš svoje 
veličanstvo u siromašnom ciboriju. Tu nas Isuse redovito potičeš da 
shvatimo da si ponizan i blag kao dobroćudni jaganjac. Ne može se 
zamisliti koliko je tvoje strpljenje. lako često grešnik nepristojno dođe 
i povrijedi tvoje veličanstvo u Euharistiji, tvoje Presveto Srce sve trpi 
bez želje za osvetom. Isuse, Ti u svetohrništu sve vrijeme umireš 
zemaljskim stvarima. U dubokom miru tvoje Srce je prepuno slasti te 
tvoje drage kreposti. Podnosiš grešnike bez ogorčenja i bijesa. 
Euharistija je otajstvo ljubavi ili radije ljubav sama. Isuse, u njoj se 
zadržavaš dan i noć da bi nam pokazao da nas ljubiš. Neprestano nas 
u njoj moliš da Te uzljubimo, da u tebi tražimo pravi put. 

Kolika li je tvoja ljubav prema Ocu? Beskrajna. jer Ga ljubiš koliko 
On to zaslužuje. Konačno, sve kreposti imaju jedini izvor samo u 
tvome Presvetom Srcu, koje nam ih daruje. Dragi prijatelji, pohodimo 
svi tog najvećeg Kralja, jer je htio ostati snama da nam pokaže koliko 
nas ljubi. Od njega ćemo naučiti umijeće pobjede, sredstva za poslati 
savršeni i zadobiti slavu. O, Isuse. prosvijetli nas, o Vječno svjetlo 
samo se u tebi nalaze riječi života. Oblikuj u nama svoje kreposti i 
svoju živu sliku, naše srce se neće više opirati tom božanskom djelu. 


Srijedom: Neka sve dane mog života posvuda moj jezik razglašuje 
uzvišenost Presvetog Sakramenta. Dođite promatrajmo u njemu 
Spasitelja naših duša i njegovo Presveto Srce, koje gori božanskim 
plamenom, Srce koje je sama vatra, sami plamen. Srce tvoje, Isuse, je 
uvijek otvoreno da postane naš dom i naše utočište. Ono je neosvojiv 
i utvrđen grad, gdje neprijatelj nikada ne ulazi. Ono je nesavladivo 

kraljevstvo mira. Euharistijsko Srce Isusovo na sebe trajno preuzimaš 
srdžbu koju Vječni Otac iskazuje prema grešnicima koji k njemu 
dolaze. Tvoje Presveto Srce, po volji Očevoj, zaklanja ih svojim krili- 
ma, prekriva ih svojom ljubavlju, kako bi dalo zadovoljštinu njegovoj 
srdžbi. O koje li očinske ljubavi! 

O, kršćani, odvojite se od svijeta, u Presvetom Sakramentu je Srce 
koje obiluje svim dobrima. Dođite kušajte u tom vjernom Srcu više 
slasti i sreće nego li je vaše srce može poželjeti. Ne bojte se, Isus vas 
zove. Dođi grešniče u Euharistiji ćeš naći istinski život sa svim dobri- 
ma. Dođi skloni se na sigumo u Isusovo Presveto Srce edje ćeš naći 
pokajanje i oproštenje svojih grijeha. Gorljive duše zašto se ustruča- 
vate kušati lijepe slasti kojih je Isusovo Srce prepuno? Odmorite se u 
njemu u tišini naučite govor svete ljubavi, kako biste onda i vi pro- 
govorili s poštovanjem u ljubavi. 

Moje Presveto Srce, govori Isus, postane sve svim dušama koje u 
njemu borave. Ono daruje, a ne osiromašuje, obogaćuje, pomaže, 
ohrabruje, bez prestanka štiti, poučava, ljubi, grli i vodi. Ono je za 
svakog cjelovito, bez da se dijeli na komade. Kad nadođu velika pre- 
viranja, preziri i uvrede dođite da vas u njemu utješim. Vaši vas nepri- 
Jatelji žele uništiti? Moje srce neka vam bude zaklon. u njemu ćete ih 
sve poraziti i ismijati. Dođi čista dušo, ostavi stvorenja, čekam te u 
Presvetom Sakramentu. Uđi u moje srce, boravi u njemu, sakrij se. ne 
boj se ničega, jer ono je tvoj dom. Kušaj u njemu koliko sam dobar, 
moja ljubljena dušo! O, Isuse, trebam shvatiti da je tvoja ljubav odveć 
nježna i jaka. Daj da prebivam u tvom Srcu kako bih pobijedio samog 
sebe i sve svoje neprijatelje. Neka samo ono bude moj Raj u kojem će 
te moje srce zauvijek ljubiti. 


Četvrtom: Čudesan mi izgledaš, dobri Isuse, zbog svoje ljubavi. 
Nisi se zadovoljio biti s nama 33 godine provedene u radu i muci, nego 
si iz velike ljubavi htio ostati s nama, kako bi postao sve svima. Neka 
bude hvaljen Presveti Sakrament, neka mu se svi klanjaju i ljube ga. 
Isuse, ljubiš nas do kraja, jer da bi imali slobodan pristup tvojoj svetoj 
prisutnosti sakrio si svoje božanstvo, sjaj i uzvišenost pod neznatnim 
prilikama. Izgleda kao da si zaboravio svoje uzvišenosti da bi zadobio 

naša srca. 

Neka bude hvaljen Presveti Sakrament, njegova ljubav je beskrajna. 
Bog nas tako nježno ljubi da se osiromašio u ovom Sakramentu. Ah, 
tko može povjerovati? Daje se cio, a ne dijeli se na dijelove, daje nam 
svoje Tijelo za jelo, svoju Krv za piće, svoju dušu i svoje beskrajno 
biće da bi nas preobrazio u sebe. Neka bude hvaljen Presveti 
Sakrament i dostojan svake slave! 

Isuse, svojom moći trajno u Sakramentu činiš velika čuda mijenja- 
jući narav. Iznenađujuća je tvoja ljubav, jer se sad sjedinjuje sa 
stvorenjem. Isuse, Ti i duša postajete jedno, sve vam postaje zajed- 
ničko. Neka bude hvaljen Presveti Sakrament, jer Isus nas ljubi bez 
mjere. Dođite k meni, dođite grešnici govori vam taj ljubezni Spasitelj. 
dođite muževi i žene, ja sam plamen koji izgara i moje srce žarko želi 
zapaliti ga u vašim dušama. Došao sam s Neba kako bi ga upalio na 
svakom mjestu. Neka bude hvaljen Presveti Sakrament, tvoje Srce, 
Isuse je sama vatra. Kršćani, ako želite taj plamen, pristupite mom 
Srcu govori vam Isus, tu se on pronalazi, od tud su ga sveci crpili. 
Dođite da budete njime upaljeni, širokogrudno ga dajem, trebate samo 
moliti, a ja ga svima želim dati. Neka bude hvaljen Presveti 
Sakrament, tvoja nas ljubav Isuse potiče. 

Postao sam vaš Spasitelj, nosim vas božanskim slovima zapisane u 
svom Srcu. Moje se Srce iscrplo za vas, da svi postanete djeca moga 
Oca. Ono je otvoreno da bi vi mogli u njemu boraviti, da vas štiti, da 
vam daje olakšanje. Neka bude hvaljen Presveti Sakrament, preveliko 
je to otajstvo. Kršćani, iskažimo svetu zahvalnost, uzvratimo svi 
ljubavlju na ljubav, naš Bog to zaslužuje. Vode naše nepravde ne mogu 
iscrpiti, ni ograničiti njegovu dobrotu. Ali koje li nesreće, u prokletst- 
vo idu grešnici koji ne ljube našeg blagog Spasitelja. Neka bude hva- 
ljen Presveti Sakrament, od sada pa zauvijek. Kažimo blago i nježno: 
“O, Presveto Srce, zapali nas božanskom vatrom. Evo naših srdaca, 
neka sagore u plamenu i pokraj tvojih oltara postanu ugodna hostija da 
dan i noć pjevaju slatku pjesmu ljubavi. Neka bude hvaljen Presveti 
Sakrament, samo Ti si naš život. Amen. 


Petkom: Poslušajte moj pravedan plač, vi koji ljubite mog Spasitelja, 

bez straha ću vam iznijeti osjećaje moga srca: Zaboravlja se i napušta 
Isus u Presvetom Sakramentu, uzdišući govorim, pred njim se skoro 
nitko ne klanja. Kuće velikaša su prepune ljudi koji im ne olakšavaju 
njihove muke i tako gube vrijeme, a crkve su napuštene, osobe se u 
njima dosađuju, sat vremena im izgleda kao godina dana. Plačite, 
plačite moje oči! Vidite Kralja slave napuštena na našim oltarima i 
zaboravljena od većine smrtnika. Čudno da je prezren Onaj koji očar- 
ava anđele svojim božanskim sjajem. Tecite, tecite moje suze! 

Često je Isus mio, u siromaštvu boravi, crkve izgledaju kao neuređene 
štalice bez ukrasa, dok velikaši svijeta imaju sve uređeno, ništa im ne 
nedostaje, sve je kod njih u sjaju. Velika je tišina, u kraljevskim oda- 
jama, poštuje se njihova prisutnost, njihove riječi su zakon, dok se 
može vidjeti čovjeka opaka bez poštovanja pred svojim Bogom, kako 
nečedno obeščašćuje njegovo sveto mjesto. Najbolji od svih učitelja, 
nakon što si sve dao, tisuće i tisuće duša te podmuklo izdaju, izruguju 
i obeščašćuju. Primaju te u odaje svoga srca u kojem je već Đavao po 
grijehu, te tako tvoje Srce stalno trpi gorku muku. Vidjelo se krivov- 
jernike kako ruše posvećena mjesta i kako usprkos katolika gaze svete 
Hostije nogama. Evo, kako čovjek vrijeđa svog ljubeznog 
dobročinitelja. Drhtim dok o tome mislim, srce mi se para. 

Kako se može ostati bezosjećajan na te prezire i svetogrđa. Ne, nije 
to moguće, oplakujmo uvrede nanesene blagom Isusu. Umjesto toli- 
kih hladnih kršćana pohodimo ga često. Njegovo Srce nas na to potiče, 
želi nas ispuniti dobrima. Da bi dali zadovoljštinu za te uvrede, ljubi- 
mo ga velikom ljubavlju, častimo ga tisućama časti, drugujmo s njim, 
dostojno častimo njegovo prezreno Srce, jer to ljubljeno Srce se pot- 
puno za nas dalo. 

Kraljuj posvuda, moćni Učitelju u Presvetom Sakramentu. Veliki 
Bože, nije li vrijeme da učiniš da Te svi upoznaju? Zaustavi one koji 
Te napuštaju, preziru i smiluj se našim raskajanim srcima. Sva su naša 
dobra tvoja, jer smo ih od tebe primili. Neka tvoje uvrede budu naše, 
neka na nas padnu, da zadovoljimo za te grijehe žrtvom u podnožju 
tvojih svetih oltara. 


Subotom: Isuse, ne možeš ostaviti Mariju, toliko je jaka ljubav koja 

vas veže, zbog toga si malo prije svoje smrti ustanovio Euharistiju. da 
bi nakon svoga Uzašašća ovdje na zemlji bio njena utjeha. Toliko si se 
naslađivao u njenom prečistom krilu tijekom devet mjeseci, da si 
ponovno htio više puta u njoj otpočinuti u tišini. Ti se u njenom Srcu 
kao na oltaru prikazuješ Nebeskom Ocu. Izgnan iz srca grešnih ljudi. 
Isuse, dolaziš u njeno Sveto Srce i primaš u njemu savršenu čast, jer 
njeno Srce ti pjeva slatku uzvišenu pjesmu hvale i slave, koju samo 
ono može otpjevati kako tebi dolikuje. Isuse, Ti se ugodno odmaraš na 
ležaljci njene čistoće, kušaš neizrecivu radost u plamenu njene ljubavi, 
ali iznad svega njena poniznost Te privlači da siđeš u Nju i očarava 
tvoje veličanstvo. 

Isuse, pun zahvalnosti činiš Mariju dionicom sveg svojega blaga, 
hraniš je svojim Tijelom, koje je ona u djetinjstvu othranila mlijekom 
iz svojih prečistih prsju. A za uzvrat Ti je hraniš svojom božanskom 
Krvlju. Koju li je radost i milinu Ona doživljavala u slatkim trenucima 
kad je nježno primala svog ljubljenog Sina. Tada je njeno Sveto Srce 
kliktalo zbog radosti u Isusu svome Spasitelju. Njeno Presveto Srce je 
plamen, gorući grm, koji izgara i koje samo u svom Bogu pronalazi 
sebe, svoje boravište i život. Gori, a ne izgara, jer se nikad ne može 
previše ljubiti. Ljubav u tom velikom otajstvu izgleda kao da njihova 
Srca spaja, te postaju jedno. Među njima sve postaje zajedničko, jer 
Sin je potpuno u svojoj Svetoj Majci, a u Mariji se nazire samo njen 
ljubljeni Sin Isus. Tada Ona svojom molitvom zadobiva milosrđe siro- 
mašnim grešnicima. On je njezin Sin, a Ona je njegova Majka. Njeno 
Presveto Srce i prečisto krilo razoružaju Isusa. 

O, kršćani, vjerna Djevica svojim svetim Pričestima pokazuje nam 
svetu pripravu i stav kako savršeno ispuniti našu dužnost prema Isusu 
u Presvetom Sakramentu. Nasljedujmo taj savršeni model. Od tebe 
Djevice Marijo nama je proizašlo njegovo Tijelo i Krv, koji nas uzdižu 
do tih visina, da nam i anđeli zavide. Budi uvijek i svuda blagoslov- 
ljena, jer si nam dala tako dragocjeni dar. 

Majko divna, zasadi u naša srca sve svoje kreposti da bi slatki Isus u 
njima rado boravio. Zapali svoju ljubav u nama da bi s tobom ljubili 
tvoga Sina. O, Isuse, tvoja sveta Majka je naša savršena nadopuna. 
Siđi žurno u nas i sjedini nas s Ocem, ili radije dođi u njeno Srce koje 

će nadoknaditi našu premalu ljubav. Amen. 


Eubaristijskom Isusu za snagu duše i ljubav prema njemu 
sv. Franjo Saleški 


O, moj Isuse, dolaziš po svetoj Pričesti u moju dušu, Ti koji si istin- 
ski život, daj da umrem svijetu i živim samo za tebe. Moj Otkupitelju, 
plamenom svoje ljubavi razori u meni sve što nije po tvojoj volji i daj 
mi želju da uvijek živim po tvojoj volji. Udijeli mi pravu poniznost 
koja će ljubiti poniženje i vlastito umiranje, oslobodi me svake želje za 
isticanjem. Daj mi duh mrtvljenja da sebi uskratim sve ono što ne vodi 
tvojoj ljubavi i prihvatim ono što je odbojno sjetilima i sebeljublju. 
Udijeli mi potpuno predanje u tvoju svetu volju da prihvaćam u miru 
patnje, bolesti, gubitke, smrt dragih osoba, suhoće, progone i sve što 
će mi doći iz tvoje ruke. Predajem ti samoga sebe, raspolaži sa mnom 
kako želiš. Daj mi milost da mogu uvijek obnoviti ovo moje predanje. 
pogotovu u trenutku moje smrti, da ti tada mogu u ljubavi žrtvovati 
svoj život, sjedinjujući se s tvojom žrtvom koju si prikazao Nebeskom 
Ocu. 

Isuse moj, daj mi svjetla da upoznam tvoju dobrotu, da shvatim kako 
je pravedno ljubiti Te, jer si umro za mene i zbog mene ostao u 
Presvetom Sakramentu. Molim Te, prosvijetli nevjernike koji Te ne 
poznaju, krivovjemike koji su izvan Crkve i grešnike koji ne žive u 
tvojoj milosti. Isuse moj, daj da Te upoznaju i uzljube. Preporučam ti 
i sve duše iz Čistilišta, olakšaj im muke i skrati vrijeme iščekivanja da 
Te vide licem u lice. To te molim po tvojim zaslugama, zaslugama 
tvoje Majke i svih svetaca. 

Bože moj, upali me svega svojom ljubavlju, da samo tebe tražim i 
tvoju svetu volju, odagnaj iz moga srca sve što se tebi protivi. Daj da 
mogu istinski uvijek reći da samo tebe želim i ništa drugo. Isuse moj, 
daj mi veliku ljubav i pobožnost prema tvojoj Muci, da držim uvijek 
pred očima tvoje patnje i tvoju smrt kako bi se u mom srcu još više 
ražarila ljubav prema tebi i kako bi rastao u želji da ti uzvratim za 
toliku tvoju ljubav. Udijeli mi veliku ljubav prema Presvetom 
Oltarskom Sakramentu u kome se pokazala tvoja velika nježnost 

prema nama. Molim Te, daj mi nježnu sinovsku ljubav prema tvojoj 
svetoj Majci, da je uvijek ljubim, da joj služim, da se utječem njenom 
zagovoru, da druge navodim da je časte, da imaju povjerenje u njenu 
zaštitu. Daj meni i svima uvijek veliko povjerenje u zasluge tvoje 
Muke i zagovor tvoje Majke. 

Molim Te daj mi milost svete smrti. da Te, prije nego umrem, s 
velikom ljubavlju primim u svetoj Poputbini, da u zagrljaju s tobom, 
goreći iz ljubavi prema tebi s velikom željom da Te vidim napustim 
ovaj svijet kako bih po prvi puta zagrlio tvoje noge kad Te vidim u 
Vječnosti. Amen. 


Molitva Isusu u svetobraništu 
sv. Terezija od Djeteta Isusa 


O, Bože, skriveni u zatvoru svetohraništa! S radošću dolazim k tebi 
svaku večer da ti zahvalim na milostima koje si mi udijelio i da Te 
zamolim za oproštenje za počinjene propuste tokom dana koji je 
prošao kao san. Isuse, kako bih rado bila sretna da sam bila u pot- 
punosti vjerna! Nažalost, često sam uvečer žalosna, jer osjećam da sam 
mogla bolje odgovoriti na tvoje milosti. Da sam bila više sjedinjena s 
tobom, ljubeznija prema sestrama, poniznija i umrtvenija, imala bi 
manje boli u susretu s tobom na razmatranju. Ipak, o Bože moj, daleko 
od toga da se obeshrabrim radi svoje bijede, dolazim k tebi s pouz- 
danjem sjećajući se da “ne treba zdravima liječnik, nego bolesnima" 
(Mt 9, 12). Stoga Te molim da me izliječiš, da mi oprostiš. a ja ću se, 
Gospodine, sjetiti da duša kojoj si više oprostio, mora Te ljubiti više od 
drugih (Lk 7, 47). 

Prikazujem ti svaki kucaj srca kao čin ljubavi i naknade, te ih sjed- 
injujem s tvojim beskrajnim zaslugama. Zaklinjem Te, moj božanski 
Zaručniče, budi Ti sam naknada moje duše, djeluj u meni i ne obaziri 
se na moja opiranja, jednom riječju, ne želim više imati drugu volju 
osim tvoje, i sutra, s tvojom milošću, započet ću nov život. čiji će 
trenutak biti čin ljubavi i odricanja. Pošto sam tako svake večeri 
dolazila pred tvoj oltar. konačno ću doći do posljednje večeri svoga 
Života: tada će za mene početi dan vječnosti bez zalaza, kad ću se 

odmoriti na tvome Božanskom Srcu od borbi ovoga progonstva! 
Amen! 

“Zaboravivši svoje progonstvo, na obalama babilonskim pjevat ćemo 
ti najljepše skladbe." (Ps 136, 1-4) A pošto si ti prava i jedina domov- 
ina naših srdaca, naše se pjesme neće pjevati u tuđoj zemlji. Ljubljeno 
Lice Isusovo! Očekujući Dan Vječnosti kad ćemo promatrati tvoju 
beskrajnu slavu, jedina je naša želja da se svidimo tvojim božanskim 
očima, skrivajući i mi svoja lica kako nas na zemlji nitko ne bi mogao 
prepoznati. Tvoj zastrti pogled: eto našeg Neba, o, Isuse! 


Poklon Isusu u svetohraništu 
sv. Terezije Margarete od Presvetog Srca Isusova 


Isuse moj, vjerujem da si u presvetom Oltarskom Sakramentu. 
Ljubim Te svim srcem svojim, želim Te svom dušom svojom. Budući 
da Te ne mogu primiti u Presvetom Sakramentu, dođi barem duho- 
vnim načinom u moje srce. Grlim Te i zahvaljujem ti kao da si već 
došao. Ne dopusti da se više ikada od Tebe rastavim. Samo Tebe želim 
ljubiti, samo se tebi želim svidjeti. Isuse. Ljubavi moja, uzmi me svu i 
posjeduj me svu! O, Voljo Božja. Ti si ljubav moja! Ti si sva moja. a 
ja sam sva tvoja. Ti si sav moj, a ja sam tvoja! Moj Isuse, zahvaljujem 
ti što si me do sada čekao. Amen. 


Želja za Euharistijom i sjedinjenjem s Crkvom po svetoj Pričesti 
sv. Katarina Sijenska 


O, uzvišeno i vječno Trojstvo, neprocjenjiva ljubavi! Ako me Ti 
zoveš: kćeri, ja uzvraćam tebi: najviši i vječni Oče! I kako mi Ti dari- 
vaš samoga sebe dok se pričešćujem Tijelom i Krvlju tvoga jedi- 
norođenoga Sina, dajući mi se potpuno kao Bog i čovjek, tako. nepro- 
cjenjiva ljubavi, ja Te molim da me pričešćuješ mističnim tijelom svete 
Crkve i općim tijelom kršćanske vjere, jer sam u vatri tvoje ljubavi 
spoznala kako hoćeš da mi duša uživa u ovoj hrani. Amen. 


Molitva Euharistijskome Kralju 
bl. Papa Ivan XXIII 


Isuse, Kralju naroda i vjekova, primi iskaze, poklon i hvale kojima 
ti mi, tvoja posinjena braća, prinosimo svoj smjerni dug. Ti si Kruh 
živi, koji je s Neba sišao, koji daje život svijetu. Veliki Svečeniče i 
Žrtvo, Ti si se žrtvovao na križu, u krvavoj žrtvi zadovoljštine, 
Vječnome Ocu za otkupljenje ljudskoga roda, a sad se žrtvuješ svako- 
ga dana na našim oltarima, preko ruku tvojih službenika, da uspostaviš 
u svakome srcu svoje Kraljevstvo istine i života, svetosti i milosti, 
pravde ljubavi i mira. 

O, Kralju slave, neka dakle dođe tvoje Kraljevstvo. Kraljuj sa svoga 
Prijestolja milosti u srcima malene djece, da sačuvaju neokaljani bijeli 
ljiljan krsne nevinosti. Kraljuj u srcima mladeži, da raste zdrava i čista, 
poslušna glasu onih koji Tebe predstavljaju u obitelji, u školi, u Crkvi. 
Kraljuj na domaćem ognjištu, da roditelji i djeca žive složno u 
opsluživanju tvoga svetog zakona. Kraljuj u našoj domovini, da se svi 
građani, u redu i skladu društvenih staleža osjećaju sinovima jednog 
Nebeskog Oca, pozvani da surađuju oko zajedničkog vremenitog 
dobra, sretni što pripadaju jedinstvenom mističnom Tijelu, kojemu je 
tvoj Sakrament ujedno simbol i nepresušni izvor. Kraljuj napokon, o 
Kralju kraljeva i Gospodaru gospodara, nad svim narodima zemlje, i 
prosvjetljuj upravitelje pojedinih naroda da, nadahnjujući se na tvom 
primjeru gaje misli mira, a ne žalosti. 

Euharistijski Isuse, učini da ti svi narodi slobodno služe, svjesni da 
služiti Bogu jest isto što i kraljevati. Tvoj Sakrament, o Isuse, neka 
nam bude svjetlost razumu, snaga volji i ljubav srcu. Neka bude pot- 
pora slabima, utjeha onima koji trpe, spasonosna poputbina i zalog 
buduće slave umirućima. Amen. 


Molitva za sveopći trijumf Euharistije 
Bl. kardinal Schuster 


Preljubljeni moj Isuse, koji si od početka ljubio ljude, i ljubio si ih 
do kraja, Ti na svetim oltarima trajno obnavljaš na mističan način 

svoju Pashu. Učini Gospodine da svi povjeruju u tvoj Sakrament 
ljubavi, da pohode tebe prisutnog u Euharistiji kako bi dobivali 
nebesku hranu za Vječni život. Neka tvoj stol, Gospođine, bude zalu- 
talome svijetu prijestolje milosrđa s kojeg se širi duga mira. Neka tvoj 
oltar bude kao onaj koji je podigao Noa nakon općeg potopa, kao onaj 
koji vidje prorok Ezekijel s čije desne strane je izvirao veliki potok, 
isticao iz hrama i pretvarao pustinju u plodnu zemlju. 

Kruše nebeski, kojega je posvetio Duh Sveti, budi za nas otajstvena 
mana koja u sebi ima sve Rajske okuse. Kruše sveti, koji si sabran iz 
bezbrojnih žrnaca pšenice skupljenih po poljima, saberi s četiri strane 
svijeta u tvoje Kraljevstvo Katoličku Crkvu. Jaganjče Božji, koji svo- 
jim žrtvovanim Tijelom hraniš vjernike, svojom Krvlju zacrvenjuješ 
njihove usne kad piju iz tvoga kaleža, po milosti Presvetog 
Sakramenta, oživi nas na zemlji kako bi jednog dana zaživjeli u tebi u 
Nebu. Amen. 


Kako ti zahvaliti Isuse za čudesni dar Euharistije 
sv. Luiza de Marillac 


Koji je povod, Gospodine, za to čudesno i neshvatljivo djelo Presvete 
Euharistije? Nije li Ona plod tvoje velike želje da se s nama sjediniš? 
Kako te slaviti i iskazati ti moju zahvalnost za to čudesno iznašašće? 
Dodi, potpuno zagospodari u mom srcu i sjedini moju volju s tvojom. 
Želim brižno bdjeti u tvojoj svetoj prisutnosti i iskazati ti svu moju 
zahvalnost, Bože moj koji si sama ljubav! Amen. 


Želja za sjedinjenjem s Isusom u Euharistiji 
sv. Luiza de Marillac 


Duše Sveti, ljubavi Oca i Sina, dođi, očisti i uresi moju dušu, da bi 
se dopala mome Spasitelju, te da Ga primim na njegovu slavu i moje 
spasenje. O, Kruše anđeoski, svim srcem Te želim! Ne gledaj na moju 
nedostojnost koja me udaljuje od tebe, nego pogledaj na tvoju ljubav 
koja me je toliko puta privukla i pozvala da ti pristupim. Daruj mi se 
cio, molim Te o Bože moj, neka tvoje dragocijeno Tijelo, tvoja sveta 

duša, tvoje siavno Božanstvo, kojim se klanjam u ovom Presvetom 
Sakramentu potpuno zaposjednu moju dušu. O, slatki Isuse! O, dobri 
Isuse! 

Bože moj i sve moje, smiluj se svim dušama koje si otkupio svojom 
Predragocijenom Krvlju. Duboko ih rani svojom ljubavlju kako bi ti 
postale zahvalne za ljubav koja Te nagnala da se daruješ nama u 
Presvetom Sakramentu. Prikazujem ti tvoju vječnu slavu i sve milosti 
koje si udijelio Djevici Mariji i svima svetima sa slavom i ljubavlju 
kojom Te vječno hvale. Amen! 


Isusu, Kruhu Vječnoga života 
sv.Ivan Bosco 


Isuse, moj Gospodine, u jednostavnosti srca sa živom vjerom kla- 
njam se tebi, stvarno prisutnom u Sakramentu Presvete Euharistije. Ti 
si, Isuse, Kruh koji je s Neba sišao. Kruh koji nas podržava na putu 
života. Ti si izvor ljubavi koji se zna darovati sve do žrtve samoga 
sebe, Ti si zalog Vječnoga života. Gospodine, beskrajna je ljubav koja 
Te nagnala da ostaneš s nama _u Presvetom Sakramentu kako bi nam 
se potpuno darovao. 

Isuse udjeli mi milost da svaka moja sakramentalna pričesti bude čin 
velike ljubavi i vjere. O, moj Spasitelju. daj da sav izgubljen u tebi 
naučim umrijeti samome sebi kako bi se potpuno darovao mojoj braći. 
Gospodine, udijeli mi milost da, sjedinjen s tobom, živim novim i 
božanskim životom, kako bih jednoga dana pristigao u Nebo, gdje ću 
Te gledati, ne više skrivena u Sakramentu, nego licem u lice i ljubiti Te 
za svu Vječnost. Amen. 


Polet duše Isusu 
sv. Toma Akvinski 


O, moj dobri Isuse prisutan u Euharistiji, neka moja duša trajno tebi 
leti i neka moj život bude čin ljubavi. Pomozi mi da shvatim da svako 
djelo koje ne časti tebe je mrtvo, neka moja pobožnost ne bude iz 
navike nego trajni polet srca. Isuse, slasti mog života, udijeli mi milost 

da ostanem u poniznosti bez zahtijeva, u radosti bez rastresenosti, u 
žalosti bez obeshrabrenja, u strogosti bez osomosti. Udijeli mi milost 
da govorim bez pretvaranja, da se bojim bez očajavanja, da se nadam 
bez preuzetnosti, da živim čisto bez mrlja, da ispravljam druge bez 
bijesa, da ljubim bez izvanjskog pretvaranja, da odgajam bez mrm- 
ljanja. Amen! 


Usta moja uzdižite 
sv. Toma Akvinski 


Usta moja uzdižite k preslavnome Tijelu glas, i Krv dragu proslavite, 
što je proli za sve nas čedo Majke plemenite ljudskog roda. Kralj i 
Spas. Darovan je svim smrtnicima, Djevica nam Ga porodi, i On prođe 
Sijući tlima zmje riječi Božjih, a na kraju vjernicima divan spomen 
ostavi. Kad je sa braćom večerao Spas na gozbi posljednjoj, sav je 
zakon održao On u hrani vazmenoj, i ko hranu tad je dao sama sebe 
družbi svoj. 

Gospod zbori i kruh biva svetim Tijelom njegovim, likom vina Krv 
se skiva, okom toga ne vidim, ali sama vjera živa kazuje bezazlenim. 
Divnoj dakle tajni ovoj, klanjajmo se smjemo mi, stari zakon žrtvi 
novoj nek se sada ukloni, vjera duši čovjekovoj nek spoznanje dopuni. 
Bogu Ocu. Bogu Sinu, hvala s pjesmom radosnom, slavimo im 
veličinu častimo ih dušom svom. K Duhu Svetom nek se vinu glasi s 
dikom jednakom. Amen! 


Klanjam ti se smjerno 
sv. Toma Akvinski 


Klanjam ti se smerjno, tajni Bože naš, što pod prilikama Ti se sakri- 
vaš, srce ti se moje cijelo predaje, jer dok promatra Te svijest mu 
prestaje. Vid i opip, okus, varaju se tu. al za čvrstu vjeru dosta je što 
Čuh, vjerujem u svemu Kristu Bogu svom, istine nad ovom nema isti- 
nom. Samo Bog na križu bješe oku skrit, ovdje je i čovjek tajnom 
obavit, vjerujem u oba, oba priznajem s razbojnikom isto skrušen vapi- 
jem. Rana kao Toma ja ti ne vidim. ipak Bogom svojim priznajem Te 

s njim, daj da vjera moja uvijek življe sja, da se ufam u Te, da te lju- 
bim ja 

Uspomeno smrti Spasa premiloga, živi Kruše, što si život puka svog, 
daj da sveđ od tebe i moj živi duh, dokraj žića budi najslađi mu Kruh. 
Pelikane nježni, Spasitelju moj, blatna me u Krvi peri Presvetoj. | kap 
njena može svijet spasiti cijel, da bez ljage bude posve čist i bijel. Isuse 
kog sad mi krije veo taj, žarku želju molim, Ti mi uslišaj, daj da otkri- 
to ti lice ugledam i u slavi tvojoj blažen uživam. Amenl 


Hvali Sion Spasitelja 
sv. Toma Akvinski 


Hvali Sion Spasitelja, Vođu svog i Učitelja, pjesmama i popijevkom. 
Uzdižući ga iznad svega, nećeš preveć hvalit njega niti kojom pohva- 
lom. Slava evo velika je: Živi kruh što život daje, častiti nam je ovaj 
dan. Kruh što bi kod svetog stola među dvanaest apostola podijeljen je 
i blagovan. Pojmo punom jasnom riječi, neka milo klikće ječi srdaca 
nam skladan glas. Blagdan slavni svetkujemo, ustanovu spominjemo, 
gozbe što je dade Spas. Novog Kralja stol je ovo, na njem evo Janje 
novo, starom vazmu dođe kraj. 

Nesta slika toga trena, ispred zbilje minu sjena, tminu progna sunčan 
sjaj. Što sam stvori ono večer, Krist to isto tvorit reče dovijeka na 
spomen svoj. Poučeni kako treba, prinosimo dare Neba u žrtvi spa- 
sonosnoj. Nauke nam svete glase: kruh u Tijelo pretvra se, vino u Krv 
Gospodnju. Ne shvaćamo, ne gledamo, al po jakoj vjeri znamo što van 
reda biva tu. U dva lika tu se taje, silne stvri kojim je tek vanjština raz- 
likom. 

Tijelo hrana, Krv je piće, Kristovo je ipak biće sve pod svakom pri- 
likom. Kad god primaš nije dio, nije kriška nego cio, ljudima se preda- 
je. Jeo jedan, jelo trista svaki prima svega Krista, nit ga jelom nestaje. 
Dobar, opak blaguju Ga, kob je ipak svakom druga, život ili smrtni 
mrak. Smrt je zlima, dobrim žiće, gledaj isti kruh i piće, a plod tako 
nejednak. Kad je tajna razlomljena, znaj da čest joj odijeljena ko cjeli- 
na vrijedi njena, jer u svakom sav je dar. 

Nit se mijenja što pri tome, stas il stanje sakritome, prilike se samo 

lome, ne trga se sama stvar. Anđeoske eto hrane, putnici se njome 
hrane, to je Kruh za odabrane, ne daje se svijetu zlom. Davno mu je 
spominjanje, Izakovo žrtvovanje, Izraelskog Vazma janje, mana hrana 
pustinjom. Dobar Pastir, pravo jelo, smiluj nam se Janje bijelo, daj 
nam hranu svoje Tijelo, brani, vodi stado cijelo k strani žića blaženog. 
Silni Bože, što nam jesti na zemaljskoj daješ cesti, daj nam gore s 
tobom sjesti, među svece Ti nas smjesti u Nebu kod stola svog. Amen! 


Isus za ljubav u Presvetom Sakramentu 
sv. Alfonz Marije Liguori 


Moj Gospodine Isuse Kriste, koji toliko ljubiš ljude i ostaješ dan i 
noć pun ljubavi i nježnosti u Presvetom Sakramentu čekajući, ljubeći 
i prihvaćajući sve koji dolaze da Te pohode. Ja vjerujem da si prisutan 
u Euharistiji. Klanjam ti se iz dubine svoga ništavila, zahvaljujem ti za 
milosti koje si mi udijelio, jer si ušao u moju dušu, dao mi za 
Odvjetnicu Svoju Presvetu Majku, Mariju, i pozvao me u ovu Crkvu. 
Danas želim častiti tvoje Srce toliko zaljubljeno u stvorenja i zahvali- 
ti ti za veliki dar Euharistije, kao naknadu za sve uvrede koje ti nanose 
tvoji neprijatelji u ovom Sakramentu, a na kraju kao zadnji razlog mog 
pozdrava, ovim pohodom želim ti se klanjati na svim mjestima na 
zemlji gdje si prisutan pod prilikama Svetoga Kruha, posebno gdje si 
najviše napušten i sam. 

Isuse moj, ljubim Te svim srcem i kajem se što sam toliko puta u 
prošlosti uvrijedio tvoju beskrajnu dobrotu. Obećajem, s tvojom 
milošću, da Te više neću vrijeđati, i sada bijedan, kakav jesam, pot- 
puno se posvećujem tebi. Odričem se svoje volje i tebi je predajem, 
posvećujem ti sve ljubavi, želje i sve što posjedujem. Od danas čini sa 
mnom i svim stvarima koje mi pripadaju sve što želiš. Molim Te samo, 
udijeli mi svoju svetu ljubav, ustrajnost do kraja i savršenu poslušnost 
tvojoj volji. Preporučujem ti duše iz Čistilišta, posebno one koje su 
bile više pobožne Presvetom Sakramentu i tvojoj Sveloj Majci. 
Preporučam ti jadne grešnike, i na kraju, ljubljeni moj Spasitelju, sje- 
dini sve moje želje sa željama tvoga ljubljenoga Srca, te ih tako sjed- 
injene prikaži Vječnom Ocu, kojega molim, u tvoje ime, da ih prihvati 

i usliša. Amen. 


O, Isuse iz ljubav prema meni si ostao u svetohraništu 
sv. Alfonz Marije Liguori 


Isuse Kriste u Presvetom Sakramentu, o, kako su s pravom sveci u 
tebi imali svoje blago, svoje srce i svoju ljubav! Preljubljeni moj Isuse, 
iz ljubavi prema meni Ti ostaješ dan i noć zatvoren u svetohraništu. 
Molim Te, zaposjedni tako moje srce, da samo na Tebe misli, Tebe 
ljubi, traži i nada se tebi. Udijeli mi ovu milost. O, moj Spasitelju, koji 
si postao Sakramentom, o božanski Zaručniče naših duša, kako je lije- 
po i ljupko iznašašće tvoje ljubavi, da bi Te duše ljubile. O, Vječni 
Bože, nije ti bilo dosta da postaneš čovjekom, niti da umreš za nas, 
nego si nam još htio dati ovaj neizrecivi Sakrament za jelo kao zalog 
Raja. Htio si doći k nama kao djetešce u štali, kao zanatlija u svojoj 
radnji, umrijeti kao zločinac na križu, a na kraju ostati kao Kruh s 
oltara. Reci mi što si mogao još iznaći, pa da Te ljudi ljube? 

O, beskrajno dostojna Ljubavi, kad ću početi uistinu odgovarati 
čudesnim iznašašćima tvoje ljubavi? Gospodine, želim živjeti samo 
zato da Te ljubim. Čemu mi služi život, ako ga cijelog ne založim u 
ljubavi za tebe, slatki moj Otkupitelju, koji si predao cijeli svoj život 
za mene? I što bih mogao ljubiti, ako ne ljubim Tebe koji si beskrajna 
ljepota, sama slast, sva dobrota i ljubav? Neka moja duša živi samo 
zato da Te ljubi! Neka se moje srce rastopi i istroši iz ljubavi samo pri 
pomisli na tvoju ljubav. Neka na samu pomisao na jaslice, Križ i 
Euharistiju upali se željom da čini velike stvari za tebe, koji si učinio 
tolike divne stvari iz ljubavi prema meni. Amen. 


Uzdizanje duše u ljubavi Isuse Kristu u Presvetom Sakramentu 
sv. Alforz Marija Liguori 


Uvodna napomena: Slijedi 26 molitava sv. Alfonza Euharistijskom 
Isusu. One su plod svetačke ljubavi prema Euharistiji. Kao poticaj za 
molitvu svetac je uzimao biblijske tekstove, tako da svaka molitva 
počinje jednim tekstom iz Svetog Pisma, koji je istovremeno i naslov 

molitve. 

1. “Iziđite, kćeri sionske, i vidite kralja Salomona pod dijademom 
kojim ga mati ovjenčala na dan njegove svadbe." (Pj 3,11) 

O, kćeri milosti, duše koje ljubite Boga, iziđite iz zemaljskih tama i 
promatrajte vašeg Kralja Isusa, okrunjena trnovom krunom, krunom 
prezira i boli, kojom ga okruni njegova Sinagoga na dan njegove 
svadbe, to jest smrti, po kojoj se s križa zaruči s dušama. Ponovno 
iziđite da ga vidite puna ljubavi i milosrđa sad kad dolazi sjediniti se 
s vama u Presvetom Sakramentu ljubavi. 

Ljubljeni moj Isuse, toliko te koštalo moći doći i sjediniti se s duša- 
ma u ovom blagom Sakramentu. Morao si prije pretrpjeti tako gorku i 
sramotnu smrt. Dođi, dođi brzo i sjedini se s mojom dušom. Nekada je 
ona bila tvoja neprijateljica zbog grijeha, ali ti je sada želiš za 
zaručnicu po svojoj milosti. Dođi Isuse moj Zaručniče, ne želim Te 
više izdati, želim ti biti uvijek vjeran. Kao ljubezna zaručnica, želim 
samo tebi ugađati. Želim Te bezrezervno ljubiti, želim biti sav tvoj, 
sav, sav, sav tvoj! 

2. “Dragi mi je moj stručak smire što mi na grudima počiva" (Pj 
1,14). Iz stručka smire, nakon što mu je narušena kora, kao suze izlazi 
ljekovita tekućina. Naš Gospodin u svojoj Muci je htio prije svoje 
smrti da iz njegovih rana s tolikom patnjom isteče njegova božanska 
Krv, da bi je svu dao za nas i naše spasenje u ovoj hrani života. Dođi, 
moj struče smirne, moj zaljubljeni Isuse, zbog tebe trpim i tebe oplaku- 
jem kad te promatram izranjena na Križu, ali kad Te primim u ovom 
preslatkom Sakramentu postajem blag i ljubezan. 

Dođi u moju dušu, nasiti me svojom ljubavlju, odmori me. Koliko 
slasti osjećam u mom duhu kada pomislim da sam primio u sebe mog 
Spasitelja, koji je, da bi me spasio, htio iskrvariti i umrijeti na Križu za 
mene. Počivaj na mojim grudima. Nikad Te više, moj Gospodine, neću 
odbaciti, nikada više nećeš morati otići od mene. Želim Te uvijek lju- 
biti, biti uvijek sjedinjen s tobom. Bit ću zauvijek Isusov, Isus će zau- 
vijek biti moj, zauvijek, zauvijek, počivaj na mojim grudima. 


3. “Dok se Kralj odmara na svojim ležajima, narod moj miriše!" (Pj 
1,12). Kada Isus dođe boraviti u duši po svetoj Pričesti, oh kako duša 

sa svjetlom koje donosi ovaj Kralj vidi i spoznaje svoju malenkost. 

Slično stabljici narda koja je najniža među drugim biljkama, duša 
ispovijeda svoju najveću neznatnost među svim stvorenjima, te tako 
ponižena kako ugodnim mirisom miriše svome ljubljenome Kralju koji 
je poziva da se uvijek sve više s njim sjedini. 

Dušo moja, ako želiš da se u tebi Isus odmara, promatraj svoju 
malenost. Tko si? Što zaslužuješ? Ponizi se koliko više možeš, 
odbacujući svako precjenjivanje sebe koje udaljava Isusa od tebe i spr- 
ječava Ga da dođe i počine u tebi. Dođi ljubljeni moj Otkupitelju, dođi 
k meni, tvojim božanskim svjetlom, daj da upoznam svoju malenost, 
bijedu i ništavilo, kako bi ti mogao rado počinuti u meni i nikada se 
više ne odijeliti od mene. 

4. “Pravednim mislima mislite o Gospodinu!" (Mud 1,1) Dušo moja 
zašto si tako postidna i malodušna pred tolikim dobrom i beskrajnom 
ljubavlju tvoga Gospodina? Kad si postala dostojna primiti u sebe 
Isusa, neka se tvoji osjećaji usklade u povjerenju s tolikim Božjim 
dobrom, koji ti daruje samoga sebe. Istina je da su strašni njegovi 
sudovi, ali oni su strašni za ohole i tvrdokorne, a za ponizne i raska- 
jane koji ga žele ljubiti i služiti mu njegovi sudovi su milosrđe i ljubav, 
koji izlaze iz srca puna samilosti i ljubavi. 

Oni su takvi da je David promatrajući Božje sudove obilovao nadom. 
“Uzdam se u riječ tvoju." (Ps 119,42) On se tim sudovima radovao i 
tješio: “Sjećam se Gospodine davnih tvojih sudova i to me tješi!" (Ps 
119,52) Ovaj veliki Bog je odveć pažljiv i previše ljubi onoga tko Ga 
traži s ljubavlju. “Dobar je Gospodin onome, koji se u Njega uzda, duši 
koja Ga traži." (Tuž 3,25) O, koliko je Gospodin dobar s onima koji 
nastoje suobličiti svoju volju njegovoj božanskoj volji. “Kako je dobar 
Bog čestitima, onima koji su čestita srca!" (Ps 73,1) Moj Gospodine, 
ljubavi moja, nado moja, sve moje, želim Te, želim samo Tebe ljubiti, 
tebi se dopasti i činiti tvoju volju. Daj da Te pronađem, da bušeš zado- 
voljan sa mnom, da Te nikada ne ostavim. Amen. 

5. “Dragi moj pokuca. Otvori mi sestro moja, prijateljice moja, gol- 
ubice moja, savršena moja." (Pj 5,2) Evo riječi koje Isus u Presvetom 
Sakramentu govori duši koja ga ljubi i želi. Otvori mi kaže, dušo svoje 
srce i ući ću priviti te sebi, te ćeš ti, sjedinjena sa mnom po sličnosti 

meni, postati moja sestra, po zajedništvu dobara moja prijateljica, po 
jednostavnosti koju ću ti dati moja golubica, po daru čistoće koju ću ti 
udijeliti bezgrešna. 

I dalje govori: “Otvori, jer glava mi je puna rose, a kosa noćnih kapi.? 
(Pi 5,3). Kao da kaže: Promisli moja ljubljena, čekao sam cijelu noć 
tvog neurednog života koju si živjela u tami i zabludi. Evo umjesto da 
dođem s bičevima kazniti te, dolazim u ovom Sakramentu, s kosom 
punom nebeske rose, kako bih ugasio u tebi plamenove nečiste ljubavi 
prema stvorenjima i upalio blaženo u tebi plamen moje svete ljubavi. 
Dođi, ljubljeni moj Isuse, učini u meni što želiš. Odričem se svake 
navezanosti da bih bio sav tvoj i sjedinio se sa tvojom svetom voljom. 

6. “Neka dragi moj dođe u vrt svoj, neka jede najbolje plodove u 
njemu." (Pj 4,16) Komelije kaže da poziv koji duša koja se želi 
pričestiti upućuje Isusu je ovaj: Dođi, ljubljeni moj, u moje siromašno 
srce, koje u prijašnjem nesretnom vremenu nije bilo tvoje, ali sada po 
tvojoj milosti je ponovno postalo tvoje. Dođi i kušaj u meni one kre- 
posti koje mi Ti sam donosiš svojim dolaskom. Gospodine barem zbog 
tvoje časti i uzvišenosti očisti moju dušu, uresi je, upali je svojom 
ljubavlju, uljepšaj je u tvojim očima da bi postala tvoje dostojno pre- 
bivalište. 

7. “Nadojite se i nasitite na dojkama utjehe njegove." (Iz 66,11) Sa 
svetoga oltara Isus točno ovaj slatki poziv upućuje dušama. Dođite, 
kaže im, nasitite se mojim božanskim mlijekom koje vam darujem u 
ovom Sakramentu dajući vam piti moju Krv. Koji to pastir ikada, kaže 
sv. Ivan Krizostom, svojom krvlju napaja svoje ovce? Čak i majke daju 
dojiljama da hrane njihovu djecu. Ali Ti božanski Pastiru, zaljubljen u 
duše, želiš ih hraniti svojom Krvlju. Imala je pravo sv. Katarina 
Sijenska kada je s žudnjom pristupala pričesti, kako bi se napojila 
ovim božanskim mlijekom, kao dijete koje požudno želi sisati mlijeko 
na grudima svoje majke. Imala je pravo sveta Zaručnica kazati svome 
ljubljenome: “Ljubav je tvoja slađa od vina!" (Pj 1,1), govoreći da je 
više cijenila mlijeko ovog Sakramenta, kako to objašnjavaju tumači 
Svetoga Pisma, nego sve zemaljske slasti koje su prolazne i isprazne 
kao što je prolazna i isprazna slast i radost vina. 

O, ljubljeni moj Isuse, kad već hoćeš danas me napojiti svojom 


41 


Krvlju u svetoj Pričesti, pravedeno je da se rado odreknem svih slasti 
koje mogu dobiti na zemlji. Svih njih se odričem. Odlučujem i biram 
radije trpjeti svako zlo sjedinjen s tobom, nego li uživati sva zemalj- 
ska dobra daleko od tebe. Dovoljna mi je radost tebi udovoljiti, koji 
zaslužuješ našu pažnju po svaku cijenu. Molim Te, daj mi samo svoju 
milost i ljubav. To mi je dosta da budem zadovoljan. Daj mi samo 
ljubav prema tebi i tvoju milost, govorim ti sa sv. Ignacijem Lojolskim, 
i dovoljno sam bogat. 

8. “Jedite prijatelji, opijte se mili moji!" (Pj 5,1) Prijatelji, to jest 
početnici, koji su tek počeli uživati božansko prijateljstvo, primajući 
svetu Pričest hrane se Tijelom Isusa Krista, ali s naporom. Napredni 
primaju Isusa s manje napora. A mili označuju savršene opojene sve- 
tom ljubavlju i koji žive skoro izvan svijeta, te zaboravljaju na sve, 
zaboravljaju također i same sebe, jedino se brinu da ljube i udovolje 
njihovome Bogu. Ljubljeni moj Isuse, još nisam savršen, ali me Ti 
možeš učiniti savršenim. Nisam tvoj mili zbog mojih pogrešaka, jer 
sam bio nezahvalan i nevjeran, ali Ti možeš učiniti da ja to postanem 
napijajući me na izvorima tvoje ljubavi. 

Dođi Kraljevstvo tvoje. Dodi dragi moj Gospodine, posjeduj cijelu 
moju dušu. Potvrdi u meni tvoje Kraljevstvo, samo Ti u meni vladaj, 
samo tvoja ljubav neka zapovijeda, a ja ću samo nju slušati. Opij me, 
opij me tobom, daj da zaboravim na stvorenja, na sebe, svoje interese, 
na sve, da ne ljubim nego samo tebe, Bože moj, blago moje, dobro 
moje i sve moje! Samo za tobom uzdišem, samo tebe tražim, samo na 
tebe mislim, da se samo tebi dopadnem. Molim Te, učini to po zasluga- 
ma svoje Muke. To te molim i tomu se nadam. 

9. “Okrijepite me kolačima, osvježite jabukama, jer sam bolna od 
ljubavi!" (Pj 2,5) Duša trpi od ljubavi kad zaboravi ne sebe i svoje 
stvari, traži i misli kako udovoljiti svojim ljubljenim čežnjama i sve- 
tim željama koje su cvijetovi, i svetim djelima koja su plodovi 
božanske ljubavi. O, Bože moj u Presvetom Sakramentu, kad već želiš 
da budem sav tvoj, učini ono što Ti želiš. Daj da zaboravim na sve što 
ne pripada tvojoj ljubavi. Povećaj moju želju da budem po tvojoj volji, 
i daj da ovi cvjetovi ne budu samo cvjetovi nego da postanu plodovi, 
da učinim i pretrpim nešto za Tebe, koji si toliko učinio i previše pretr- 

pio za mene. O, Bože, o Bože moje duše, daj da Te ljubim, uistinu lju- 
bim, ne samo riječima nego i djelima, prije nego li dođe trenutak moje 
smrti. 

10. “Dragi je moj bijel i rumen, ističe se među tisućama_" (Pj 5,10) 
Naš ljubljeni Isus je bijel zbog svoje čistoće, rumenkast zbog plamena 
svoje ljubavi. Moj žrtvovani Jaganjče, koji goriš ljubavlju za mene, 
kad ćeš me učiniti sebi sličnim? Kada ću goriti ljubavlju za tebe kao 
što Ti goriš za mene? Odričem se svih ljubavi i biram samo tvoju 
ljubeznu ljubav, Bože moj i sve moje. Odlazite od mene stvorenja! Što 
želite od mene? Odlazite, neka vas ljubi onaj tko vas traži. Ja želim 
samo svoga Boga i samo za Boga čuvam sve svoje osjećaje i cijelo 
svoje srce. 

11. “Očitovala se dobrota Boga, našega Spasitelja, i njegova ljubav 
prema ljudima" (Tit 3,4) Sv. Pavao kaže da je Bog, kad je postao čov- 
jekom, dao svijetu na znanje do koje mjere je velika njegova dobro- 
hotnost prema nama. Ali ostajući u Presvetom Sakramentu pokazuje 
nam dokle seže nježnost njegove ljubavi prema dušama. Sv.Augustin 
kaže da ne izgleda kao ludost Isusova riječ upućena nama, koju je 
rekao one blažene noći: “Uzmite i jedite ovo je moje Tijelo!" (Mt 
26.25) Ljudi, reče On, da biste shvatili koliko vas ljubim želim da pris- 
tupite i blagujete moje Tijelo. O, sveta vjero! Tko bi ikada mogao 
toliko tražiti? Tko bi to mogao ikada pomisliti, da Isus nije prvi na to 
mislio? Neki Isusovi učenici, kad su to čuli iz njegovih usta, to jest da 
je htio dati njima svoje tijelo za jelo, rekoše da to bijaše odveć tvrda 
riječ i da nisu joj mogli povjerovat niti je čuti. “Tvrd je ovo govor! Tko 
ga može slušati?" (Iv 6,60) I nisu ga više slijedili, jer mu nisu htjeli 
vjerovati, pa ipak vjera nas tako uči. 

Isus, nakon svega što je učinio za nas, ne traži drugo nego da ga lju- 
bimo kao što je to Gospodin nekad tražio od svoga naroda. “Izraele što 
od tebe traži Jahve, Bog tvoj? Da ga ljubiš i da služiš Jahvi, Bogu 
svome svim srcem." (Pz 10,12) O, preljubljeni moj Isuse, što Ti ne 
daješ i obećavaš onome tko Te ljubi? Obećavaš mu svoju ljubav. “Ja 
ljubim one koji mene ljube." (Izr 8,17) Obećavaš svoj zagrljaj i onome 
tko ti je leđa okrenuo. “Vratite se k meni i ja ću se vratiti k vama." (Zh 
1,3) Obećavaš da ćeš doći s Ocem i Duhom Svetim i nastanit ćeš se 

zauvijek u njegovoj duši. “Ako me tko ljubi, držat će moju riječ, i moj 
će ga Otac ljubiti, k njemu ćemo doći i kod njega se nastaniti." (Iv 
14,23) I što si više mogao obećati i dati da bi potakao ljude da te 
uzljube? Preljubljeni moj Gospodine, shvaćam. Ti želiš da Te ja lju- 
bim, da Te ljubim svim srcem, ako Te nisam ljubio, Ti me nauči ljubiti 
Te, Ti učini da Te uzljubim, da Te puno ljubim. Učini ono što zapovi- 
jedaš i zapovijedaj što želiš. 

12. “Ne gledajte što sam garava, to me sunce opalil."? (Pj 1,6) Snaga 
mojih strasti - govorila je sveta zaručnica, a trebam i ja to reći, moj 
ljubljeni Isuse - me izobličila i potamnila. “Crna sam, ali sam lijepa." 
(Pj 1,5) Ako sam cma zbog mojih djela, lijepa sam po tvojim zasluga- 
ma, ljubljeni moj Otkupitelju. Crna sam bila kad sam bila sama i 
daleko od tebe, ali sad kad sam sjedinjena s tobom tvoja milost, tvoja 
ljepota su me učinili lijepom. Da, moj Gospodine, tomu se nadam. 
Budi uvijek blagoslovljen. Ne dopusti da te više izgubim i vratim se na 
staru ružnoću. Ljubim Te, beskrajna ljepoto, želim da i moja duša bude 
lijepa, da se dopadne tvojim božanskim očima, te da je uvijek možeš 
ljubiti. 

13. “Povuci me za sobom, trčimo!" (Pj 1,4) Ljubljeni moj Isuse, 
budući da ja nisam mogao uspeti se tebi za ovoga života, ti si htio sići 
k meni, da se sjediniš sa mnom u ovom Sakramentu ljubavi. Privuci 
me, Gospodine, sebi. Ne želim Te privući sebi, tražeći svoje zado- 
voljstvo, nego želim da me Ti svojim slatkim privlačnostima privučeš 
sebi, da tako ne želim i ne činim ništa osim tvoje svete volje. Ispravno 
je da sve moje sklonosti ustupe mjesto tvojim svetim odredbama. 
Sjedini me sa sobom, da tako sjedinjen i slobodan od zemaljskih 
ljubavi, skupa s tobom, trčim putem svetih kreposti, da tako u ovom i 
drugom životu otpočinem samo u tvojoj svetoj volji. 

14. “Uveo me u odaje vina i pokrio me zastavom ljubavi." (Pj 2,4) 
U ovim odajama vina sv. Bonaventura vidi svetu Pričest, koja dušu kad 
se pričesti sjedinjuje s božanskim Kraljem i daje joj kušati vino ljubavi 
koje odagnaje želju za stvorenjima, ulijeva cjelovito urednu ljubav, to 
jest poštenu prema sebi, velikodušnu prema bližnjemu, najveću prema 
Bogu, ljubeći ga više od svega, jer On to zaslužuje. 

O, Isuse, moj Kralju, jedini Gospodaru moga srca, Ti si me uveo u 

ovu blaženu odaju svoje ljubavi, to jest u samoga sebe, sjedinjujući me 
sa sobom po Sakramentu ljubavi. Da, moj Gospodine osjećam da se 
moje srce mijenja. Osjećam svetu želju koja mi daje mir, odbojnost 
prema nečistim ljubavima i užiže čistu ljubav prema tebi, Bože moj. 
Isuse moj, kad si me već uveo u ovu lijepu odaju, ne dopusti da iz nje 
više iziđem. Kad si se već sjedinio sa mnom, ne ostavi me više nika- 
da. Odvoji me od navezanosti na stvorenja. Sjedinjuj me sve više s 
tobom na ovoj zemlji, da se jednog dana savršeno sjedinim s tobom u 
Nebu, gdje ću Te ljubiti svim svojim snagama neposredno, savršeno i 
zauvijek. 

15. “Dragi je moj sišao u svoj vrt k lijehama mirisnog bilja da bere 
ljiljane.? (Pj 6,2) Slatki moj Spasitelju, kad već silaziš s Neba kako bi 
došao u moju dušu, daj da po tvojoj milosti ona postane tvoj vrt da 
možemo u njoj ubrati ljiljane i druge tebi drage plodove. Oprosti mi, 
ako sam Te povrijedio. Primi me, ako sam Te ostavio sad kad raskajan 
ti se vraćam. Daruj mi onu čistoću koju od mene toliko očekuješ, daj 
mi snage da učinim ono što Ti od mene tražiš. Udjeli mi svoju istinsku 
ljubav, da se tako u meni obraduješ. Žrtvujem i prikazujem ti sve svoje 
skolonosti i želim samo ono što Ti hoćeš. 

16. “Govor mu je sladak i sav je od ljupkosti." (Pj 5,16) Isus duše, 
koje ga ljube kao zaručnika, potiče da samo njega žele, bilo da ih biču- 
je, bilo da ih tješi, bilo da im dopusti osjetiti njegovu blizinu, bilo 
odsutnost, jer sve On čini iz ljubavi i da bi bio ljubljen. Isuse, čini sa 
mnom što želiš, uvijek ću Te ljubiti, bilo da sam u utjesi ili progonima, 
znam da mi sve dolazi iz tvoga ljubeznoga Srca i da je sve za moje 
veće dobro. 

“Moje je srce sigurno Bože, sigurno je srce moje." (Ps 108,2). Moja 
volja je spremna prihvatiti sve što Ti odrediš. “Blagoslivljati ću 
Gospodina u svako doba." (Ps 33,2) U svako doba, bilo meni sklono 
ili nesklono, uvijek Te želim blagoslivljati i ljubiti moj Stvoritelju. Ne 
tražim, niti zaslužujem utjehe, ja koji sam ti tolike gorčine priuštio 
mojim grijesima, tražim samo tvoju volju, samo da Ti budeš zadovo- 
ljan, ja prihvaćam svaku muku. [suse moj, Isuse moj, daleko ili blizu, 
uvije ću Te željeti, uvijek tražiti, bilo da me tješiš ili prekoravaš, uvi- 
jek Te želim ljubiti, uvijek zahvaljivati tebi. 

17. “Tko je ta što dolazi iz pustinje naslonjena na dragoga svoga?" 
(Pj 8,5) Koje su to duše koje žive na zemlji, a cijene je kao da je ona 
pustinja? To su one koje su odvojile srce od vidljivog svijeta i žive 
samo u Bogu, kao da drugo ne postoji osim Boga, samo njega ljube, 
samo njemu žele biti po volji i na taj način žive skoro izvan zemlje, 
iznad koje se uzdižu, kušajući slasti koje imaju samo oni koji samo 
Boga žele i koji stavljaju u Boga svu svoju nadu. 

Koje su te sretne duše, ako ne one koje se često u čistoj ljubavi sje- 
dinjuju s Isusom u pričesti? Da Gospodine, i ja želim biti taj po tvojoj 
milosti, odvojen od svega i sav tvoj. Svijet će od sada za mene biti 
pustinja, izbjegavati ću navezanost na bilo koje stvorenje, samo ću na 
Tebe misliti, kao da ne postoji drugo do li ja i ti. Samo u Tebe stavljam 
sve svoje pouzdanje, svu moju ljubav Bože moj ljubljeni, nado moja, 
ljubavi moja, sve moje! 

18. “Ako bude poput zida, sagraditi ćemo na njemu krunište od sre- 
bra, ako bude poput vrata utvrdit ćemo ih cedrovim daskama." (Pj 8,9) 
Upravo to čini Isus, kad dođe u dušu po svetoj Pričesti. Vidi da je ona 
odveć slab zid za oduprijeti se napadajima Pakla, pa je po snazi 
Presvetog Sakramenta jača obranom srebra, to jest svojim božanskim 
svjetlom. Vidi da je duša vrata koja lako trunu, pa je On obnavlja 
daskama jakosti i ustrajnosti koje označuje cedrovina, koja je jako 
drvo nepodložno truleži, a štiti vrata duše osloncima svete ustrajnosti, 
to jest darovima svetoga straha, odvojenošću od stvorenja, ljubavlju 
prema molitvi, svetim željama, a ponajviše darom svete božanske 
ljubavi. 

Kruh, koji daje snagu čovjeku. Isus nas uči da, kao što kruh zemaljs- 
ki održava ljudski život, tako Kruh nebeski svete Pričesti održava život 
duše. Onaj tko mene blaguje živjet će zbog mene! “Tko jede Tijelo 
moje i pije moju Krv ostaje u meni i ja u njemu!" (Iv 6,56-57) O, moj 
Isuse, tko je slab i nevjeran, ako nisam ja? Ti znaš koliko sam puta 
popustio mojim neprijateljima, koliko su puta razbili vrata, to jest 
moju volju, te su ušli ubijajući me tako da sam izgubio tvoje pri- 
jateljstvo. Ojačaj me svojim svjetlom i svojom jakošću, da Te više ne 
izgubim i odijelim se od tebe. Dragi moj Gospodine i Otkupitelju, ako 
bi Te ponovno uvrijedio daj da radije umrem sada kad se nadam da 

sam u tvojoj milosti sjedinjen s tobom. Nemam snage, niti želim, 
ljubljeni moj Isuse, živjeti bez tebe. Ali dok živim, mogu promijeniti 
odluku i ponovno Te izdati, kao što sam to već učinio u prošlosti. 
Pomozi mi. Pomozi mi i Ti, Marijo, i imaj samilosti prema meni. Ti, 
koja si Majka ustrajnosti, isprosi mi ovaj dar od svoga Sina Isusa, od 
tebe Ga tražim, od tebe se nadam zadobit da, od tebe Ga želim. 

19. “Nađoh onoga koga ljubi duša moja, uhvatila sam ga i neću ga 
pustiti." (Pj 3,4) Tako treba govoriti svaka duša sjedinjena s Isusom u 
Presvetom Sakramentu. Stvorenja ostavite me, iziđite iz moga srca. 
Ljubio sam vas, jer sam bio slijep, sad vas više ne ljubim, niti vas 
mogu ljubiti, pronašao sam veće dobro, neizmjerno ljupkije od vas, 
našao sam u sebi samome mog Isusa, koji me zaveo svojim ljepotama. 
Mom ljubljenom Isusu sav sam se predao. On me već primio za svoju 
svojinu, dakle, ne pripadam više sebi. Stvorenja zbogom, nisam više i 
neću biti vaš, ja sam i bit ću zauvijek samo Isusov. I On je već moj, i 
bit će zauvijek moj. Uhvatila sam ga i neću ga pustiti. Prihvatio sam 
Ga u svoje srce, primajući ga u svetoj Pričesti, ubuduće privit ću Ga 
sebi svojom ljubavlju i neću mu nikada dopustiti da ode od mene. 

Dopusti mi, moj ljubljeni Spasitelju, da Te zagrlim, da se nikada više 
od tebe ne odijelim. Privijam Te sebi, moj Isuse, ljubim Te, ljubim Te, 
ljubim Te, htio bi Te ljubiti koliko Ti zaslužuješ. Moje jedino zado- 
voljstvo i jedni odmor neka bude ljubiti Te i biti tebi po volji. Ti zapo- 
vijedi stvorenjima da me ostave _i ne smetaju mi. Ah, ako ja to ne 
želim, nikada stvorenja ne mogu ući u moje srce, smetati mi i odijeliti 
me od tebe. Ojačaj moju volju, sjedini moje siromašno srce sa svojim 
božanskim Srcem, kako bih ja želio uvijek sve što Ti želiš. Učini to 
Gospodine, po tvojim zaslugama. Amen. Amen, tomu se nadam, tako 
neka bude. 

20. “Ustani sjevernjače, puhni, južni vjetre nad vrtom mojim, neka 
poteku njegovi mirisi." (Pj 4,16) Odstupi od mene sjevernjače, vjetru 
hladni i štetni zemaljskih ljubavi, a dođi ti južni, topli vjetre ljubavi 
Duha Svetoga koji izlaziš iz Euharistijskog Srca Isusova, samo ti puši 
u mojoj duši, koju je Isus izabrao za vrt svojih naslada. Puhni, da na 
tvoj dašak novi ugodni mirisi svetih kreposti se šire iz mene. Isuse 
moj, Isuse moj, Ti to možeš učiniti, od tebe se tomu nadam! 

21. “U mom vrtu berem smimnu i balzam svoj." (Pj 5,1) Duša koja je 
primila Isusa treba težiti ubrati smirnu kako bi mogla uvijek širiti miris 
kreposti koje se rađaju iz mrtvljenja. “Jedem med svoj i saće svoje!" 
(Pj 5,1) Slično duša koja ljubi Boga ne zadovoljava se samo s medom, 
Želi i saće te govori Isusu: Gospodine nisu mi dosta tvoje utjehe, ako 
mi ne daš samoga sebe koji si izvor utjehe, nisu mi dosta plodovi 
ljubavi, ako mi ne daš sebe koji si predmet moje ljubavi. Naprotiv, moj 
Isuse, samo Ti si dovoljan, spreman sam odreći se svih tvojih slasti, da 
bih imao samo Tebe, Bože mo i svako moje dobro. Ljubim Te, ne zbog 
slasti i utjeha, nego zato da budem po tvojoj volji koji želiš da Te lju- 
bim i koji zaslužuješ svaku ljubav duša, bilo da ih tješiš bili preko- 
ravaš. 

22. “Ni u čem ja ne oskudijevam, na poljanama zelenim on mi daje 
odmora." (Ps 23,2) O, moj ljubljeni Isuse, kad me već pozivaš na 
gozbu ljubavi, da blagujem tvoje božansko Tijelo, što bi mi još moglo 
nedostajati? “Gospodin mi je svjetlost i spasenje, koga da se bojim?" 
(Ps 26,1) Koga da se bojim ako Ti svemogući Bože, si moje svijetlo i 
spasenje? Sav se tebi predajem. Primi me i čini sa mnom što želiš, 
kazni me, pokaži mi da se ljutiš na mene, ubij me, uništi me, ja ću ti 
uvijek reći s Jobom: Samo da sam tvoj i da tebe ljubim, evo me, zado- 
voljan sam da se Ti prema meni ponašaš kako hoćeš, da me poništiš 
ako želiš. 

23. “Gle, u dlanove sam te svoje urezao, zidovi tvoji svagda su mi 
pred očima." (Iz 49,16) Evo ljubezne brige koju Bog ima prema duši 
koju želi za sebe. Nosi je urezanu u svoje dlanove da je nikada ne zab- 
oravi, govoreći da će prije majka zaboraviti svoje dijete nego li će On 
zaboravit na dušu koja je u njegovoj milosti. “Pa i kad bi koja majka 
zaboravila svoje dijete ja tebe zaboraviti neću." (Iz 49,15) 

Zidovi tvoji svagda su mi pred očima. On stalno bdije pogledom nad 
obranom te duše, tako da joj neprijatelji ne mogu naškoditi. 
“Pravednika Gospodine ti blagoslivljaš, dobrotom ga svojom kao štit- 
om zaklanjaš."(Ps 5,13) Dobri Bog nas okružuje braneći nas svojom 
dobrohotnom voljom, koja nam želi svako dobro i oslobađa od svih 
opasnosti. O, moj Bože, beskrajna dobroto, koji me više od bilo koga 
ljubiš i želiš mi dobro, tebi se predajem, neka mi uzmanjka bilo koja 

nada, samo mi ti nemoj uzmanjkati. Znam da se moram potruditi vrši- 
ti tvoju svetu volju. Drugo ti ne mogu reći. Evo me, spreman sam i 
odlučan, slatki moj Gospodine, činiti ono što ti želiš. “Neka bude tvoja 
volja." (Mt 6,10). Želim samo vršiti tvoju volju. Pomozi mi, inače neću 
ništa dobo učiniti. Nauči me ne samo spoznati nego i učiniti ono što ti 
želiš. Nauči me da vršim volju tvoju (Ps. 143,10). Vječni Oče daj da i 
ja mogu uistinu reći ono što je rekao [sus kad je bio na zemlji: Jer ja 
uvijek činim što je njemu ugodno (Iv 8,29). Bože moj, to želim, to 
tražim i tomu se nadam po zaslugama tvoga Sina i njegove svete 
Majke. 

24. “Sine moj daj mi svoje srce" (Iz 23,26) Dušo moja evo što traži 
od tebe tvoj Gospodin kad te dođe pohoditi, želi tvoje srce i tvoju 
volju. On se tebi bez pridržaja daruje, pravedno je da se i ti potpuno 
daruješ njemu i vršiš njegovu svetu volju. Radi tako, da kad te Isus 
ponovno pohodi po pričesti može se obradovati videći da vršiš njegovu 
svetu volju. Isuse, želim tebi ugoditi, ojačaj moju želju, daj mi snage i 
čini samnom što ti želiš. 

25.Što još mogoh učiniti za svoj vinograd, a da nisam učinio? Dušo 
moja čuješ li što ti kaže tvoj Bog: što sam mogao još učiniti za tebe, a 
nisam učinio? Tebi za ljubav sam postao čovjekom. Od Gospodara 
sam postao sluga. Došao sam dotle da sam se rodio u štali kao crv, jer 
crvi se rađaju u štali. “Crv sam, a ne čovjek." (Ps 21,7). Umro sam za 
tebe na sramotnom drvu križa. “Poslušan do smrti, smrti na križu." (Fil 
2,8). Što mi je još preostalo, osim da umrem za tebe. “Veće ljubavi 
nitko nema od ove: da tko život svoj položi za svoje prijatelje.“ (Iv 
15,13) Ali sam više mislio učiniti, i učinio tebi za ljubav. Poslije smrti 
sam htio ostati u Presvetom Sakramentu, da ti se sav darujem za jelo. 
Reci mi što sam više trebao učiniti da bi zadobio tvoju ljubav? 

Gospodine i Otkupitelju moj, imaš pravo, što mogu odgovoriti? Ne 
znam što ti mogu reći. Ti si bio previše dobar sa mnom, a ja neza- 
hvalan prema tebi. Divim se tvojoj beskrajnoj dobroti, gledam svoju 
neupućenost i padam ti pred noge govoreći: Isuse moj, smiluj se meni, 
koji sam ti na toliku ljubav uzvratio nezahvalnošću. Kazni me, kažem 
ti, kazni me, ali me ne ostavi, kazni me i promijeni me! Ne dopusti da 
više živim u nezahvalnosti prema tebi. Daj da Te barem iz zahvalno- 

sti ljubim i da, prije nego li umrem, nečim nadoknadim tvoju ljubav. 

26. “Stavi me kao pečat na svoje srce." (Pj 8,6) Da moj ljubljeni 
Isuse, kad sam ti već potpuno posvetio cijelo svoje srce, pravo je da Te 
stavim kao pečat ljubavi na njega, da tako zatvorim ulaz svakoj drugoj 
ljubavi, da tako svi znaju da moje srce tebi pripada, da samo Ti u 
njemu vladaš. Ah, moj Gospodine, čemu se možeš nadati od mene, ako 
Ti to ne učiniš? Ja mogu samo predati ti svoje siromašno srce, da s 
njime postupaš po svojoj volji. Evo tebi ea predajem, posvećujem, 
žrtvujem. Neka bude zauvijek tvoje, ne želim ga više za sebe. Ako ga 
Ti ljubiš, čuvaj ga. Ne prepusti ga više u moje ruke, daj da ti ga više ne 
istrgnem iz ruku. 

O, moj ljubljeni Isuse, o beskrajna ljubavi, kad već želiš da Te lju- 
bim, molim Te, daj da Te ljubim. Želim živjeti samo zato da Te ljubim, 
da budem tvoja milina. Ti koji činiš tolika čudesa kako bi mogao ući u 
moje srce po svetoj Pričesti, učini još jedno, neka moje srce potpuno 
tebi pripada, potpuno cijelo, bez podijeljenosti, bez pridržaja, kako bi 
mogao ponoviti u ovom životu i vječnosti da si Ti jedini Gospodin 
moga srca, jedino moje blago. “Okrilje srca moga i baštino moja, o 
Bože dovijeka!" (Ps 72, 26) Presveta Majko Marijo, nado moja, 
pomozi mi i sigurno ću biti uslišan. Amen, amen, to želim, tome se 
nadam, tako neka bude. 

PRIPRAVA I ZAHVALA SVETACA ZA SVETU PRIČEST 


Odmah napominjemo da bi najbolji način priprave i zahvale za svetu 
Misu bilo razmatranje liturgijskih tekstova koji su čitani na svetoj 
Misi, pa ipak i ove molitve svetaca imaju svoju ljepotu i draž. Sveta 
Pričest je jedan od najvažnijih trenutaka u duhovnom životu vjernika. 
Zbog toga su sveci na poseban način doživljavali čas u kojem [sus u 
svetoj Pričesti ulazi u njihova srca. Sabrali smo svetačke molitve 
priprave i zahvale za svetu Pričest do kojih smo došli. One odražavaju 
veličinu i ljepotu tih velikih duša i njihovu nježnu ljubav prema 
Euharistijskom Isusu. 

Važno je napomenuti da ne možemo gledati na svetu Pričest izdvo- 
jeno iz konteksta cjelovitog slavljena svete Mise, čiji je ona bitni dio. 
Zbog toga naglašavamo da smisao ovih molitava nije u tome da se one 
mole usred svete Mise, neposredno prije pričesti ili odmah nakon 
pričesti. One su priprava i zahvala za svetu Pričest u jednom širem 
smislu. Pripravne molitve se mogu moliti prije početka svete Mise, a 
zahvalne nakon njenog završetka. U biti, moleći sa svecima ne ire- 
bamo se zaustaviti na njihovim riječima, nego nastojati oblikovati u 
duši stav sličan njihovome pri primanju Euharistijskog Isusa. U tom 
smislu dosta je uzeti jednu ili dvije od slijedećih molitava i moliti ih u 
jednom meditativnom ozračju. Isto tako, ove molitve mogu poslužiti za 
osobnu adoraciju pred Presvetim, pa i za meditaciju. 


Svetačke molitve priprave za pričest 


Molitve priprave za pričest sv. Alfonza Liguorija 

Ni u jednom svom djelu -kaže sv.Franjo Saleški- Spasitelj nije toliko 
ljubak i nježan kao u svetoj Pričesti, u kojoj se On, da tako kažemo, 
poništava postajući jelo da bi se sjedinio s našim srcem. Zbog toga je 
govorio učeni Gerson da nema prikladnijeg načina za upaliti u nama 
plamen Božje ljubavi od svete Pričesti. Isto tako, ako želimo liječiti 
naše duhovne slabosti nema prikladnijeg sredstva od svete Pričesti. On 
sam dolazi u svetoj Pričesti da zapali oganj Božje ljubavi, a kako to 
pita se Guglielmo da tu možemo promatrati i đavolsko čudo, te usred 

tolikog plamena duše ostaju hladne prema Božanskoj ljubavi. To proi- 
zlazi iz nepripremljenosti duše, a posebno iz slabe priprave za pričest. 
Vatra odmah zapali suho drvo, ali ne i zeleno, jer ono nije prikladno za 
vatru. Sveci su se jako obogaćivali po pričestima, jer su se brižno 
pripravljali. Sv. Alojzije Gonzaga se tri dana pripravljao za pričest, a 
tri dana je zahvaljivao. Zato treba žarko željeti primiti Isusa u pričesti. 

Čin vjere: “Evo ga dolazi, prelijeće brda, preskakuje brežuljke!" (Pj 
8,2) O, moj ljubljeni Spasitelju, da bi došao sjediniti se sa mnom u 
Presvetom Sakramentu koliko si teških i vrletnih brda morao svladati! 
Od Boga si morao postati čovjekom, beskrajan, morao si postati djete- 
tom, iz vječnog Očeva krila sići u krilo Djevice, od iznad zvijezda sići 
u štalicu, s prijestolja tvoje slave sići na mučilište pravde. I danas Ti iz 
svog nebeskog boravišta trebaš sići da bi se nastanio u mojoj duši. 
“Evo ga za našim zidom, gleda kroz prozore, zaviruje kroz rešetke." 
(Pj 2,9) Evo, dušo moja, tvoj ljubljeni Isus, goreći istom ljubavlju 
kojom je za tebe umro na križu, sad je skriven pod prilikama Presvetog 
Sakramenta i što čini? Zaviruje kroz rešetke. Kao onaj koji strastveno 
ljubi i želi da mu bude uzvraćena ljubav, iz Hostije kao iza zatvorenih 
vrata, gleda, a da nije viđen, promatra tebe, koji ćeš se danas hraniti 
njegovim nebeskim Tijelom, promatra na što misliš, što ljubiš. želiš, 
tražiš, što ćeš mu prikazati. 

Uzdigni se dušo moja, pripravi se da primiš Isusa. Prvo mu s vjerom 
reci, ljubljeni moj Otkupitelju, za nekoliko trenutka sići ćeš u moju 
dušu? O, Bože sakriveni i nepoznati najvećem broju ljudi, vjerujem, 
ispovijedam i klanjam ti se u Presvetom Sakramentu kao mom 
Gospodinu i Spasitelju. Za ispovijest ove vjere rado bih dao i svoj 
život. Ti dolaziš da me obogatiš svojim milostima i da se sjediniš sa 
mnom, pa koliko li onda treba biti moje povjerenje u tvoj tako ljubezni 
dolazak? 

Čin povjerenja: Dušo moja, raširi svoje srce, Tvoj Isus ti može 
učiniti svako dobro i jako te ljubi. Nadaj se velikim stvarima od tvog 
Gospodina, koji nošen ljubavlju, kao sama ljubav u tebe dolazi. Da, 
dragi moj Isuse, nado moja, vjerujem tvojoj dobroti, da ćeš danas, kad 
ti se predam, upaliti u mojim grudima lijepi plamen svoje čiste ljubavi 
i istinsku želju da budem po tvojoj volji, da od sada pa nadalje želim 

samo ono što Ti hoćeš. 

Čin ljubavi: Bože moj, Bože moj, jedini istinski ljubitelju moje 
duše, što si više mogao učiniti da Te ja uzljubim? Gospodine moj, nije 
ti bilo dosta umrijeti za mene, htio si ustanoviti ovaj veliki Sakrament, 
da mi se cio daruješ, da se sažmeš i sjediniš svoje Srce sa srcem jednog 
tako odbojnog i nezahvalnog stvorenja kao što sam ja. Što više, ti sam 
me pozivaš i toliko želiš da Te primim. O, beskrajna ljubavi! Sam Bog 
se želi dati meni! Dušo moja, vjeruješ li to? I što činiš, što kažeš? O, 
Bože, o Bože, o beskrajno ljubljeni, jedini dostojan svake ljubavi, lju- 
bim Te svim srcem, ljubim Te više od bilo čega drugoga, više od sebe 
samoga, od mog života! O, kad bi mogao vidjeti da Te svi ljube! O, 
kad bi mogao učiniti da Te sva srca ljube koliko zaslužuješ! Ljubim 
Te Bože, ljubezni Bože, i sjedinjujem svoje siromašno srce sa srcem 
Serafina, sa Srcem Presvete Marije i Srcem Isusa, tvoga ljubljenoga 
Sina. Da Te tako ljubim, beskrajna dobroto, ljubavlju kojom Te ljube 
sveci, Marija i Isus. Ljubim Te zato, jer si dostojan ljubavi i da budem 
po tvojoj volji. Iziđite iz mog srca zemaljske ljubavi, koje niste za 
Boga. Presveta Marijo, majko lijepe ljubavi, Ti koja toliko želiš vidjeti 
da je Bog ljubljen, pomozi mi ljubiti Boga. 

Čin poniznosti: Dušo moja, ti se hraniš presvetim Tijelom 
Isusovim? Jesi li dostojna? Bože moj, tko sam ja, a tko si Ti koji se 
meni daruješ? Je li moguće, moj Isuse, da si Ti, beskrajna čistoća, želio 
doći i nastaniti se u mojoj duši, koja je toliko puta stjecište tvoga nepri- 
jatelja i kaljuža tolikih grijeha? Poznajem, moj Gospodine, tvoju 
uzvišenost i moju bijedu, stidim se pojaviti se pred tobom. Želio bih 
odstupiti od tebe zbog poštovanja, ali ako se udaljim od tebe, živote 
moj, gdje da idem? Kome da se uteknem? Što bi bilo od mene? Ne, ne 
želim se nikada udaljit od tebe, naprotiv želim ti se uvijek sve više pri- 
bližiti. Ti želiš da Te primam kao jelo, pozivaš me na to. Dolazim, o 
moj ljubljeni Spasitelju, dolazim primiti Te danas ponizan i posram- 
ljen zbog mojih pogrešaka, ali s punim povjerenjem u tvoje milosrđe i 
tvoju ljubav, koje mi daruješ. 

Čin kajanja: Koliku bol osjećam u duši, Bože moj, što Te nisam lju- 
bio u prošlosti, a umjesto da sam Te ljubio, ja sam, udovoljavajući sebi, 
tebe uvrijedio i prezreo tvoju beskrajnu dobrotu, okrenuo ti leda, odba- 


53 


cio tvoju milost i prijateljstvo. O, Bože, svojom slobodnom voljom 
sam Te bio izgubio. Žao mi je, Bože moj, i kajem se svim srcem. 
Mrzim lake i teške grijehe koje sam učinio, jer sam povrijedio Tebe, 
beskrajnu dobrotu. Nadam se da si mi oprostio, a ako mi nisi još opro- 
stio, oprosti mi prije nego li Te primim, operi svojom Krvlju moju dušu 
u koju ćeš uskoro doći i nastaniti se. 

Čin želje: Uzdigni se dušo moja, došao je blaženi čas u koji će tvoj 
Isus, doći i nastaniti se u tvom siromašnom srcu. Evo Kralja nebesko- 
ga, evo Otkupitelja i Boga, koji tebi dolazi. Pripravi se primiti ga s 
ljubavlju. Zovi ga svojom željom. Dođi moj Isuse, dođi u dušu koja Te 
želi, prije nego li se Ti daruješ meni, želim ti se predati i predajem ti 
svoje bijedno srce. Prihvati ga i brzo ga zaposjedni. Dođi brzo, Bože 
moj, ne kasni. Jedino i beskrajno moje dobro, moje blago, živote moj, 
raju, ljubavi i sve moje. Želio bih Te primiti s onom ljubavlju kojom 
su Te primale najsvetije duše koje su Te najviše ljubile, kojom Te pri- 
mala tvoja Presveta Majka Marija, s njihovim pričestima sjedinjujem 
ovu moju pričest. Presveta Djevice i Majko moja Marijo pristupiti ću 
i primiti tvoga Sina, htio bi imati tvoje srce i tvoju ljubav kojom se Ti 
pričešćivala. Daj mi danas tvog Isuse kao što si ga dala pastirima i sve- 
tim kraljevima. Iz tvojih prečistih ruku kanim ga primiti. Kaži mu da 
sam tvoj sluga, tebi pobožan, tako će me On promatrati ljubeznije i 
više će me sebi priviti sad kad dolazi. 


Molitva priprave za pričest sv. Tome Akvinskoga 

Svemogući Vječni Bože, evo pristupam k Sakramentu tvoga jedi- 
norođenoga Sina, Gospodina našega Isusa Krista. Pristupam kao 
bolesnik liječniku života, nečist studencu milosrđa, slijep suncu vječne 
svjetlosti, ubog i siromašan Gospodaru Neba i zemlje. Molim stoga 
obilje tvoje neizmjerne darežljivosti, da se udostojiš izliječiti moju 
nemoć, oprati nečistoću, prosvijetliti sljepoću, obogatiti siromaštvo, 
zaodjenuti golotinju, da anđeoski Kruh Kralja nad kraljevima i 
Gospodara nad Gospodarima primim tolikom čistoćom i vjerom, 
takvim raspoloženjem i nakanom kako je korisno za spasenje moje 
duše. 

Dopusti mi molim Te, da primim ne samo sakrament Gospodnjeg 

Tijela i Krvi, nego i sve njegove Božanske učinke. Preblagi Bože, daj 
mi tijelo svojega Jedinorođenoa Sina, Gospodina našega Isusa Krista, 
koje je uzeo od Djevice Marije, tako primiti da budem dostojan 
pridružiti se Njegovu otajstvenom Tijelu i pribrojiti se. među njegove 
udove. Preljubljeni Oče, dopusti mi da tvoga preljubljnoga Sina, koje- 
ga sada pod prilikama kruha na putovanju kanim primiti, napokon 
otkrivena lica uzmognem gledati na vijeke, koji s tobom živi i kralju- 
je u jedinstvu Duha Svetoga, Bog po sve vijeke vjekova! Amen. 


Molitva priprave za pričest sv. Ambrozija 

Na gozbi tvog slatkog banketa, Gospodine Isuse Kriste, ja grešnik 
bez zasluga pristupam sa svetim strahom, s povjerenjem jedino u tvoje 
milosrđe i tvoju dobrotu. Okaljao sam dušu i tijelo tolikim grijesima, 
nisam bdio nad razumom i jezikom. Zbog toga sveto Božanstvo, stra- 
hopoštovana uzvišenosti, ja bijednik u muci tebi se utječem izvore 
milosrđa, tebi trčim da me izliječiš, pod tvoju se odabranu utječem. S 
kim se ne mogu suočiti kao Sucem, želi se suočiti kao Spasiteljem. 
Tebi Gospodine pokazujem svoje rane i otkivam svoju sramotu. 
Poznajem svoje grijehe zbog kojih te se bojim, puno ih je, veliki su, ali 
se nadam tvome beskrajnom milosrđu. 

Pogledaj milosrdno na mene Gospodine Isuse Kriste, Vječni Kralju, 
Bože i Čovječe, koji si zbog ljudi bio razapet. Usliši me, u tebe stav- 
ljam svoju nadu, smiluj se meni koji sam pun bijede i grijeha, Ti koji 
nikada ne prestaješ izlijevati izvor milosrđa. Zdravo žrtvo Spasenja 
koja si bila prikazana na mučilištu križa za mene i za sav svijet. 
Zdravo, predragocijena i časna Krvi, koja izlaziš iz Rana Gospodina 
Isusa Krista za mene raspeta i pereš grijehe cijeloga svijeta. Spomeni 
se Gospodine svog stvorenja koje si svojom Krvlju otkupio. Kajem se 
za svoje grijehe i želim dati zadovoljštinu za njih. Odstrani od mene 
milosrdni Oče, sve moje nepravde, moje grijehe, da bih očišćen u 
duhu i tijelu, zaslužio dostojno uživati Sveca nad svecima. Daj da mi 
ovo sudjelovanje u Tijelu i Krvi tvoga Sina, kojega, iako nedostojan, 
kanim primiti bude na otpuštenje mojih grijeha, savršeno očišćenje od 
grijeha, oslobođenje zlih primisli, obnavljanje svetih osjećaja, 
učinkovitost u djelima koje ti želiš te sigurna odbrana duše i tijela pro- 

tiv neprijateljskih zasjeda. Amen. 


Molitva priprave za pričest sv. Ivana Krizostoma 

Gospodine Isuse Kriste, Bože moj, nisam dostojan ni pripravan da Ti 
uđeš pod krov moj, ali Ti kao prijatelj ljudi, želiš se nastaniti u meni, 
pristupam ti s povjerenjem. Zapovijedaj i ja ću otvoriti vrata koja si Ti 
stvorio i Ti ćeš ući s tebi prirođenim osjećam dobrote. Uđi i prosvijetli 
moj duh obavijen tamom. Vjerujem da ćeš to učiniti, jer nisi odbio 
javnu grešnicu koja je tebi došla u suzama, niti si odbio raskajanog 
carinika, ni razbojnika koji je ispovjedio vjeru u tvoje Kraljevstvo, niti 
si ostavio progonitelja koji se obratio. Primio si u krug svojih prijate- 
lja sve koji su ti raskrajani dolazili, Ti koji si blagoslovljen u svakom 
času sada i zauvijek. 

S povjerenjem Te molim, Isuse: Dođi nastani se u meni! Ti koji si 
ušao u kuću grešnika i blagovao s njima, udostoj se ući u kuću ovog 
grešnika. Ti si jedini svet Gospodine, posveti moju dušu, tijelo, duh i 
srce. Obnovi me potpuno, ukorijeni svoju ljubav u cijelo moje biće, te 
učini da tvoja svetost ostane u meni. Budi Ti Isuse moja pomoć i zašti- 
ta, vodi moj život u miru. Učini da jednog dana budem dostojan biti 
tebi s desna sa svim tvojim svetima, po zagovoru Marije, tvoje 
Bezgrešne Majke. Amen. 


Molitva priprave za pričest sv. Luize de Marillac 

Duše Sveti, ljubavi Oca i Sina, dođi očisti moju dušu i učini je lije- 
pom, da bi mogla biti po volji mojega Spasitelja, kako bi ga primila 
njemu na slavu i meni na spasenje. Svim srcem želim Te, Kruše 
anđeoski. Ne gledaj na moju nedostojnost koja me udaljuje od tebe, 
nego pogledaj na svoju ljubav kojom me ljubiš, promatraš i pozivaš da 
ti pristupim. Daruj se sav meni, molim Te, Bože moj, i učini da tvoje 
Predragocijeno Tijelo, tvoja sveta Duša, tvoje slavno Božanstvo, koji- 
ma se klanjam u Presvetom Sakramentu, potpuno zagospodare sa 
zRnom. O, slatki Isuse, o dobri Isuse! 

Bože moj i sve moje, smiluj se svim dušama koje si otkupio svojom 
Predragocijenom Krvlju. Rani duše duboko tvojom ljubavlju, kako bi 
ti postale zahvalne za ljubav koja Te je nagnala da nam se daruješ u 

ovom Presvetom Sakramentu. Prikazujem ti slavu koju imaš u sebi od 
vječnosti i sve milosti koje si udijelio Djevici Mariji i svim Svetima sa 
slavom koju će ti u vječnosti iskazivati u toj istoj ljubavi. Amen. 


Molitva priprave za pričest sv. Bazilija Velikoga 

Gospodine znam da sam nedostojan primiti tvoje Prečisto Tijelo i 
Predragocijenu Krv, o Kriste Bože moj, poznajem svoje grijehe, te 
znam da jedem i pijem moju osude, ako ne prepoznajem tvoje Tijelo i 
Tvoju Krv pod prilikama posvećenog kruha i vina. Ali pun pouzdanja 
u tvoje milosrđe, pristupam tebi, koji si rekao: Tko jede moje tijelo i 
pije moju krv ostaje u meni i ja u njemu. Smiluj mi se, Gospodine, iako 
sam grešnik ne postidi me, nego mi budi milosrdan po svome milo- 
srđu. 

Neka me ova sveta otajstva ozdrave, očiste, prosvijetle, obrane, spase 
i posvete mi tijelo i dušu. Neka udalje od mene svaku maštu, svako 
zlodjelo, svaki đavolski utjecaj koji u duhu djeluje na moje udove. 
Neka po primanju ovih svetih otajstava poraste prema tebi moja nada 
i ljubav, neka poprave moj život i učine ga sigurnim, kako bi napre- 
dovao u kreposti i savršenstvu, opsluživao zapovijedi i primio tvoga 
Svetoga Duha. Neka ona budu popudbina za Vječni život i draga 
obrana pred tvojim zastrašujućim sudom, te da mi ne budu na sud i 
osudu, nego na spasenje. Amen. 


Molitva priprave za pričest sv. Petra Damjania 

Gospodine Isuse, koji si istinsko svjetlo, klanjam ti se! Zašto do-puš- 
taš da ostanem u tami? Siromašan li sam, klanjam se svjetlu, a biram 
tamu, služim u ljubavi istini, a gubim se u beskorisnim i ispraznim 
mislima. Gospodine, koji si obasjao paklene ponore svjetlom tvog 
Božanstva, pogledaj na tamni kaos moga srca i ispuni ga svjetlom 
svoje prisutnosti, da stvaralac tame ne može zadržavati moju dušu u 
tajanstvenoj tami, Ti koji si se udostojao otkupiti me i koji si vječno 
svjetlo prosvijetli me. Ti koji si izliječio gubavca, očisti me, Ti koji si 
uskrisio Lazara iz groba uskrisi i mene sveg ružnog zbog poroka i 
grešnih navika. Ti koji si obranio Danijela od lavova, spasi me, koji si 
izbavio tri mladića iz užarene peći oslobodi me. Ti si otac svijetla, od 

tebe dolazi svako dobro i svaki savršeni dar. Ti si izvor života i zora 
vječnog spasenja. Amen. 


Molitva priprave za pričest sv. Ivana Damašćanskog 

Gospodine Isuse Kriste, Bože naš koji jedini imaš vlast otpuštati 
ljudima grijehe, Ti koji si sama dobrota i prijatelj ljudi, oprosti sve 
moje grijehe koje sam svjesno ili nesvjesno učinio i daj da budem do- 
stojan, te da ne zaslužim osudu, sudjelujući u tvojim prečistim, 
božanskim i slavnim Otajstvima koja oživljuju. Neka mi se ne pretvore 
u kaznu ili otežanje grijeha, nego neka mi budu na čišćenje, posve- 
ćenje, zalog budućeg života i Nebeskog Kraljevstva, zaštita i obrana 
koja udaljava moje neprijatelje i briše moje bezbrojne grijehe. Slavimo 
Te zajedno sa Ocem i Duhom Svetim sada i u vjeke vjekova, jer si Bog 
dobrote, milosrđa i ljubavi prema ljudima. Amen. 


Molitva priprave za pričest sv. Franje Saleškoga 

O, istinska i savršena ljubavi, koje li ljubavi da silaziš u dušu mene 
bijednika? Dođi, dođi, željo srca moga, duša moja za tobom čezne. 
prikazujem ti Bože ovu moju pričest da bi udovoljio tvojoj želji da 
siđeš u mene i sjediniš se sa mnom, Bože moj i sve moje. O, kojeg li 
čuda! Bog silazi s Neba, zbog mene i skriva svoje veličanstvo pod 
krhkim plaštem prilika kruha i vina. O kako je to istinito Bože moj. 
Budući da si ljubio svoje, na poseban način si ih ljubio na kraju života 
ustanovljujući ovaj Božanski sakrament. Bože moj Ti si sama dobrota, 
kako je moguće da mogu ljubiti nešto drugo osim tebe? Ah, Gospodine 
privuci me sve više svome Srcu. Više želim tvoju ljubav i tvoju dobro- 
tu od svega što mogu naći u svijetu. Ti si moja jedina ljubav. Želim 
samo tebe ljubiti i sve ostaviti da bi te mogao uzljubiti. Udijeli mi tvoju 
milost da to učinim, jer bez nje ne mogu ništa. Moj ljubljeni Isuse, ako 
želiš da te promatram, pogledaj prije Ti na mene i svojim duhom 
podigni moj duh. 

Ja sam ništavan, ništa ne mogu, niti što vrijedim, zato ne ostavi me 
u nepoznavanju tolikih milosti koje si mi udijelio. Tebi za ljubav 
odričem se svake utjehe koju bi mogao osjetiti i prihvaćam svaku pat- 
nju koju mi želiš poslati u vremenu i nakon moje smrti. Ja sam i bit ću 

sav tvoj, te se usuđujem moliti da mi udijeliš ne samo tvoja dobra, 
nego tebe samoga. Želim se pričestiti da bi se s tobom još više sjedinio. 
O, Vječni Oče, prikazujem ti muku tvoga Sina za moje spasenje i za 
spasenje cijeloga svijeta. Ne gledaj na moje grijehe, nego pogledaj na 
ljubav tvoga ljubljenoga Sina prema nama koja ga je privukla u ovaj 
Sakrament. Smiluj mi se Bože zbog te njegove ljubavi. 

Moj Otkupitelju, priznajem da sam beskrajno nedostojan pristupiti i 
primit Te zbog mojih grijeha i nepročišćenosti. Zato ti kažem. Nisam 
dostojan Gospodine. Kad bih te ljubio svom ljubavlju kojom Te ljube 
svi Serafini, i tada bih bio nepripravan primiti Te, ponovno ti kažem: 
Nisam dostojan Gospodine. Pa ipak, dođi ljubljeni moj Gospodine, i 
učini u meni ono zbog čega dolaziš. Ja sam bijednik, ali ti tvoja dobro- 
ta ne dopušta gledati na moju bijedu. Dođi u moju dušu i posveti je, 
očisti moje srce i zavladaj u njemu, uđi u moje tijelo i čuvaj ga. Ne 
odvoji me nikada od svoje ljubavi. Plamenu koji izgaraš, sažezi sve što 
vidiš u meni nedostojno tvoje prisutnosti i što može biti zaprekom tvo- 
joj milosti i ljubavi. O, Marijo, Majko moga Otkupitelja, budi milosti- 
va meni siromašnom grešniku, moli za mene, da bi po tebi u savršenoj 
ljubavi zagrlio tvoga Sina, i postao duša po njegovu Srcu. Amen. 


Svetačke molitve zahvale za pričest 


Molitve zahvale za pričest sv. Alfonza Liguorija 

Ovaj uvodni komnetar je napisao sam svetac. Bogu nema draže 
molitve, niti korisnije dušama od zahvale nakon svete Pričesti. Mnogi 
sveti pisci naučavaju da dok u duši traju prilike kruha i vina Isus daru- 
je najveće milosti osobi u tim trenutcima. Zato neka se svete duše 
pobrinu da se nakon pričesti, koliko im je više moguće, zadrže u 
molitvi. Časni sluga Božji van Avilski se poslije pričesti barem dva 
sata zadržavao u molitvi. Nije dobro odmah nakon pričesti početi 
čitati, bolje je zadržavati se s Isusom u ljubavi razgovarajući s njime 
koji je u vama ponavljajući koji zaziv ljubavi. Duša treba znati da 
molitva poslije pričesti ima veću važnost, budući da je sjedinjena s 
Isusom, te molitva ima veću vrijednost zbog njegove prisutnosti. O, 

koja li blaga milosti prima duša koja se zadržava s Isusom barem pola 
sata nakon pričesti. Možeš moliti slijedeće molitve koje ti donosim. 
Napominjem duši da i kad završi zahvalnu molitvu za pričest treba 
tokom dana u molitvi zadržavati sjedinjenje s Isusom, kojega je prim- 
ila. 

Čin vjere: Evo moj Bog je već došao i pohodio me, moj Spasitelj 
stanuje u mojoj duši, moj Gospodin je u meni. Došao je da postane moj 
i učini da ja postanem njegov, tako da sam ja njegov i On je moj. Isus 
je sav moj i ja sam sav njegov. O, beskrajno dobro! O, beskrajno 
milosrđe! O, beskrajna ljubavi! Bog dolazi i sjedinjuje se sa mnom, 
postaje sav moj. Dušo moja, koja si sad sjedinjena s Isusom, što ćeš 
učiniti? Ne kažeš mu ništa? Ne razgovaraš s Bogom, koji je u tebi? 
Uzdigni se, ponovno oživi vjeru, promisli da su anđeli oko tebe i kla- 
njaju se svome Bogu, koji je u tebi. I ti se klanjaj svom Gospodinu u 
sebi. Saberi se u sebe i odagnaj svaku drugu misao. Saberi svu svoju 
ljubav i priljubi se uz svoga Boga i reci mu: 

Čin prihvaćanja: Isuse moj, ljubavi moja, moje beskrajno dobro, 
sav sam tvoj, budi uvijek dobrodošao u kuću moje duše. Ah, moj 
Gospodine, gdje si to došao, u moje srce gore od štale u kojoj si se 
rodio, jer je puno sebeljublja i neurednih ljubavi? Kako si samo mogao 
doći i nastaniti se u meni? Htio bih ti reći sa sv. Petrom: “Udalji se od 
mene Gospodine, jer sam grešnik." (Lk 5,8). Udalji se od mene, jer 
sam odveć nedostojan udomiti Boga beskrajne dobrote, idi radije i 
odmori se u čistim dušama, koje ti s toliko ljubavi služe. 

Ali ne, moj Otkupitelju, što to govorim? Ne odlazi od mene, jer ako 
otiđeš bez tebe sam izgubljen. Grlim Te, Živote moj, tebi se privijam. 
Bijah veliki bezumnik kad sam se od tebe odvojio iz ljubavi prema 
stvorenjima. Nezahvalan iz sebe sam Te izagnao. Sad se više ne želim 
odvojit od tebe, blago moje, želim živjeti i umrijeti sjedinjen s tobom. 
Presveta Marijo, Serafini, sve duše koje ljubite Boga čistom ljubavlju 
posudite mi vašu ljubav da bi mom ljubljenom Gospodinu bio ugodno 
društvo. 

Čin zahvale: Bože i Gospodine moj, zahvaljujem ti na milosti koju 
si mi danas udijelio, jer si došao i nastanio se u mojoj duši. Htio bih ti 
dostojno zahvaliti za dar koji si mi dao. Ah, što to govorim, koja je to 

dostojna zahvala koju bi ti mogao iskazati ja bijednik? Pater Segneri 
kaže da je čuđenje najprirodniji osjećaj duše koja se pričestila kad 
pomisli: Bog u meni, Bog za mene! David je pjevao: “Što da uzvratim 
Gospodinu 2za sve što mi je učinio?" (Ps'116, 12) A ja što da učinim 
tebi moj Isuse, koji nakon što si mi dao tolika dobra, danas si mi dao 
samoga sebe? Blagoslivljaj dušo moja, zahvaljuj Bogu kako bolje umi- 
ješ. Marijo, Majko moja, sveti zagovornici, Anđele čuvaru, sve duše 
koje ste zaljubljen u Boga: Dođite, počujte koji se Boga bojite, 
pripovijedit ću što učini duši mojoj! Dođite, blagoslivljajte i zahvalju- 
jte mome Bogu za mene diveći se i slaveći Ga za prevelike milosti koje 
mi je udijelio. 

Čin prikazanja: “Dragi moj pripda meni, a ja njemu!" (Pj 2,3) Kad 
bi kralj posjetio jednog pastira u njegovoj kolibi, što bi mu pastir 
mogao ponuditi osim svoga stada? Kad si već došao, moj božanski 
Kralju Isuse, pohoditi me u siromašnoj kući moje duše, prikazujem ti 
i danujem cijelu kući, samoga sebe sa svojom slobodom i voljom. 
Dragi moj pripada meni, a ja njemu. Sav si se dao meni, ja se sav tebi 
dajem. Od sada Isuse ne želim više pripadati sebi, želim biti sav tvoj. 
Neka budu tvoja moja sjetila i posluže mi da budem po tvojoj volji. 
Koje bi moglo biti veće zadovoljstvo, govorio je sv. Petar Alkatranski, 
od toga da živimo po tvojoj volji najljupkiji, najljubezniji i najzahval- 
niji Bože? 

Prikazujem ti sve svoje duševne moći, neka budu tvoje. Neka mi 
sjećanje posluži da se prisjetim tvojih milosti i tvoje ljubavi, razum da 
samo na tebe mislim koji uvijek misliš na mene i na moje dobro. Neka 
mi volja služi da samo Tebe ljubim, Bože moj i sve moje, i da želim 
samo ono što Ti hoćeš. Prikazujem i žrtvujem Ti moj slatki Spasitelju 
danas samoga sebe i sve što posjedujem, moja sjetila, misli, želje, 
ukuse, sklonosti, slobodu, ukratko u tvoje ruke predajem cijelo moje 
tijelo i dušu. Primi beskrajna uzvišenosti žrtvu samoga sebe koju ti 
prikazuje najnezahvalniji grešnik koji je živio na zemlji, koji se sada 
daje i prikazuje sav tebi. Učini Gospodine u meni i sa mnom sve što 
želiš. Dođi božanska ljubavi, plamenu koji izgaraš, sažezi u meni sve 
što se ne sviđa tvojim najčistijim očima, kako bi od danas bio sav tvoj 
i živio ne samo za vršenje tvojih zapovijedi i savjeta, nego i svih tvo- 

jih želja. Amen. O, Marijo, po svojim rukama prikaži Presvetom 
Trojstvu ovu moju posvetu i isprosi mi milost da je primi, te da joj 
budem vjeran do smrti. Amen. 

Čin prošnje: Dušo moja, što činiš? Sad nije vrijeme za gubljenje, 
naprotiv dragocijeno je i možeš dobiti sve milosti koje tražiš. Ne vidiš 
li Vječnogpa Oca kako te ljubezno promatra videći u tebi svog 
ljubljenog Sina, milinu svoju? Odagnaj sve druge misli, oživi vjeru, 
raširi srce i moli što želiš. Ne čuješ li samog Isusa kako ti govori: “Što 
želiš da ti učinim?"(Mt 10,51) Dušo, kaži što želiš od mene? Došao 
sam s nakanom da te obogatim i _uslišam, moli u povjerenju sve što 
želiš. 

O, moj slatki Spasitelju, kad si već došao u mene da mi udijeliš 
milost i želiš da Te molim, ja ne tražim dobra ovoga svijeta, niti bogat- 
stva, časti i naslade. Udijeli mi, molim Te, veliku želju da budem po 
tvojoj volji, veliko svjetlo da spoznam ispraznost, prolaznost ovoga 
svijeta, te da pomognem drugima da Te ljube. Promijeni moje srce, 
odvoji ga od svih zemaljskih ljubavi, daj mi srce, u skladu sa svojom 
voljom, koje će tražiti tebe i tvoju svetu ljubav. “Čisto srce stvori mi 
Bože." (Ps 50,12) Ja to ne zaslužujem, ali Ti zaslužuješ moj Isuse, kad 
si već došao nastaniti se u mojoj duši. To Te molim, po tvojim 
zaslugama, po zaslugama tvoje Majke, te zbog ljubavi koju imaš 
prema Vječnom Ocu. Amen. 


Sv. Alfonz nastavlja sa savjetima i zazivima za nastavak molitve 
poslije pričesti, te jednu simpatičnu molbu kojoj se i mi, koji smo 
priređivali knjižicu na hrvatskom jeziku, rado pridružujemo: Sad se 
zaustavi na trenutak i moli Isusa neku posebnu milost za sebe ili 
bližnjega. Ne zaboravi molitvu za grešnike i duše u čistilištu, a moli i 
za mene koji sam napisao ovu knjižicu za tvoje dobro. Možeš se 
poslužiti ovim zazivima: 

- Vječni Oče, tvoj Sin Isus Krist nam je rekao: Zaista, zaista, ako što 
zamolite od Oca u moje ime dat će vam (Iv 16,23). Iz ljubavi prema 
tvome Sinu koji je u mojim grudima, usliši me i udijeli mi ono što te 
molim. 

- Molim te, Gospodine Isuse Kriste, neka snaga tvoje slatke i žarke 

ljubavi obuzme moj duh, da bi umro za tebe, koji si se udostojao umri- 
jeti iz ljubavi kako bi zadobio moju ljubav. (Sv. Franjo Asiški) 

- Isuse, dobro moje, slatka moja ljubavi, rani i užezi moje srce da cije- 
lo uvijek gori za Tebe. 

- Isuse i Marijo, slatke moje ljubavi, za vas trpim, da bi bio sav vaš, a 
ne više svoj.(Sv.Alfonz Rodrigez) 

Neka bude uvijek hvaljen i slavljen Presveti Oltarski Sakrament, 

neka bude blagoslovljeno Bezgrešno Začeće Blažene Djevice Marije. 


Molitve zahvale za pričest sv. Ignacija Loyolskog 
Dušo Kristova posveti me. Tijelo Kristovo spasi me. Krvi Kristova 
napoji me. Vodo iz prsiju Kristovih, operi me. Muko Kristova, okrijepi 
me. O, dobri Isuse, usliši me. U svoje Rane sakri me. Ne dopusti da se 
odijelim od Tebe. Od neprijatelja zlobnoga brani me. Na času smrti 
moje zovni me, i daj da dođem k tebi. Da Te sa svetima tvojim hvalim 
i slavim u vijeke vjekova. Amen. 


Molitve zahvale za pričest sv. Tome Akvinskog 

Gospodine, Svemogući Oče, Vječni Bože, zahvaljujem ti, jer si se, 
ne po mojim zaslugama nego po tvom milosrđu, udostojao nasititi 
mene grešnika i nedostojnog tvoga slugu predragocijenim Tijelom i 
Krvlju svoga Sina, Gospodina našega Isusa Krista. Molim Te, neka mi 
ova sveta Pričest ne bude na sud i osudu, nego moćan zagovor za 
otpuštenje mojih grijeha. Neka mi ona bude oružje vjere i štit dobre 
volje. Neka mi bude na oslobođenje od poroka, utočište protiv požude 
i strasti, na povećanje ljubavi, strpljenja, poniznosti, poslušnosti i svih 
kreposti, sigurno utočište protiv zasjeda mojih neprijatelja vidljivih i 
nevidljivih. Neka mi donese mir duhovnih i tjelesnih strasti, savršeno 
predanje u tvoje ruke vječni i istiniti Bože sreće i ispunjenja mojih 
traženja. Oče molim te da se udostojiš dovesti mene grešnika na 
neizrecivu gozbu gdje ćeš Ti, sa tvojim Sinom i Duhom Svetim, biti 
istinsko svjetlo svetima, savršeno blaženstvo, vječna radost, potpuno 
veselje i savršena sreća. Po Isusu Kristu Gospodinu našemu. Amen. 

Molitve zahvale za pričest sv. Bazilija Velikog 

Isuse Kriste, Gospodine Bože, Kralju vjekova i Stvoritelju svih 
stvari, zahvaljujem ti za svako dobro i milosti koje si mi udijelio, a na 
poseban način za pričest tvojim prečistim Otajstvima. Molim Te, dobri 
Bože, prijatelju ljudi, čuvaj me pod svojom zaštitom, u sjeni svojih 
krila. Daj da do zadnjega uzdaha dostojno primam tvoja sveta Otajstva 
U čistoći savjesti na otpuštenje mojih grijeha i za život vječni, jer Ti si 
Kruh života, Izvor posvećenja, Darovatelj dobara. Tebe, zajedno sa 
Ocem i Duhom Svetim, slavimo sada i u vijeke vjekova. Amen. 


Molitve zahvale za pričest sv. Ivana Krizostoma 

Vjerujem Isuse i ispovijedam da si Ti uistinu Krist, Sin Boga živoga, 
došao na svijet spasiti grešnike, od kojih sam prvi ja. Vjerujem da si u 
meni, po tvom Prečistom Tijelu i Predragocijenoj Krvi. Smiluj mi se, 
oprosti mi sve moje svjesne i nesvjesne grijehe koje sam počinio riječi- 
ma i djelima. Daj da budem dostojan sudjelovati u tvojim svetim 
Otajstvima, da mi to ne bude na sud i osudu, nego za otpuštenje grije- 
ha i Život vječni. Amen. 


Molitve zahvale za pričest sv. Bonaventure 

Preslatki Isuse, prožmi dubine moje duše svojom blagošću, te istin- 
skom, apostolskom i svetom ljubavlju, tako da moja duša gori i uvijek 
se rastapa od želje i tvoje ljubavi. Samo Tebe želim, Tebe žudim, da se 
istrošim pred tvojim svetohraništima, ne tražim ništa drugo, nego da 
budem oslobođen ovoga tijela i da budem zauvijek s tobom. Neka 
moja duša gladuje tebe Kruše anđeoski, odmore svetih duša, Kruše naš 
svagdašnji, Kruše nadnaravni, u kome je svaka slast i koji nas raduješ 
najslađim radostima. Tebe, kojega anđeli neprestano žele kontempli- 
rati neka gladuje moja duša, neka se nasiti moje srce, neka se dubine 
moje duše ispune tvojim slastima, da žeđam Tebe, Izvore života, 
mudrosti, znanja vječnoga svijetla, neiscrpivi izvore slasti, blago kuće 
Božje. 

Neka Te uvijek moje srce želi, traži, žudi za tobom, nalazi, o tebi 
razmišlja i govori ti. Daj da sve činim na tvoju hvalu i slavu u 
poniznosti, razlučivanju, ljubavi, s radošću, lakoćom i ustrajnošću do 

kraja. Budi uvijek moja vjera, nada, bogatstvo, sva moja slast, jedina 
moja radost, moj mir, odmor, utočište, moja pomoć, znanost, baština, 
moje dobro i blago moje u kojemu neka uvijek budu sigurno ukorije- 
njeni moje srce i moj duh. Amen. 


Molitve zahvale za pričest sv. Ivana Damašćanskog 

Nalazim se na vratima tvoga hrama, a još se ne odvajam od 
nepročišćenih misli, ali Kriste Bože, koji si opravdao carinika, smilo- 
vao se Kananejki, otvorio rajska vrata raskajanom razbojniku, otvori i 
meni nutrine svoga milosrđa i u trenutku kad tebi pristupam i dodiru- 
jem Te, prihvati me kao što si prihvatio javnu grešnicu i bolesnicu koja 
je 18 godina krvarila. Čim je ona dodimula tvoju haljinu, zadobila je 
ozdravljenje, a druga je do tvojih prečistih nogu zadobila oproštenje 
svojih grijeha. Učini da ja bijednik, koji sam se usudio primiti cijelo 
tvoje Tijelo, ne budem spaljen. Prihvati me, kao što si primio onu 
grešnicu, prosvijetli moje duševne moći, sažezi zlobu mojih grijeha. 
To Te molim .po zagovoru Marije, koja Te je djevičanski rodila, i po 
zagovoru Nebeskih sila. Budi uvijek blagoslovljen, u vijeke vjekova. 
Amen. 


Molitve zahvale za pričest sv. Katarine Sijenske 

Ah, kako želiš preslatka Ljubavi, da ja pozorno promatram i gledam 
sebe u tebi? Ti hoćeš da razmatram o stvaranju po kojemu si mi 
obdario svojom slikom i prilikom. Osim toga, Ti vrlo velika i vječna 
Čistoćo, sjedinio si se s glibom naše ljudske naravi, potaknut ognjem 
svoje milosrdne naklonosti, a zbog ovog ognja ostavio si nam hranu. 
A što je ta hrana? To je Kruh anđela, najviša i vječna čistoća, stoga 
zahtijeva i traži od duše, koja Te prima u ovom preslatkom 
Sakramentu, da se očisti, a ako bi bilo moguće očistiti anđele, trebalo 
bi da se očiste prema tom Sakramentu. A kako se čisti duša? U ognju 
tvoje milosrdne naklonosti, Oče, i pranjem svog izgleda u Krvi tvoga 
Sina. Ti, vječni Oče, jesi onaj stol koji nam daruješ za hranu Jaganjca, 
tvoga Jedinorođenog Sina. 

Molitve zahvale za pričest sv. Franje Saleškoga 

O, prevelika ljubavi! O, Presveta Hostijo, klanjam ti se u meni! Isuse 
moj, premalc je jedno srce za ljubiti Te, premalo je jedan jezik za sla- 
viti tvoju dobrotu. O, Spasitelju moj, kako ti zahvaljujem što si poho- 
dio jedno tako siromašno stvorenje. Sav se tebi predajem kao znak 
zahvalnosti za sva tvoja dobra. Želim da Ti Isuse živiš u meni. Ti si 
moj i ja sam zauvijek tvoj. O, ljubavi, o ljubavi, da ne griješim više! 
Nikada neću zaboraviti tvoju dobrotu i tvoje milosrđe, Isuse Spasitelju 
moj i slatki goste moje duše. Da moj Bože, vjerujem bez ikakvog traga 
sumnje da si Ti u mojoj duši i mojim grudima, tvoje Božanstvo je u 
meni i sjedinjen sam s njime. Klanjam ti se i častim Te, kao što bi to 
učinio maleni crv, koji puzi u prašini svojeg ništavila, iskazujem ti 
moju želju da tebe proslavim. Ma, je li moguće da se tvoje Beskrajno 
Veličanstvo udostojalo pohoditi svoj maleni i neznatni stvor. 

Srcem punim nježnosti, moj slatki Spasitelju, zahvaljujem ti za taj 
veliki dar. Budi tisuće puta blagoslovljen, Bože moj, i daj da ti zah- 
valim kako Ti to zaslužuješ. Neka ti zahvali tvoja sveta Majka, svi 
anđeli i sveci. Prikazujem ti svu slavu i zahvalu koju su ti iskazala 
tvoja stvorenja. O, Bože moj, dolaziš da bi se sa mnom sjedinio, da bi 
na mene obilno primjenio zasluge tvoje Muke i posvetio me. Učini u 
meni sve zbog čega dolaziš. O, blagi i moćni Bože, ne dopusti da se 
izgubi plod tvojeg pohoda, sjedini se sa mnom i poveži me sa sobom 
nerazrješivom vezom i savršenom ljubavlju. Sjedini ponor svoga 
milosrđa s ponorom moje bijede i daj da živim tvojim božanskim živo- 
tom. 

Isuse moj, Ti znaš što mi nedostaje, znaš da bez tebe ne mogu ništa, 
znaš moju slabost, smiluj mi se! Udijeli mi čistoću srca, poniznost, 
ljubav, slaganje s tvojom svetom voljom, jakost protiv zlih navika, 
otpuštenje grijeha, milost da više ne griješim, prezir prema svje- 
tovnome duhu, tako da samo Tebe ljubim. Udijeli mi strpljenje, da tebi 
za ljubav trpim sve što mi se dogodi. Od tebe se svemu nadam. 
Presveta Djevice, draga moja Majko, isprosi mi, zbog ljubavi koju 
prema tebi ima tvoj Sin, milosti za koje molim. 

Bože moj, jedino moje dobro, radujem se tvome savršenstvu kao da 
je moje i sretan sam, jer ništa na svijetu ga ne može narušiti. Žurno 

dođi, uvijek savršeni beskrajnih veličina moj Isuse, ljubavi moja, Bože 
moj! Dođi i učini da postanem sav tvoj. Spasitelju moj, po tvojoj 
beskrajnoj dobroti, radi koje si sišao s Neba, molim Te da osjetim uči- 
nak tvoje ljubavi, neka moja duša izgara od tvoje ljubavi. Daj da 
odbacim sve zemaljske ljubavi, tražim samo tebe i mislim samo na 
tebe. Neka ljubav, iz koje si umro za mene na križu, potakne mene da 
umrem i živim zauvijek za Tebe. O, Bože moje duše, koji zaslužuješ 
da Te ljubimo više od svakog stvorenja, budi jedini predmet mojih 
želja, ljubim Te više od svega, više od samoga sebe. Želim biti vjeran 
tvojoj ljubavi i ne odvojiti se nikada od tebe . 

Tebi se predajem, i s ljubavlju i poštovanjem prihvaćam tvoju svetu 
volju za mene, te molim Te da se sve dogodi sa mnom što si oduvijek 
i u vremenu predodredio za mene. Nadam se da ću jednoga dana gle- 
dati tvoje božansko lice i beskrajnu dobrotu. Bože moj, privuci me k 
sebi da Te uzljubim, gorim od tvoje ljubavi i potpuno u njoj sagorim. 
Sakrij me u samom sebi, da me stvorenja ne mogu pronaći. O, Vječni 
Oče, zbog ljubavi tvoga Sina ispuni moje sjećanje svetim mislima koje 
će me nagnati da se uvijek sjećam tvoga Sina. Daj da upoznam i uvi- 
jek činim sve ono što Ti želiš od mene. A ti, Duše Sveti, ispuni moju 
volju svetim osjećajima i ostvari u meni sve plodove svoje ljubavi. 
Prosvijetli me svojim svjetlom, da hodim ravno k tebi i da sloboda 
moje volje bude tvoja. 

O, Bože moj i sve moje, ne želim tražiti ništa izvan tebe, jer sve u 
tebi pronalazim. O, ljubljeni Oče, daj da brižno tebi služim kao što se 
Ti brižno skrbiš za mene. Želio bih da sve moje misli služe tebi na čast. 
Čuvaj me da Te više ne vrijeđam. O, Utjelovljena Riječi, daj da samo 
Tebe ljubim. Udalji od mene sve prigode, koje me dijele od tebe i tvoje 
ljubavi. Neka moje srce bude zaokupljeno željom da Te ljubim i da ti 
služim, kao prvoj ljubavi. Ti si došao na svijet kako bi boravio u srci- 
ma koja si otkupio svojom Krvlju. Neka moje srce potpuno pripada 
tebi, Ti u njemu vidi sve moje potrebe, zapali ga ljubavlju i učini 
spremnim vršiti tvoju svetu volju. 

Presveta Djevice, radujem se s tobom, koja si očarala Božje Srce, sje- 
dini me sa svojim Sinom, zagovaraj me kod njega i isprosi mi milost 
da učinim sve što On traži od mene. Nauči me kako živjeti kreposti 

koje si Ti živjela na zemlji. Oslobodi me svake ljubavi koja nije u 
Bogu, kako bi Boga ljubio svom snagom. Amen. 


Molitva nakon pričesti za koju je Crkva udijelila 
potpuni oprost 


Crkva je za mnoge pobožne vježbe udijelila oproste, pa tako i za neke 
molitve nakon svete Pričest. Osobi koja izmoli ovu molitvu svaki put 
zadobiva djelomični oprost, a nakon svete Pričesti i potpuni oprost, 
ako još doda Oče naš, Zdravo Marijo i Slava Ocu na nakane Svetoga 
oca Pape. 


Evo, moj dobri i preslatki Isuse, pred licem se tvojim bacam na ko- 
ljena i s najvećim žarom srca molim Te i zaklinjem: utisni mi u srce 
živa čuvstva vjere, ufanja i ljubavi, te pravu pokoru za moje grijehe i 
čvrstu odluku da ih popravim. To molim promatrajući u sebi i gleda- 
jući u pameti tvojih pet svetih rana i imajući pred očima ono što je pro- 
rok David rekao o tebi, dobri Isuse: “Proboli su ruke moje i noge moje, 
izbrojiti mogu sve kosti moje." 


Napomena: U našem Centru možete nabaviti i apostolatski listić sa ovom 
molitvom. 


68 


PRIČESTI SE PO MARIJI PREMA UPUTAMA 
SV. LJUDEVITA MONTFORTSKOG 


Sv. Ljudevit u “Raspravi o pravoj Pobožnosti prema Presvetoj Djevici 
Mariji" razrađuje duhovnost posvete Isusu Kristu po Mariji. Na kraju 
donosi i nauk kako se može živjeti duhovnost posvete u su-djelovanju 
na Euharistiji ima poseban način kod svete Pričesti. Marija nas uči da 
dublje zaživimo i to središnje otajstvo kršćanskog života. Ne radi se o 
tome da mi doslovno izmolimo cijelu ovu pripravu, nego da uđemo u 
duh koji nam svetac poručuje. Monifort bi htio da stvaramo u duši 
duhovni stav sjedinjenja s Marijom, slikom Crkve, koja u vjeri prih- 
vaća Isusa. Sam Montfort ostavlja slobodu vjerniku govoreći da će mu 
Duh Sveti, koji ostvaruje sjedinjenje s Isusom, nadahnuti nove slične 
Mariji ne isključuje mogućnost da vjernik moli i druge molitve nakon 
pričesti, koje nalazimo u ovoj knjižici ili da sami zahvaljujemo 
Gospodinu nego bi nas svetac htio dovesti do nutarnjeg stava i svijesti 
da se po Mariji sjedinjujemo s Isusom. 


Prije pričesti 

1. Ponizi se duboko pred Bogom. 

2. Odreci se svoga sasvim pokvarenoga dna i svoje priprave, makar se 
ne znam koliko pričinjala dobra tvome sebeljublju. 

3. Obnovi svoju posvetu govoreći: Sav sam tvoj, moja draga 
Gospodarice, i sve je moje tvoje. Zamoli dobru Majku da ti posudi 
svoje Srce, da u nj primiš njezina Sina s njezinom pripravom. 

Prikaži joj da bi trpjela slava njezina Sina, kad bi on bio primljen u 
tvoje tako prljavo i tako nestalno srce, koje bi Isusu okmjilo slavu ili 
Ga izgubilo. Ali, ako se Ona hoće nastaniti kod tebe, da sama primi 
svoga Sina, to joj je slobodno zbog vlasti koju ima nad srcima, a njezin 
će Sin na taj način sasvim lijepo biti primljen od nje bez ljage i bez 
pogibelji da bude uvrijeđen ili izgubljen: “Bog je posred nje, poljuljat 
se neće!" (Ps 45,6) 

Reci joj pouzdano da je sve ono dobra što si joj darovao mali dopri- 
nos njezinoj časti, ali da joj svetom Pričešću želiš darovati onaj isti dar 

koji joj je nekoć darovao Vječni Otac, i da će biti više počašćena tim 
darom, nego da joj daruješ sva dobra svijeta. Reci joj, napokon, da 
Isus, koji je ljubi neizmjerno, želi opet s ugodnošću otpočinuti u njoj, 
premda će se to zbiti u tvojoj duši, prljavijoj i siromašnijoj od staje, u 
koju mu nije bilo teško doći, jer je u njoj bila ona - Marija. Zamoli je 
dati daruje svoje Srce ovim nježnim riječima: Uzimam Te za sve blago 
svoje. O, Marijo, daj mi svoje Srce! 


Za vrijeme pričesti 

Pristupajući Isusu, poslije Očenaša, reci mu tri pula: Gospodine, 
nisam dostojan ... Govoreći prvi put, pomisli na Vječnog Oca, pa mu 
reci da nisi dostojan primiti njegova jedinog Sina zbog svojih opakih 
misli i svojih nezahvalnosti prema tako dobrome Ocu. ali eto Marije, 
njegove Službenice: Evo službenica Gospodnja. koja to čini umjesto 
tebe i nadahnjuje ti najveće pouzdanje i nadu kod njegova božanskog 
Veličanstva: Jer si me posebnim načinom utvrdio u nadi. 

Reci zatim Sinu: Gospodine n:sam dostojan... da nisi dostojan pri- 

miti Ga zbog svojih nekorisnih i opakih riječi i svoje nevjemosti u nje- 
govoj službi, ali ga ipak moli da ti bude milostiv. jer ćeš ga uvesti u 
kuću njegove rođene Majke i tvoje Majke. i nećeš mu dati otići dok se 
ne nastani kod nje. Uhvatih Ga i neću Ga pustiti, dok Ga ne uvedem u 
kuću Majke svoje, u ložnicu roditeljke svoje (Pj 3,4).Zamoli Ga da 
ustane i da pođe k svom počivalištu i u svoj sveti šator.(usp.Ps 131,8) 
Reci mu da se nimalo ne uzdaš u svoje zasluge, u svoju snagu i u svoje 
priprave, kao Ezav, nego u zasluge, snagu i priprave Marije, svoje 
drage Majke, kao mali Jakov u brigu Rebekinu, i da se ipak usuđuješ 
približiti njegovoj svetosti, premda si grešnik i pravi Ezav, jer su tvoja 
snaga i nakit zasluge i kreposti njegove presvete Majke. 
Reci i Duhu Svetomu: Gospodine. nisam dostojan... da nisi dostojan 
primiti remek-djelo njegove ljubavi zbog mlakosti i opakosti tvojih 
djela i tvoga protivljenja njegovim nadahnućima, ali da je Marija. nje- 
gova vjerna Zaručnica, sve tvoje uzdanje. pa reci sa sv. Bernardom: 
Ona je moja najveća sigurnost. ona je sav razlog moga ufanja. 

Možeš mu se pomoliti da opet siđe u Mariju, svoju nerazdruživu 
Zaručnicu, jer je njezino krilo jednako čisto i njezino Srce jednako 

užeženo kao što je i nekoć bilo; i da bez njegova dolaska u tvoju dušu 
ni Isus ni Marija neće biti oblikovani ni dostojno nastanjeni u tvojoj 
duši. 


Poslije svetePričesti 

Poslije svete Pričesti, sabravši se u se i zatvorivši oči, uvedi Isusa u 

Srce Marijino. Daj Ga njegovoj Majci, koja će Ga primiti ljubezno, 
smjestiti časno, klanjati mu se duboko, ljubiti Ga savršeno. zagrliti Ga 
nježno i iskazati mu u duhu i istini mnoge počasti, koje su nama nepo- 
znate zbog naše guste tame. Ili se drži sasvim ponizna srca u prisutnost 
Isusa nastanjena u Mariji; ili se vladaj kao rob na vratima kraljevskog 
dvora, gdje je Kralj u razgovoru s Kraljicom; pa dok oni razgovaraju i 
dok ne trebaju tebe, ti pođi duhom u Nebo i svuda po zemlji i zamoli 
sve stvorove da zahvaljuju i časte i ljube Isusa i Mariju mjesto tebe: 
Dođite, poklonimo se... (Ps 94,6). 
ili također moli sam Isusa, u zajednici s Marijom, za dolazak njegova 
kraljevstva na zemlji preko njegove svete Majke. ili ga moli božansku 
mudrost, ili ljubav Božju, ili oproštenje grijeha, ili koju drugu milost. 
no vazda preko Marije i u Mariji. Gledajući na se poprijeko, reci: Ne 
obaziri se, Gospodine, na moje grijehe, nego neka tvoje oči gledaju na 
Marijinu pravdu, to jest neka oči tvoje vide u meni samo Marijine kre- 
posti i zasluge. A spominjući se svojih grijeha nadodaj: Neprijatelj 
čovjek to učini, a taj moj najljući neprijatelj, koji je počinio ove grije- 
he, jesam upravo ja. Možeš također reći: “Od čovjeka opaka i himbe- 
na izbavi me!" (Ps 43,1), ili još: “Ti treba da rasteš. a ja da se umanju- 
jem."(usp.Iv 3,30. Moj Isuse, Ti treba da rasteš u mojoj duši, a ja da se 
umanjujem: Marijo, Ti treba da rasteš u meni, a ja da budem manji 
nego sam bio. Ili reci ovo: “Rastite i množite se.“ (Post. 1,28) Isuse i 
Marijo, rastite u meni i množite se vani u drugima. 

Bezbroj je drugih misli, koje nam Duh Sveti donosi na pamet, pa će 
ih donijeti i tebi, ako budeš dobro sabran, umrtvljen i vjeran ovoj 
velikoj i uzvišenoj pobožnosti, u kojoj sam te, evo, poučio. Ali 
spomeni se da će Isus biti to više proslavljen što više pustiš Mariju da 
radi u tvojoj Pričesti, a da ćeš to više pustiti Mariji da radi za Isusa, a 
Isusu da radi u Mariji, što se dublje poniziš i budeš ih slušao u miru i 

šutnji, ne mučeći se da gledaš, kušaš i osjećaš. Jer, pravednik živi o 
vjeri svagdje, a osobito u svetoj Pričesti, koja je čin vjere: “Pravednik 
moj živi od vjere." (Heb 10,38) 


KRUNICA PRESVETOM OLTRASKOM SAKRAMENTU 


U Katoličkoj Crkvi se posljednjih desetljeća ukorijenila pobožna 
praksa molitve tipa krunice na čast različitih otajstava naše vjere, pa 
tako imamo i krunicu na čast Presvetom Oltarskom Sakramentu. Ova 
dva načina molitve krunice na čast Euharistijskom Isusu nalaze se u 
mnogim molitvenicima na različitim jezicima, i objavljena su i u 
molitveniku “Isuse, ja se uzdam u Te!" s odobrenjem nadbiskupskog 
duhovnog stola u Zagrebu od 24. 08. 1976. 


Prvi način moljenja krunice: 
Moli se na običnu krunicu, to jest svako otajstvo se sastoji od Očenaša, 
10 Zdravo Marija i 1 Salva Ocu, a nakon riječi Isus dodaje se: 


1. koji je ustanovio Presveti Sakrament iz ljubavi prema nama 

2. koji je u sve dane prisutan u Presvetom Sakramentu kao pravi Bog 
i pravi Čovjek 

3. koji je u Presvetom Sakramentu naša žrtva do konca svijeta 

4. koji je u Presvetom Sakramentu hrana naših duša 

5. koji je u Presvetom Sakramentu naša snaga u smrti i poputbina 


Drugi način moljenja krunice: 
Moli se na običnu krunicu. Zaziv na veliko zmce se ponavlja jedanput, 
na malo 10 puta. 


Vjerujem... 

Tri puta se ponavlja: Budi hvaljen i slavljen Isus u Presvetom 
Oltarskom Sakramentu od sada pa dovijeka! 

Prva desetica: Veliko zrnce: Presveta Bogorodice, prikaži Presvetom 

Trojstvu Predragocijenu Krv i tajne boli Rane na desnoj ruci svoga 
Sina Isusa u naknadu za grijehe protiv Presvetog Oltarskog 
Sakramenta! 

Mala zrnca: Hvaljen i čašćen budi Presveti Oltarski Sakrament po 

Predragocijenoj Krvi Isusovoj od sada pa dovijeka u naknadu za 
obeščašćenja u crkvama počinjena! 
Druga desetica: Veliko zrnce: Presveta Bogorodice, prikaži Presvetom 
Trojstvu Predragocijenu Krv i tajne boli Rane na lijevoj ruci svoga 
Sina Isusa u naknadu za grijehe protiv Presvetog Oltarskog 
Sakramenta! 

Mala zrnca: Hvaljen i čašćen budi Presveti Oltarski Sakrament po 

Predragocijenoj Krvi Isusovoj od sada pa dovijeka u naknadu za 
grešno ponašanje kod svete Mise! 
Treća desetica: Veliko zrnce: Presveta Bogorodice, prikaži Presvetom 
Trojstvu Predragocijenu Krv i tajne boli Rane na desnoj nozi svoga 
Sina Isusa u naknadu za grijehe protiv Presvetog Oltarskog 
Sakramenta! 

Mala zrnca: Hvaljen i čašćen budi Presveti Oltarski Sakrament po 

Predragocijenoj Krvi Isusovoj od sada pa dovijeka u naknadu za neću- 
doredno ponašanje kod svete Pričesti! 
Četvrta desetica: Veliko zrnce: Presveta Bogorodice, prikaži 
Presvetom Trojstvu Predragocijenu Krv i tajne boli Rane na lijevoj 
nozi svoga Sina Isusa u naknadu za grijehe protiv Presvetog Oltarskog 
Sakramenta! 

Mala zrnca: Hvaljen i čašćen budi Presveti Oltarski Sakrament po 
Predragocijenoj Krvi Isusovoj od sada pa dovijeka u naknadu za 
kletve, psovke, zloupotrebe, svetogrđa i drskosti protiv Presvetog 
Sakramenta! 

Peta desetica: Veliko zrnce: Presveta Bogorodice, prikaži Presvetom 
Trojstvu Predragocijenu Krv i tajne boli Rana svoga Sina Isusa u 
naknadu za grijehe protiv Presvetog Oltarskog Sakramenta! 

Mala zrnca: Hvaljen i čašćen budi Presveti Oltarski Sakrament po 
Predragocijenoj Krvi Isusovoj od sada pa dovijeka u naknadu za sve- 
togrdno primanje Presvetog Oltarskog Sakramenta! 

RAZMATRANJA i MISLI SVETACA O 
EUHARISTIJI 1 SVETOJ PRIČESTI 


Razmatranja i misli svetuca o Euharistiji mogu poslužiti i nama u 
osobnoj molitvi, da po primjeru tih velikih duša, dublje shvatimo tajnu 
Isusove prisutnosti i uđemo u njegovo pashalno otajstvo koje se oćitu- 

je u tom velikom sakramentu ljubavi. 


Sv. Ljudevit Marija Grignion Montfortski: 
Euharistija čudesni izum Isusove ljubavi 

“Konačno, da bi se vječna Mudrost što više približila ljudima i što 
bolje im pokazala svoju ljubav, išla je dotle da je postala Čovjekom, da 
je postala Djetetom, postala je siromahom i za čovjeka umrla na križu. 
I koliko je puta za vrijeme svoga zemaljskog života uzviknula: “Dođite 
k meni, dođite svi k meni! Ja sam, ne bojte se; zašto se bojite?" 
(usp.Mt l1, 28.) Ja sam vam sličan, ja vas ljubim. A vi ste grešnici? - 
Pa upravo njih ja tražim. Ja sam prijateljica grešnika! Udaljili ste se iz 
ovčinjaka svojom krivnjom? - Ja sam dobri Pastir! Opterećeni ste gri- 
jesima, prekriveni gnusobama, ucviljeni žalošću? - Baš zato, dodite k 
meni, jer ja ću vas okrijepiti. ja ću vas odmoriti! 

Želeći zasvjedočiti čovjeku ljubav do smrti koju je prihvatila umjesto 
njega da Ga spasi, i ne mogavši se od njega odijeliti. našla je divnu 
tajnu pc kojoj će istodobno umrijeti i živjeti i ostati s njime do konca 
vjekova, a to je veličanstveno i puno ljubavi iznašašće Euharistije. A 
da ostvari svoju ljubav u tome otajstvu, nije se žacala ni toga da promi- 
jeni i preokrene čitavu narav. 

Budući da nije htjela da samo na izvanjski način ostane uz čovjeka, 
nije se skrila pod sjaj dijamanta ili kojeg drugog dragog kamena. već 
se sakrila pod priliku komadića kruha koji je hrana svojstvena čovjeku, 
da bi po blagovanju ušla u njegovo srce i tamo našla svoju radost i 
slast. "To je svojstvo onih koji žarko ljube. "O vječna Mudrosti. Bože, 
koji sam sebe razdaješ iz ljubavi prema čovjeku!" 

Ako nas ne takne ova žarka želja kojom nas s toliko ljubavi traži i 
ako nas ne ganu toliki znakovi prijateljstva ove ljubezne Mudrosti, 
znajmo da je velika okorjelost našega srca i da smo vrlo nezahvalni. I 

ako se, umjesto da je slušamo i tražimo, oglušimo na njen poziv i izb- 
jegavamo je, i ako je. umjesto da je častimo i ljubimo, preziremo i vri- 
jeđamo, kakva je naša okrutnost, i kakva nas čeka kazna već na ovom 
svijetu! I jer nisu slijedili put mudrosti, izgubili su spoznaju o dobru, i 
još ostavili svijetu spomenik svoje ludosti, da se ne mogahu sakriti 
zlodjela njihova." (Iz djela Ljubav Vječne Mudrosti). 


Sv. Toma Akvinski: 
O dragocijena i zadivljujuća gozbo! 

Jedinorođeni Sin, želeći nas učiniti dionicima svojega Božanstva, 
uzeo je našu narav da, postavši čovjekom, ljude učini bogovima. Jer. 
povrh svega toga što god je od našega uzeo, sve nam je dao za spase- 
nje. Tako prinese svoje Tijelo za naše pomirenje kao žrtvu na žrtveniku 
križa Bogu Ocu, svoju Krv prolio kao cijenu i ujedno kao kupelj, da se 
otkupljeni od bijednog ropstva očistimo od svih svojih grijeha. A da bi 
o tolikom dobročinstvu u nama ostao nepresušan spomen, ostavio je 
Tijelo svoje za hranu i Krv svoju za piće da ih vjernici uzimaju pod pri- 
likama kruha i vina. Dragocjene li i čudesne gozbe, spasonosne i pune 
svake miline! Što od te gozbe može biti dragocjenije? U njoj nam se 
ne nudi na blagovanje meso junaca ili jaraca, kao nekoć u zakonu, već 
nam se daje Krist, pravi Bog. Što je divnije od tog otajstva? 

Nema sakramenta koji bi bio spasonosniji od ovoga koji čisti grije- 
he, povećava krepost i dušu napunja obiljem svih duhovnih darova. U 
crkvi se prinosi za žive i mrtve, da bude na korist svima ono što je za 
spas svih ustanovljeno. Nitko nije u stanju opisati slast ovog 
Sakramenta kojim se duhovna slaikoća kuša u njenom izvoru, i slavi 
se spomen one najuzvišenije ljubavi. koju je Krist u muci pokazao. 
Stoga, da bi što snažnije u srca vjernika utisnuo tu neizmjernu ljubav, 
na posljednjoj večeri kad je, nakon slavljenja Vazma. imao s ovoga 
svijeta prijeći Ocu, ustanovio je ovaj Sakrament, kao vječni spomen- 
čin svoje muke, kao ispunjenje starih slika, kao najveće čudo od svih 
čudesa što ih je učinio, i ostavio je ožalošćenima zbog njegove odsut- 
nosti osobitu utjehu. fi: djela sv. Tome) 


Sv. Alfonz Marija de Liguori: 
- Kristova ljubav u Euharistiji 

“Uoči blagdana Pashe Isus, znajući da mu je došao čas kad će otići 
s ovoga svijeta k Ocu, ljubeći svoje koji su na svijetu, iskaza im do 
vrhunca ljubav." (Iv 13,1) Prije svoje smrti Isus nam je ostavio najveći 
znak svoje ljubavi - dar Euharistije. Sv. Bernard Sijenski kaže da su 
nam znakovi ljubavi, koji se na samrti iskazuju, najmiliji i najdulje ih 
pamtimo. Prijatelji običavaju na samrti ostaviti dragim osobama neki 
dar, odijelo, prsten ili neku drugu dragu uspomenu. A Isus, odlazeći s 
ovoga svijeta, kao skupocjeni dar svoje ljubavi nije nam ostavio 
nikakvu odjeću, ni prsten, nego svoje Tijelo, svoju Krv, svoju dušu, 
svoje božanstvo, svega sebe. Dao ti je sve - kaže sv.Ivan Zlatousti- 
ništa nije za se pridržao. 

Tridentski sabor uči da je ovim euharistijskim darom Isus Krist čov- 
ječanstvu ostavio sve bogatstvo svoje ljubavi. A apostol? Pavao ističe 
da je Isus ostavio ljudima taj dar upravo one noći kad su mu oni spre- 
mali smrt: “Gospodin Isus one noći kad bijaše predan, uze kruh, zah- 
vali, razlomi i reče: Uzmite i jedite ovo je tijelo moje za vas!" (1Kor 
11,23) Sv. Berard Sijenski je napisao kako je Isus Krist gorio tolikom 
ljubavlju prema nama da mu nije bilo dosta umrijeti za nas, nego ga je 
prekomjerna njegova ljubav, prije nego će umrijeti, prisilila da učini 
još veće djelo - da nam svoje vlastito tijelo podari za hranu. 

S pravom je, dakle, sv. Toma nazvao Euharistiju Sakramentom 
ljubavi, jer samo je ljubav navela Isusa Krista da nam u njemu dade 
svega sebe; naziva ga i zalogom ljubavi, jer ako bismo ikada posum- 
njali u njegovu ljubav, u ovom Sakramentu primili smo njegovo jam- 
stvo. Kao da nam je Otkupitelj, ostavljajući ovaj dar, rekao: “Ako 
ikada posumnjate u moju ljubav, evo, ja vam u ovom sakramentu 
samoga sebe ostavljam. Imajući u ruci takav zalog, ne možete sum- 
njati da vas beskrajno ljubim." 

Sv.Bernard naziva ovaj Sakrament, ljubav svih ljubavi budući da 
ovaj dar obuhvaća sve druge koje nam je Gospodin udijelio: stvaranje, 
otupljenje, predodređenje za vječnu slavu. Euharistija nije, dakle, 
samo zalog ljubavi Isusa Krista, nego nam je ujedno i zalog Raja koji 
nas očekuje. Sv.Filip Neri nazvao je euharistijskog Isusa jednom jedi- 

nom riječju, ljubav. | kad su mu na samrti donijeli svetu Pričest usk- 
liknuo je: “Evo moje ljubavi, dajte mi moju ljubav!" 

Prorok Izajia je želio svima objaviti velika djela što ih je Bog učinio 
u svojoj ljubavi da ga ljudi ljube: “Objavite narodima djela Gospodnja. 
razglašujete uzvišenost imena njegova!“ (Iz 12,4) A tko bi ikada 
mogao pomisliti da će se Utjelovljena Riječ sakriti pod prilike kruha i 
dati nam se za hranu, da to nije sama učinila? Kaže sv.Augustin: Ne 
izeleda li ludost reći jedite Tijelo moje, pijte moju Krv. Kad je Isus 
nagovijestio učenicima svoju odluku o ustanovi Euharistije rekavši: 
Zaista, zaista vam kažem: ako ne jedete Tijela Sina Čovječjega i ne 
pijete njegovu Krv, nemate života u sebi!..., nisu mogli vjerovati da im 
želi dati svoje tijelo za hranu i tad su otišli od njega govoreći: “Tvrd je 
to govor! Tko ga može slušati?" (Iv 6,53) Ali ono što ljudi nisu mogli 
ni pomisliti, ni vjerovati, mislila je i učinila velika Kristova ljubav. 
Uzmite i jedite ovo je Tijelo moje (IKor 11,24), rekao je svojim 
učenicima i svima nama prije nego što je umro. A kakva je to hrana, o 
Spasitelju svijeta, koju si nam prije smrti na dar ostavio? Ne nije to 
obična hrana, nego se ja sam čitav vama darujem. 
flz djela Kako ćemo ljubiti Isusa). 


Sv. Alfonz Marija de Liguori: 
Isus se žarko želi sjediniti snama u Euharistiji 

“Kada dođe čas, sjede Isus za stol i apostoli s njim. | reče im: “Svom 
sam dušom čeznuo ovu pashu blagovati s vama prije svoje muke.'" 
(Lk 22,14) Svom sam dušom čeznuo, te Isusove riječi izrečene u noći 
kad je ustanovio ovaj Sakrament ljubavi, izražavaju beskrajnost nje- 
gove ljubavi prema nama. A da ga svatko može lako primiti, predao 
nam se pod prilikama kruha, jednostavne i svima dostupne hrane, a ne 
skupocjene i rijetke. Daje nam se pod prilikama kruha da može biti na 
dohvat svima. Da nas potakne da ga primamo u svetoj Pričesti, On 
nam je uputio ne samo tolike pozive: “Jedite prijatelji, pijte i opijte se, 
mili moji (12 9,5); Hodite jedite od mojega kruha i pijte vina kojeg sam 
pomiješala." (Pj 5,1); nego nam to i izričito zapovijeda: “Ovo je moje 
tijelo za vas. Ovo činite meni na spomen." (IKor 11.24) Osim toga, 
privlači nas obećanjem Raja: “Tko blaguje Tijelo moje i pije Krv 

moju, ima život vječni, i ja ću ga uskrisiti u posljednji dan." (lv 6.25), 
a Paklom nam prijeti, ako ga ne budemo primali u svetoj Pričesti: 
“Ako ne jedete Tijela Sina čovječjega i ne pijete Krvi njegove, nemate 
života u sebi."(Iv 6,54) Svi ovi pozivi, obećanja i prijetnje proizišli su 
iz velike njegove želje da nam dođe u ovom Sakramentu. 

Zašto Isus Krist toliko želi da ga primamo u svetoj Pričesti? To nam 
objašnjavaju sv. Dionizije Areopagita: “Ljubav po sebi uvijek teži, 
čezne za sjedinjenjem" i sv. Toma Akvinski: “Dvije osobe koje se od 
srca ljube nastoje postati jedno." To je eto učinila silna ljubav Božja 
prema ljudima, ne samo da nam se daje u Vječnom Kraljevstvu, nego 
želi da je ljudi već ovdje na zemlji, preko Euharistije, posjeduju u 
najbližem sjedinjenju. “Evo ga za našim zidom, gleda kroz prozore. 
zaviruje kroz rešetke."(Pj 2.9) On je prisutan u Euharistiji i gleda nas, 
iako ga mi, ne vidimo. Prisutan je da ga možemo posjedovati, skriva 
se da ga želimo, i dok ne stignemo u domovinu, Isus nam se daje i želi 
se sav s nama sjediniti. 

Njegovoj ljubavi nije bilo dosta da nam se sav podari svojim utjelov- 
ljenjem, mukom i smrću, nego je ustanovio Euharistiju da se sav 
podari svakome od nas: “Tko jede moje Tijelo i pije moju Krv. u meni 
ostaje i ja u njemu." (Iv 6,56) U svetoj Pričesti Isuse se doista sjedi- 
njuje s nama i mi s njime, pa stoga sv. Franjo Saleški kaže: "Euharistija 
je najnježniji i najveći znak Kristove ljubavi, jer se On poništava do 
tog stupnja da se pretvara u hranu kako bi se s nama sjedinio." Sv. Ivan 
Zlatousti piše da je Isusova žarka ljubav učinila da smo postali jedno s 
njime. “Tolika je, o Bože. tvoja ljubav - kaže sv.Lovro Giustiniani- da 
si ovim sakramentom ujedinio svoje Tijelo s našim što je učinilo ner- 
azdvojivim tvoje i srce i našu dušu." Sv. Bernard Sienski nastavlja: 
“Time što nam se Isus Krist daje za hranu, dosegao je najviši stupanj 
ljubavi jer nam se daje potpuno se s nama sjedinjujući, kao što se i 
hrana sjedinjuje s onim koji je blaguje" Sam Isus je službenici 
Margareti d'Ypres, odmah nakon pričesti rekao: "Gle, kćeri moja, lije- 
pog li sjedinjenja između tebe i mene. Više se nikada nećemo odijeli- 
ti, ljubi me i ostati ćemo zauvijek sjedinjeni u ljubavi" 
fEz djela Kako ćemo ljubiti Isusa) 

Sv. Alfonz Marija de Liguori: 
Učinci Euharistije 

Tridentski sabor uči da nas sveta Pričest oslobađa od lakih, svakod- 
nevnih grijeha i čuva od smrtnih grijeha. Od lakih grijeha oslobađa nas 
- objašnjava sv. Toma Akvinski - tako što nas potiče na djela ljubavi 
kojima se brišu laki grijesi, a od smrtnih grijeha nas čuva tako što 
Euharistija povećava djelovanje milosti. što nas čuva od težih pogreša- 
ka. Inocent III piše kako nas je Isus Krist svojom mukom i smrću oslo- 
bodio vlasti grijeha, a Euharistijom nas oslobađa mogućnosti griješe- 
nja. Euharistija u nama pobuđuje Božju ljubav. "Bog je ljubav" (1Iv 
4,8). i "oganj što proždire“ (Pnz 4,24). u našim srcima svaku zemaljsku 
ljubav. 

Sin Božji je došao na zemlju zapaliti taj oganj i drugo ne želi nego 
da taj sveti oganj gori u našim dušama (usp.LK 12,42). A kakav li pla- 
men božanske ljubavi užiže Isus Krist u svakome tko ga pobožno 
prima u ovom Sakramentu! Sv. Katarina Sijenska, promatrajući u 
rukama nekog svećenika presvetu hostiju, imala je dojam da se radi o 
vatrenoj kugli, te se čudila kako se od tog plamena nisu zapalila sva 
ljudska srca. Lice sv. Ruže Limske toliko je isijavalo svjetlost da je 
druge zabljesnulo, a istovremeno je bilo toliko vruće da bi opeklo one 
koji bi ga dotakli. Priča se o sv. Vjenceslavu kako se pri svojim 
pohodima Presvetom Sakramentu toliko ražario da sluga koji ga je pra- 
tio nije osjećao više studeni kad bi stupao njegovim tragom po snijegu. 

Sv. Ivan Zlatousti potvrđuje da je Euharistija oganj koji nas toliko 
užiže da svojim plamenom budimo strah i trepet zlih anđela. 

“Uveo me u odaje vina i pokrio me zastavom ljubavi“, kaže zaručni- 
ca u Pjesmi nad pjesmama (Pj 2,4). Odaja vina je upravo sveta Pričest 
- piše sv. Grgur Nazijanski - koja osobu toliko opija božanskom 
ljubavlju da ona zaboravlja i gubi iz vida sve stvorene stvari, zbog čega 
zaručnica iz Pjesme nastavlja: “Okrijepite me kolačima od grožđa koji 
će mi vratiti snagu, jabukama koje će me okrijepiti, jer sam bolna od 
ljubavi!" (Pj 2,5) Onome tko tvrdi: Ne pričešćujem se često, jer ne 
osjećam ljubav prema Bogu, ovako odgovara Gerson: Jer si hladan 
udaljavaš se od vatre? Što si hladniji, moraš češće pristupati 
Euharistiji, ako doista želiš ljubiti Isusa Krista. 

“lako mlak - piše sv. Bonaventura - pristupaj Euharistiji s velikim 
pouzdanjem u Božje milosrđe, jer toliko je veća potreba za liječnikom 
što smo više bolesni." Jednako kaže sv. Franjo Saleški u svojoj Filotei: 
“Dvije su vrste osoba koje se moraju često pričešćivati: savršeni, da se 
sačuvaju u savršenstvu, i nesavršeni, da dođu do savršenstva." Za često 
pričešćivanje potrebna je barem velika želja da se posvetimo i da 
napredujemo u ljubavi prema Bogu. Rekao je Gospodin jednom sv. 
Matildi: "Kad se pričešćuješ, čini to sa onom ljubavlju kojom je ikada 
neko srce ljubilo, onoliko ću ljubavi primiti koliko bi je ti željela dati." 
(iz djela Kako ćemo ljubiti Isusa) 


Sv. Alfonz Marija de Liguori: 
Kako i kada pristupati Euharistiji 

Uvjerimo se, dakle, da ne možemo učiniti nešto ugodnije Isusu 
Kristu nego se pričestiti, prikladnim raspoloženjem, kako to dolikuje 
gostu kojega primamo. Rekao sam prikladnim raspoloženjem, a ne 
dostojnim, jer kad bi se tražilo dostojno raspoloženje. tko bi se ikada 
mogao pričestiti? Samo Bog je dostojan primiti Boga! Držim priklad- 
nim raspoloženjem ono koje je moguće veoma ograničenom stvore- 
nju, zaodjevenom u Adamovo tijelo. Dovoljno je da se osoba pričesti 
u stanju milosti i živom željom da napreduje u ljubavi prema Isusu 
Kristu. Sv. Franjo Saleški je govorio: “Samo iz ljubavi treba primati 
Isusa u pričesti, jer nam se On iz ljubavi daje!" 

Što se tiče učestalosti pričešćivanja, tu je potrebno pridržavati se 
mišljenja svoga duhovnoga vođe. Treba znati da nikakvo zvanje ni 
profesija ne sprečavaju čestu svetu pričest, ako je duhovnik smatra 
prikladnom, kako je to dekretom izjavio i papa Inocent XI. Doista, 
ništa nije tako za nas korisno kao sveta Pričest. Vječni Otac je predao 
svome Sinu Kristu sve božansko bogatstvo: “Isus je znao da mu je 
Otac sve predao u ruke." (Iv 13,3) Stoga s pravom može reći onaj tko 
primi svetu pričest: “S njome su mi došla sva dobra." (Mud 7,11) 
Opravdano sv. Vinko Ferreri i sv. Dionizije tvrđe da je sveta Pričest 
najdjelotvornije sredstvo za posvećenje. korisnije od čitavog tjedna 
posta o kruhu i vodi. (Iz djela Kako ćemo ljubiti Isusa) 

Sv. Ivan Marija Vianney: 
Poziv na pričest 

Dođite na pričest! Dođite. živite od Isusa kako biste živjeli za Isusa! 
Sva stvorenja trebaju se hraniti da bi živjela, zato je dobri Bog htio da 
rastu stabla i bilje, kao pripravljeni stol na koji dolaze sve životinje 
uzeti hranu koja im je potrebna. Kad je Bog htio dati hranu našoj duši 
kako bi je uzdržao u životnom hodočašću, promatrao je sve stvorene 
stvari i nije našao ništa dostojno duše. Tada svrnu pogled na sebe, i 
odluči dati joj samoga sebe. O, dušo moja, kolika je tvoja veličina, kad 
te samo Bog može zadovoljiti. Sve što molite Oca mojega u moje ime, 
dat će vam. Nikada ne bismo ni pomislili moliti Boga da nam dade 
svoga Sina. Ali ono što čovjek ne može ni zamisliti. niti što bi se ikad 
usudio željeti, Bog u svojoj ljubavi je zamislio, izrekao i ostvario. Da 
li bismo se ikada usudili reći Bogu da dade svoga Sina da umre za nas, 
da nam dade jesti njegovo Tijelo i piti njegovu Krv? 

Kada naš Gospodin Isus Krist dođe nastaniti se u duši. zadovoljan je, 
te ispunja dušu radošću i srećom, daje joj velikodušnu ljubav da sve 
radi i trpi kako bi bila njemu po volji. Ne govorite nismo dostojni. To 
je istina, ali vam treba pričest. Da je Gospodin imao na pameti naše 
“biti dostojni", ne bi nikada ustanovio sakramenat svoje ljubavi. jer 
nitko na svijetu nije je dostojan, ali On je mislio na našu potrebu, svi 
smo u velikoj potrebi. Ne govorite prevelike su naše bijede...Radije 
bih vas htio čuti kako govorite da ste previše bolesni. A zašto ne želite 
lijek? Velika nesreća zaboraviti se utjecati ovoj božanskoj hrani kako 
bi prošao kroz pustinju života, slično kao kad bi neka osoba umirala od 
gladi pored bogato pripremljenog stola. 

Koje li radosti za kršćanina koji vjeruje da kada se pričešćen vraća 
sa svete Mise u srcu nosi cijelo Nebo. Sretne li kuće u kojoj žive takvi 
kršćani. Kako bi trebalo poštovati takve osobe tijekom dana. To je kao 
imati u kući, jedno drugo svetohranište gdje je Isus Bog uistinu 
boravio dušom i tijelom. Reći ćete mi, ako je to tolika sreća zašto 
Crkva im nalaže pričestiti se samo jednom na godinu? Ta zapovijed 
nije za dobre kršćane, nego za malodušne i hladne kršćane koji su 
indiferentni za spasenje svoje duše. Na počecima Crkve najveća kazna 
kojom se moglo kazniti kršćanina bila je nedopustiti mu da se pričesti 


svaki puta kad je bio na svetoj Misi. 

Bože moj. kako je moguće da kršćani ostave svoju siromašnu dušu, 
tri, četiri, pet mjeseci bez ove nebeske hrane. Tako puste svoju dušu da 
umre od gladi. Bože moj, koje li nesreće, koje li sljepoće, budući da 
imaju toliko sredstava za izliječiti dušu i tako prikladnu hranu uzdržati 
je zdravu. Budući da su kršćani postajali sve manje osjetljivi za tu 
svoju nesreću, Crkva je na kraju propisala zapovijed da pristupe 
pričesti barem jedanput godišnje. O, Bože moj, koje li nesreće, kojeg 
li zaslijepljena, da jedan kršćanin bude zapovijeđu primoran tražiti 
svoju sreću. 


Stav Crkve 

O tome Katekizam katoličke Crkve, u svom članu 1389 jasno nam 
govori: 

Crkva obvezuje vjernike da u “nedjelje i svetkovine sudjeluju u 
božanskoj liturgiji" i da Euharistiju prime najmanje jedanput 
godišnje, po mogućnosti u vazmenom vremenu i pripravljeni 
sakramentom Pomirenja. Crkva, ipak, živo preporučuje vjernici- 
ma da svetu Euharistiju primaju u nedjelje i svetkovine, ili još 
češće, pa i svakoga dana. 


Sv. Katarina Sijenska: 
O rastu u ljubavi i svetom ili svetogrdnom pričešćivanju 

Tada je ona duša, da posluša upravila svoj duh u istinu, gdje je vid- 
jela da sja krepost pravih uživalaca Božanstva. A vječni je Bog govo- 
rio: “Predraga kćeri, hoću da ti najprije pokažem dostojanstvo u koje 
ih je postavila moja dobrota, da imate veću uzvišenost i dostojanstvo 
nego li anđeli, jer sam uzeo vašu narav, a ne anđeosku.? 

I kao što se sunce ne može razdijeliti, tako se ni čitav Bog i čovjek 
ne može rastaviti u bjelini hostije. Recimo da se hostija razlomi, u 
svakoj je Krist potpun. | ne smanjuje se u samom sebi, a tako se i 
događa s ognjem u slijedećem primjeru. kad bi ti imala svijetlo, pa bi 
došli iz cijeloga svijeta da pale od ovoga svjetla ono ne bi došlo na 
manje zbog tog paljenja, a ipak bi svatko imao svoje. Istina je da netko 
više, a netko manje ima udjela od ovoga svjetla, jer svatko prima toliko 

svjetla koliko donese ogrijeva. Da bolje shvatiš, predlažem drugi pri- 
mjer: Kad bi bilo mnogo onih koji nose svijeće, i netko bi imao manju, 
a drugi dva ili tri puta veću, te bi išli svi na svjetlo upaliti svoje svijeće, 
istina je da se u svakoj upaljenoj svijeći, bila ona velika ili mala, vidi 
cijelo svjetlo, to jest ista toplina i svjetlost, a ipak bi rekli da ima manje 
svjetla onaj koji nosi manju svijeću. Tako se događa onomu tko prima 
ovaj sakrament. Čovjek donosi svoju svijeću, a to je sveta želja kojom 
se prima i dobiva ovaj sakrament, ali ta je svijeća po sebi ugašena, a 
pali se primanjem ovog sakramenta. Kažem ugašena, jer vi niste ništa. 

Istina je da sam vam ja dao tvar kojom možete u sebi hraniti ovo 
svjetlo i primati ga. Ta je tvar ljubav, jer sam vas stvorio za ljubav, pa 
ne možete živjeti bez ljubavi. 

Gdje se pali duša koja je tako ustrojena? Na ognju moje božanske 
ljubavi, ljubeći i bojeći se mene i slijedeći nauk moje istine. Istina je 
da se užiže više ili manje, već prema tome koliko donese i dade ogri- 
jeva ovom ognju. Zato premda svi imate isti ogrjev, jer ste svi stvoreni 
na moju sliku i priliku, te kao kršćani imate svjetlo svetog krštenja, 
ipak svatko može rasti u ljubavi i kreposti, prema tome koliko se komu 
svidi, pomoću moje milosti. Ne mijenjate vi nadnaravni život, koji sam 
vam ja dao, ali možete porasti i povećati se u ljubavi, služeći se slo- 
bodnom voljom, snagom kreposti i osjećajem ljubavi, dok imate vre- 
mena, jer kad prođe vrijeme, nećete to moći učiniti. Tako možete 
porasti u ljubavi. 

S ljubavlju dođite primiti ovaj Sakrament, slatko i slavno svjetlo koje 
sam vam dao da vam bude podijeljeno od mojih službenika kao vaša 
hrana. I toliko ćete primiti od ovoga svjetla koliko donesete ljubavi i 
žarke želje pretpostavljajući da ga primate svega, kako ti objasnih 
primjerom o onima koji nose svijeće i koji primaju razmjerno njenoj 
veličini. A tko bi išao k ovom slatkom Sakramentu s krivnjom smrtnog 
grijeha, ne prima milost, iako prima čitavoga Boga i čovjeka, kako ti 
rekoh. A znaš li kako stoji duša koja Ga prima nedostojno? Ona stoji 
poput svijeće na koju je pala voda, koja kad se približi ognju samo 
cvrči, i čim je oganj ušao u vodu on se gasi i ne ostaje drugo nego dim. 
Tako ova duša nosi samu sebe kao svijeću, koju je primila na krštenju, 
zatim je na nju bacila vodu grijeha, koja je namočila stijenj milosnog 

svjetla primljenoga na svetom krštenju. Kako se nije ražarila na ognju 
svete skrušenosti ispovjedivši svoj grijeh, pošla je na stol oltara da 
primi ovo svjetlo. Ali pošto duša nije bila raspoložena kako treba za 
takvu tajnu. pravo svjetlo nije ostalo s milošću, nego se je odijelilo od 
nje, i tako je duša ostala u većoj smetenosti, ugašena od tame, otežana 
svojim grijehom. Od ovoga sakramenta osjeća samo cičanje grižnje 
savjesti, ne zbog manjkavosti svjetla, koje ne može primiti nikakve 
povrede, nego zbog vode koja je bila u duši. Ova je voda spriječila 
osjećaj duše koji nije mogao primiti ovo svjetlo. 

(iz Dijaloga Božanske Providnosti) 


Sv. [van Krizostom: 
Ne biti u smrtnome grijehu i dostojno se pričestiti 

Kako se ne bi mogao ispričati, svećenik podiže glas, dižući ruke 
prema Nebu tako da pa svi vide kao glasnogovornika, koji svojom 
riječju koja odzvanja u tišini poziva neke da pristupe, a druge da 
odstupe. I to ne čini toliko gestom ruke, koliko izričito riječju. Njegova 
riječ kao da je ruka, udara nas po ušima. On ne poziva kao tužilac, 
nego kao onaj koji potiče da osoba ispita sama sebe. Ne kaže: ima li 
naiko iko optužuje ovoga? Nego kaže: ima li netko iko okrivljuje 
samoga sebe? Uistinu, kada on kaže: Svete stvari su za svete osobe, on 
kao da govori, da ako netko nije u posvetnoj milosti neka ne pristupa. 
Svećenik ne kaže jednostavno tko je čist od grijeha, nego tko je svet. 
Uistinu, da bi bili sveti, nije dosta biti bez grijeha, nego treba prisu- 
tnost Duha Svetoga u duši i obilje dobrih djela. Ne samo, kaže 
Apostol, da tražim da budete slobodni od blata, nego da imate čiste i 
sjajne duše. 

Ako Babilonski kralj, birajući među mladim zarobljenicima izabra 
one koji su bez mane i lijepog izgleda (Dn 1,4), koliko više mi koji 
smo na gozbi Nebeskog Kralja moramo biti lijepi u duši, nositi 
ukrašene haljine i kraljevsku obuću, to jest trebamo imati lijepu dušu, 
ukrašenu zlatom i opasanu istinom. Tko je u takvom stanju neka pri- 
stupi i pije iz kraljevske čaše. Naprotiv, ako netko hoće ući na 
Kraljevsku gozbu prljav, namrgođen i u poderanoj odjeći, neka misli 
ma muku koju će morati podnijeti, budući da nije dosta četrdeset dana 

za očistiti grijehe koji se učine tijekom godine. Uistinu, ako za takvo 
ponašanje nije dosta vječni oganj, upravo zato i je vječni, koliko više 
nije dosta kratko prolazno vrijeme, u kojem možemo činiti samo blage 
pokore, nesposobne da nas potpuno očiste. 

A zašto Apostol kaže: “Jede i pije svoju osudu, jer ne razabire tijelo 
Gospodnje?" (1Kor,11,29) Drugim riječima, tko se nedostojno u grije- 
hu pričešćuje, ne promišlja, ne istražuje kako priliči veličini ponuđenih 
dobara i ne razmišlja o uzvišenosti darova. Uistinu, ako dobro naučiš 
tko je Onaj pred kime se nalaziš, te znajući iko je, i kome se daruje, 
neće ti trebati više nijedna riječ nagovora. Samo ta spoznaja bit će 
dovoljna da budeš trezven, izuzev ako je tvoje duhovno stanje potpuno 
zlokobno. Zbog toga su među vama mnogi slabi i bolesni, mnogi 
umiru (1Kor 11,30). Ovdje apostol Pavao ne navodi druge primjere, 
nego govori o Korinćanima, te to čini njegov govor još tvrđim. 
Govoreći: jede i pije svoju osudu, i kriv je, da ne bi izgledalo da gov- 
ori samo zbog govora, nabraja događaje i poziva se na svjedoke. To ih 
pogađa više od prijetnje, jer im to predočuje kao stvarnost koja već 
djeluje među njima. I ne zadovoljava se time, nego Pavao vjerodosto- 
jno govori o vječnoj osudi. Na taj način on zastrašuje na dva načina. 
Baš tako, jer mnogi se pitaju otkuda dolaze tolike prerane smrti i duge 
bolesti, a Apostol odgovara, da se mnoge neočekivane stvari događaju 
zbog grijeha. 


BL Pater Pio: 
Ljubav prema Euharistijskom Isusu i 
borba za svakodnevnu pričest protiv đavolskih sugestija 
Dragi oče, neka vas tješi slatka misao da ljubite Isusa, te da On puno 
više ljubi vas. Molimo Ga za milost riječima zaručnice iz Pjesme nad 
pjesmama: “Poljubi me poljupcem usta svojih, ljubav je tvoja slađa od 
vina!" (Pj 1,2) Koliko puta Isus u Presvetom Sakramentu nama 
svećenicima podari ovaj poljubac mira. O, da, žarko želimo ovaj 
poljubac iz božanskih usta, a još više budimo zahvalni. Koji bismo 
draži dar mi bijedni smrtnici mogli više željeti od Boga. Ponekad sam 
napastovan da propustim svakodnevnu pričest, ali sam u prošlosti tu 
napast uvijek pobijedio. A kako bi oče moj, mogao živjeti da ne pri- 

stupam primiti Isusa svako jutro? 

Plačem i uzdišem kod nogu Euharistijskog Isusa zbog toga, i puno 
mi puta izgleda da sam bio utješen, ali mi se ponekad čini da se Isus 
skriva mojoj duši. Ne mogu opisati što se događa u mojoj duši u 
trenutcima kad se Isus skriva. Nesigurnost da li sam uvijek odbacio 
napasti koje mi više nego ikad lukavi Đavao predočuje kada pristupam 
svetoj Pričesti. Oče moj, to su trenutci velike borbe. Ah, koliko moram 
sebe siliti da si ne uskratim toliku okrjepu! 

A ono što me najviše ranjava, oče moj, je misao na Isusa u 
Euharistiji. Moje srce se osjeća privučeno jačom snagom prije nego Ji 
se ujutro sjedini s njim u pričesti. Osjećam toliko veliku glad i žeđ za 
njim prije nego li Ga primim, da malo nedostaje da umrem od teškog 
disanja. Upravo zato što ne mogu, a da se ne sjedinim s njim ponekad 
i u visokoj temperaturi idem blagovati njegovo Tijelo. Ova glad i žed 
umjesto da utihnu, nakon što sam ga primio u pričesti sve više rastu. A 
kad već posjedujem ovo najveće dobro, toliko je velika slast da umalo 
ne kažem Isusu dosta, gotovo, ne mogu više! Skoro zaboravim da sam 
u svijetu, razum i srce ne žele više ništa, i nekada duže vremena svo- 
jevoljno ne želim bilo što drugo. 

Ponekad se pitam da li ima duša koje ne osjećaju da im srce gori 
božanskim plamenom kad se nalaze pred Isusom u Sakramentu. Meni 
to izgleda nemoguće, posebno ako se to odnosi na svećenika i redovni- 
ka. Možda one duše koje kažu da ne osjećaju ovaj plamen, ne osjeća- 
ju ga zbog toga što imaju veće srce. Samo ovim dobrohotnim obja- 
šnjenjem pridružujem im se, da ih ne bi ušutkao stidnim izrazom lažlji- 
vaca. 


Sv. Terezija Avilska: 
O grozoti nedostojnog slavljenja svete Mise 
Dok sam jedanput pristupala k pričesti vidjela sam duševnim očima 
jasnije nego tjelesnim dva nečastiva, jako odvrtana lika. Činilo mi se 
da su rogovima obujmljivali grlo jednog svećenika, a vidjela sam u 
njegovim rukama svojega Gospodina u Veličanstvu koje sam spomi- 
njala, u hostiji koju mi je htio pružiti. Jasno vidjeh da su te ruke njega 
vrijeđale, pa sam shvatila da je ona duša u smrtnom grijehu. Kako je 

strašno, Gospodine moj, vidjeti tvoju ljepotu među tako odvratnim 
likovima! Oni su bili nekako prestrašeni i prestravljeni pred tobom, pa 
se činilo da bi rado pobjegli da si im Ti dozvolio. Obuzela me tako 
velika zbunjenost, da ne znam kako sam se mogla pričestiti. 

Jako sam se prestrašila, jer mi se činilo, kad bi viđenje bilo od Boga, 
da Njegovo Veličanstvo ne bi dopustilo da vidim zlo koje se nalazi u 
onoj duši. Rekao mi je sam Gospodin da molim za onoga svećenika. 
On je to dopustio zato da spoznam snagu koju imaju riječi pretvorbe, 
te kako Bog ne prestaje biti tamo, koliko god bio loš svećenik koji ih 
izgovara. Usto, neka vidim njegovu dobrotu, jer se predaje i u one ruke 
svoga neprijatelja, i to sve za moje dobro i dobro svih. Shvatila sam 
koliko su obavezniji svećenici biti bolji od drugih, kako je strašna stvar 
primati Presveti Sakrament nedostojno, te koliko je nečastivi gospodar 
duše, koje je u smrtnom grijehu. Jako veliku korist mi učini da spo- 
znam koliko sam bila dužna Bogu. Blagoslovljen neka bude u vijeke 
vjekova. (Moj život 38. br. 23) 


Sv. Terezija Avilska: 
Sveta Pričest - izvor snage i utjehe 

Riječ danas čini mi se da znači za jedan dan, što znači dok bude 
potrajao ovaj svijet, ništa više. Baš jedan dan! A za one nesretnike, koji 
se kažnjavaju, koji ga neće uživati na onome drugom, nije njegova 
krivnja, ako se puste pobijediti, jer On ih ne prestaje bodriti do kraja 
bitke. Neće se imati čime opravdati, niti se tužiti na Oca zato što im ga 
je uzeo u najpresudnije vrijeme. Stoga mu i kaže njegov Sin, budući da 
to nije nego za jedan dan, da mu dopusti prijeći među služinčad. Pošto 
nam ga je Njegovo veličanstvo već dalo i poslalo na svijet samom nje- 
govom voljom, on nas ne želi ostaviti nezaštićene svojom vlastitom 
voljom, već želi ostati ovdje s nama, na radost njegovih prijatelja i 
žalost njegovih neprijatelja. Ta, ne moli više nego za danas, sada izno- 
va, jer time što nam je dao ovaj presveti Kruh zauvijek, Njegovo 
Veličanstvo nam je dalo - kako sam rekla - ovo jelo i manu čovještva, 
koju nalazimo kad hoćemo, pa ako to nije našom krivnjom, nećemo 
umrijeti od gladi zato što će duša, kad god bude htjela blagovati, naći 
u Presvetom Sakramentu svaku slast i utjehu. Nema potrebe da bude 

muke i proganjanja, koje ne bi bilo lako podnijeti, ako počnemo 
uživati njegove. 

Molite kćeri Oca s ovim Gospodinom, da vam danas pusti Vašeg 

zaručnika, da ne budete na ovome svijetu bez njega, da bude dosta za 
ublažavanje tako velikog zadovoljstva što ostaje tako skriven pod 
ovim prilikama kruha i vina, a što je velika muka za onoga tko nema 
što drugo ljubiti, niti druge utjehe, ali molite ga da vam ne uzmanjka i 
da vas pripravi da ga primite dostojno. 
Mislite li da ovo presveto jelo nije hrana, čak i za ova tijela, i veliki 
lijek čak i za tjelesne boli? Ja znam da jest, i poznajem jednu osobu 
(svetica govori o sebi) koja je imala teške bolesti i kojoj su, kad je 
imala ponekad jake boli, nestajale kao odnesene rukom, te bi se 
osjećala posve dobro, i to vrlo redovito, pa i kad je imala vrlo izražene 
boli, koje se nisu mogle tajiti, po mom mišljenju... Ali njoj Gospodin 
bijaše dao tako živu vjeru da se smijala u sebi, dok je slušala neke 
osobe kako govore da bi hitjele biti u onom vremenu, kad je Krist, naše 
dobro, hodao po svijetu, jer je mislila, budući da su ga imale ovakvo- 
ga u Presvetom Sakramentu, što još hoće? 

Ali znam za tu osobu da je niz godina, iako nije bila jako savršena, 
kad bi se pričešćivala, ni više ni manje nego kao da je tjelesnim očima 
gledala kako ulazi u njeno prebivalište Gospodin, nastojala naprezati 
svoju vjeru koliko god joj je to bilo moguće, zato da se oslobodi svih 
izvanjskih stvari, jer je uistinu vjerovala da ulazi Gospodin u njeno 
prebivalište i ulazila bi s njime. Nastojala bi ovladati svojim sjetilima, 
kako bi sva spoznala tako veliko dobro, hoću reći da ne smetaju duši 
da ga prepozna. zamišljala je samu sebe pred njegovim nogama i 
plakala kao Magdalena, ni više ni manje nego kao da ga tjelesnim 
očima gleda u farizejevoj kući, pa da i nije osjećala pobožnost, vjera 
joj je govorila da je zaista tamo. Jer, ako se ne želimo praviti ludima i 
zasljepljivati razum, ne treba sumnjati. 

Nije to privid mašte, kao kad promatramo Gospodina na križu, ili u 
drugim prizorima muke, kad si Ga predočujemo u nama samima kako 
je to proživio. To se dogada i sada, posvemašnja je istina, i nema se 
zašto ići tražiti Ga dalje, na drugom mjestu, nego, budući da znamo da 
je, dok prirodna toplina ne uništi prilike kruha, s nama dobri Isus, da 


mu pristupimo. Pa ako je, dok je hodao po svijetu, samim dodirom 
svoje odjeće liječio bolesne, zar treba sumnjati da će činiti čudesa, ako 
je do te mjere u meni, ako imamo vjeru, i da će nam dati ono što ga 
budemo molili, budući da je u našoj kući? A njegovo Veličanstvo ne 
običava loše plaćati konačište, ako ga se dobro ugosti. 

(Put savršenstva 34, br. 2-8) 


Sv. Terezija Avilska: 
Čežnja za pričešću 

Poneki put me snađe takva velika želja da se pričestim, te ne znam 
da li se to može dosta naglasiti. Dogodilo mi se to i jednoga jutra kad 
je tako kišilo, te se činilo da neću moći izići iz kuće. Kad sam bila 
izvan nje, bila sam toliko izvan sebe zbog one želje, da mi se činilo 
kako bih, sve da su mi i koplja uprli u prsa, bila prošla između njih, a 
kamoli ne kroz vodu. Čim sam stigla u crkvu, zahvatio me veliki ushit. 
Učinilo mi se da vidim kako se otvaraju Nebesa, no ne jedan ulaz, kako 
sam to drugdje vidjela. Ukazalo mi se prijestolje, za koje sam vašoj 
milosti rekla da sam ga i prije vidjela. Ukazalo mi se prijestolje, i još 
jedno iznad njega, gdje sam nekom spoznajom, koju ne znam iskazati, 
iako to nisam vidjela, shvatila da se nalazi Božanstvo. 

Učinilo mi se da ga pridržavaju neke životinje, a čini mi se da sam 
čula jedan opis tih životinja. Pomislila sam da su to bili evanđelisti. Ali 
kakvo je bilo prijestolje i što je bilo na njemu nisam vidjela na Nebu. 
Promišljala sam da su Serafini ili Kerubini, jer su jako različiti u 
nebeskoj slavi. Činilo mi se da posjeduju neku rasplamsalost. Velika je 
razlika, kako sam rekla. Ushićenje koje sam tada osjetila u sebi ne 
može se opisati, niti iskazati, niti će ga moći zamisliti tko to ne bude 
prošao. Shvatila sam da se tamo nalazi skupa sve što se može poželjeti, 
a nisam vidjela ništa. Rekli su mi, a ne znam tko, da je jedino što sam 
tamo mogla učiniti to da shvatim kako ne mogu ništa shvatiti, te pro- 
matrati kakvo je ništavilo sve u usporedbi s onim. Stoga se kasnije 
moja duša sramila videći da bi mogla zastati na ikakvoj stvorenoj 
stvari, a kamoli oduševiti se njome, zato što mi je sve nalikovalo na 
mravinjak. 

Pričestila sam se i sudjelovala na svetoj Misi, a ne znam kako sam 

mogla sudjelovati. Činilo mi se da je trajalo jako kratko. Začudila sam 
se kad se oglasio sat i vidjeh da sam dva sata bila u onom ushitu i 
slavlju. Kasnije sam se začudila kad sam stigla do ove vatre istinske 
ljubavi Božje, koja mi se čini da dolazi odozgo. Koliko god to htjela, 
nastojala i trgala se za to, ako to ne biva kad Njegovo Veličanstvo 
hoće, kako sam drugamo rekla, nisam sposobna imati ni jedne njezine 
iskre. Čini se da ona pročišćuje staroga čovjeka od nedostataka, 
mlakosti i bijede. Kao što radi ptica feniks, o kojoj sam čitala da se 
spali, a iz onoga pepela izlazi druga, tako duša kasnije postane druga, 
s drugačijim željama i velikom jakošću. Čini se da nije ona od prije, 
nego da s novom čistoćom počinje ići putem Gospodnjim. Dok sam 
usrdno molila Njegovo Veličanstvo da bude tako, te da mu ponovno 
počnem služiti, rekao mi je: “Dobru si usporedbu napravila. Pazi da je 
ne zaboraviš kako bi se uvijek nastojala poboljšati." 

(Moj život 39. br.22) 


BL Marija od Isusa Deluil-Martiny: 
Sjedinjenost s Oltarom 

Od časa do časa pogled ljubavi je pogled srca na Svetu i Božansku 
Žrtvu koja se prinosi od oltara do oltara! Slijedimo je i dopustimo da 
budemo žrtvovani s njom. Plačimo u podnožju oltara koji su oskvrnu- 
ti ravnodušnošću ili svetogrđem! Ljubimo umjesto hladnih srdaca koja 
ne znaju ljubiti takvu ljubav! Bdijmo pred vratima osamljenih 
Svetohraništa! Duša mi je bila obuzeta mišlju o bolima Isusa osam- 
ljenoga u Svetom Sakramentu. Kad je Svetište pusto, tijekom tih dugih 
sati napuštenosti kada nitko ne okružuje Svetohranište, čini mi se da je 
jedna od velikih boli našega Gospodina ova: “Ne prinosi se! Isus se 
sam prinosi bez prestanka, no želi biti prinesen preko čovjeka koji 
treba nadopunjati ono što nedostaje Muci Isusa Krista." (usp. Kol 
1,24) 

Činilo mi se da vidim u samoći svetišta mnoštvo anđela koji tješe 
Isusa, moleći ga za oproštenje, što ga nijedno ljudsko srce nije prisvo- 
jilo da ga prikaže. Kako biti uneseni svakog časa u prinošenje 
Euharistijskog Isusa, ako naše biće nije u Žrtvi? Živjeti priljubljeni uz 
Svetohranište, posjedovati svakog dana Onoga koji očarava anđele, 

koji plijeni divljenja Nebesa, osjećati oko sebe duše koje žive od isto- 
ga čara, koje trpe iste boli i prinose se ognju iste žrtve, s Hostijom 
ljubavi, prinositi se njima, biti zajedno oko Oltara! To je Nebo koje je 
započelo! 

Sve dane on je napušten od svih, navečer...I to je silom zakona da 
On treba ostati tako sam, On koji bi jednom zrakom svoje slave mogao 
pod svoje noge podložiti kroz vječnost cjelokupno stvaranje! On za 
čije žrtvovanje nema noći, nema predaha. Neka u klanjanju Isusu- 
Hostiji vaše srce postane snagom milosti i žrtava, kao zlama kadioni- 
ca, neka plemeniti žar, herojski žar ljubavi, u njoj bude oganj što stal- 
no gori, neka nebeska čistoća bude tamjan koji neprestano izgara i čiji 
miris raduje i očarava Srce Isusovo. Tako sam zadovoljna kad 
ukrašavam njegovo prijestolje najrijeđim cvjetovima koje mogu naći! 
Kad god se može, čini mi se da se ne treba zanemarivati iskazati što- 
vanje našemu Gospodinu, ne samo žarom svoje duše, nego i svim 
izvanjskim ljepotama i svim ukrasima koje mu se svidjelo darovati 
nam na zemlji, a koja se tako često rabe protiv njega! 

Ne napuštajte srcem Svetohranište, jer tu se postaje ljubav' Kada 
bismo što brojnije bile okupljene oko Blaga-Hostije! Toliko žeđam za 
tim! Naš Gospodin - osamljen u Svetohraništu - poziva vas da imate 
udjela i Njegovu životu samoće i šutljiva klanjanja. Bavite se svojim 
Isusom, koji je sam u tolikim Svetohraništima i pravite mu društvo 
srcem, budite njegova mala klanjateljica u svim mjestima u kojima je 
napušten. Živimo u našoj tamnici ljubavi, u Rani Srca Isusova i u 
ciboriju, gdje boravi Božansko Srce. Što je trajno sjedinjenje s 
Isusovom Žrtvom, ako ne trajno žrtvovanje samoga sebe sjedinjena s 
prinošenjem velike Žrtve! O, divna li sjedinjena žrtve, ljubavi, revnos- 
ti između Srca Isusova i srca njegova svećenika! O, uzvišena li prizo- 
ra koji Ocu Nebeskom nudi savršeni plan Isusa Otkupitelja stvoren po 
Oltaru: Isus prinesen i čovjek otkupljen, prinesen žrtvovan s Njime i 
po Njemu, na slavu Nebeskog Oca. 

Jsus svakog časa silazi na svijet. To je uzvišeni dar Nebeskog Oca, i 
u svaki čas, prinesen preko svećenika i po dušama, Isus Krist je kao 
vraćen i ponovno darovan Presvetom Trojstvu i On povezuje s Njime 
u krilu svoga Oca duše koje su potpuno njegove, prinoseći ih žrtvo- 

vane s njime. O, ljubavi, o ljubavi! O, Riječi, Bože moj, izreci nad 
nama onu riječ koja si Ti sam! | koliko je moguće neka nas ona 
pretvori u Tebe, tako da ne živimo više mi, nego da Ti živiš u nama, 
zatim nas prinesi, uključi nas u svoju žrtvu, na kraju uništi nas da 
bismo, živeći u Tebi skriveni u Tvome Srcu, davalo po tebi, s tobom i 
u tebi, koliko dopušta naša slabost, svaku čast i svaku slavu 
Presvetome Trojstvu. 

Moja je duša bila ispunjena velikim poštovanjem i velikim divlje- 
njem prema dostojanstvu svećenika. Zatim sam jasnije no ikada vid- 
jela neizmjerni ponor koji dijeli duše počašćene mističnim 
svećeništvom i onim pravih zaređenih svećenika. Oni umnažaju Isusa 
Krista, oni Ga također proizvode, a drugi Ga mogu samo prinositi s 
njime. Sjedinjenost s Oltarom, sjedinjenje sa žrtvom, to poistovjeći- 
vanje čitavog života sa službenicima Gospodinovim, da bi oni slavili 
što dostojnije, to je uzvišen čar. To je čisto kršćanstvo - pomagati 
svećenicima i posvećivati se za njih. ( iz djela bl. Marije od Isusa). 


Sv. Terezija od Djeteta Isusa: 
Sveta Pričest i napredak u krepostima 

Tako velike milosti nisu mogle ostati bez plodova, bili su to obilni 
plodovi, a kreposni život postao nam je sladak i prirodan. U početku je 
moje lice često odavalo borbu, ali malo po malo isčezao je taj dojam, 
a odricanje mi je postalo lako, dapače i u prvi čas Isus je rekao: 
“Onome koji ima dat će se još i on će biti u obilju." (Mt 13,12) Za 
jednu vjerno primljenu milost davao mi je mnoštvo drugih...On se 
sam davao meni u svetoj Pričesti češće no što bi se usudila nadati. 
Uzela sam kao pravilo vladanja da bez izuzetka primam sve pričesti 
koje bi mi moj ispovjednik davao, ali sam puštala da on određuje broj, 
i nikada ga nisam molila za više. U to vrijeme nisam imala hrabrosti 
koju imam danas, inače bih radila drugačije, jer sam čvrsto uvjerena da 
duša mora reći svome ispovjedniku želju koju osjeća za primanjem 
Boga. On ne silazi svaki dan s Neba zato da bi ostao u ciboriju, nego 
da nađe drugo nebo koje mu je neizmjerno milije nego prvo: nebo naše 
duše načinjeno po njegovoj slici. Živio hram Presvetog Trojstva! ... 

Sve vrijeme što je zajednica bila tako iskušavana mogla sam imati 

neizrecivu utjehu da svaki dan primam svetu Pričest. Ah, kako je to 
bilo slatko! Isus me dugo mazio, dulje nego svoje vjerne zaručnice, jer 
je dopustio da ga primam, dok druge nisu imale tu sreću. Bila sam vrlo 
sretna što sam se smjela doticati posvećenih posuda. što sam priprav- 
ljala mate povelje na koje se imao položiti Isus. Osjećala sam da bih 
trebala biti vrlo revna, i često bi se sjetila riječi upravljene svetom 
đakonu: “Budite sveti, vi koji se dotičete posuda Gospodnjih.? 

Svoju dušu zamišljam kao slobodno zemljište i molim Blaženu 
Djevicu Mariju da s njega ukloni ruševine koje bi mogle smetati da ne 
bude slobodno, zato je molim da sama podigne veliki šator dostojan 
Neba i da ga uresi svojim vlastitim nakitom. Onda pozivam sve svece 
i anđele da dođu i prirede veličanstveni koncert. Čini mi se, kada Isus 
silazi u moje srce, da je zadovoljan što ga tako lijepo primam, te sam 
zadovoljna i ja. Sve to ne priječi da me pohađaju rastresenosti i spa- 
vanje, ali kad na kraju zahvale primjetim da sam je tako nevaljalo 
obavila, tada odlučim da sav preostali dio dana provedem u za-hvali. 
Vidiš moja ljubljena Majko, kako sam daleko od toga da se dadem 
voditi putem straha, uvijek znam naći sredstvo da budem sretna i da se 
okoristim svojom bijedom. Bez sumnje. to ne vrijeđa Isusa, jer mi se 
čini da me On hrabri na tom putu. 

Jednoga sam dana, protivno svom običaju, bila malo uznemirena 
idući na sv. Pričest, činilo mi se da dragi Bog nije zadovoljan sa mnom, 
te pomislih: “Ah, ako danas dobijem samo polovicu hostije, to će mi 
biti velika žalost, mislit ću da Isus nerado dolazi u moje srce! Približim 
se.Oh sreće! Po prvi puta u svom životu vidjela sam svećenika kako 
uzima dvije jasno odijeljene hostije i daje mi ih! Shvaćate moju radost 
i slatke suze koje sam prolila videći tako veliko milosrđe.“ 

( Iz Povjesti jedne duše). 


BI. Alojzije Stepinac: 
Svijest o Kristovoj prisutnosti i 
dužno poštovanje prema Euharistiji 
Lice zemlje se obnovilo Kristovim dolaskom na svijet i dovršenjem 
njegove krvave žrtve na križu. “Ta znate, veli sv. Pavao, da se od svoga 
ispraznog načina. života, što vam ga oci namriješe, niste otkupljeni 

nečim neraspadljivim, srebrom ili zlatom. nego dragocjenom krvlju 
Krista, jaganjaca nevina i bez mane." (IPt 1,18) Ako je pak tako, a 
tako sigurno jest, onda moramo mi svećenici ozbiljno postupati s 
najsvetijim činom na zemlji. A sigurno se ne može ozbiljno postupati, 
ako se svećenik brižno ne pripravlja na svetu Misu i dolično ne za- 
hvaljuje za nju. Što nam opet kaže mudrac u Pismu: “Koji se boje 
Gospodina pripravljaju se srcem svojim. i pred njim se ponizuju_"“ 

Za Izraelce u pustinji čitamo, kad su prvi put opazili manu, da su 
pitali: “Mahnu? Što je to?" Koliko više mi, kad kanimo pristupiti 
oltaru, moramo se zamisliti i zapitati, što kanimo činiti, kad ono, što 
dolazi u ruke nije obična mana u pustinji , nego Kruh života, Isus Krist. 
Mojsiju nije bilo dozvoljeno približiti se ni gorućem grmu: “*Ne prilazi 
ovamo. Izuj obuću s nogu! Jer mjesto na kojemu stojiš je sveto tlo." 
(Izl 3,5) Nama je dano približiti se, ne gorućem grmu, nego Kristu pod 
prilikama kruha i vina na oltaru. Zar ćemo s manje respekta pristupati 
oltaru, nego Mojsije gorućem grmu? 

Jakov je nakon sna, u kojemu je vidio kako anđeli Božji silaze i 
uzlaze. povikao izvan sebe: “Zaista se Jahve nalazi na ovom mjestu, ali 
ja nisam znao! Koliko je strašno ovo mjesto! Zaista je ovo kuća Božja, 
ovo su Vrata nebeska!“ (Post 28.16) Što bismo morali reći mi, koji ne 
u snu, nego u zbilji gledamo, ne ljestve s anđelima, nego Gospodara 
anđela, stvarno prisutnog na oltaru, kada obavljamo pretvorbu, ili bolje 
On preko nas jadnih ljudi, pretvara kruh u Tijelo i vino u Krv Kristovu! 
Nije dakle, potrebno trošiti više riječi, kako je važna prava priprava za 
svetu Misu svakom svećeniku, ma kako bio zaposlen, da ga ne bi 
možda stigao prijekor izrečen preko proroka. (A. Benigar. Stepinac. 279). 


BI. Alojzije Stepinac: 
Euharistija - izvor mira i ljubavi među narodima 
Dužnost nam je da preko Euharistije radimo za mir u svijetu. Svatko 
od nas osjeća, da danas nema mira u svijetu. Sada više nego ikada, 
narodi su razdijeljeni i razdvojeni u najžešće protivničke tabore. 
Samoljublje, pohlepa za bogatstvom, zavist, častohlepnost i mržnja 
stvorili su duboke ponore, ne samo između pojedinih naroda, nego i 
između društvenih slojeva i pojedinih članova iste obitelji. Mira, 

dakle, u ljudskom društvu nema. O potrebi mira govori se danas 
mnogo i sa svih strana, ali mnogi od tih mirotvoraca zaboravljaju, da 
mira bez ljubavi ne može biti. Ukoliko ti propovjednici mira i spom- 
inju ljubav, ne pokazuju nam način, kako da ljubav općenito zavlada. 
Za proširenje i procvat ljubavi treba čvrsti temelj i plodno tlo. 
Osnovicu za promicanje prave ljubavi ne može činiti samo krvna 
veza ili zajednički gospodarski. kulturni. društveni ili državni interesi. 
Prava, općenita, preporodna ljubav može biti samo ondje, gdje se 
ljudi i narodi na jednoj istinskoj, dubokoj duhovnoj vezi priznaju 
međusobno pravom braćom. A to se nigdje ne može tako uzvišeno 
zamisliti i ostvariti kao na tlu i temelju presvete Euharistije. 
Euharistija je na poseban način veza ljubavi. Euharistija je dar Božje 
ljubavi za sve narode. Po njoj sjedimo kao djeca jednoga Oca oko 
jednoga stola i lomimo jedan Kruh s Neba. Blagujući taj Kruh svi se 
sjedinjujemo s istim Kristom, svojim Vođom i Učiteljem. Po tom istom 
Kruhu postajemo svi, bez razlike, međusobno prava braća, jer sjedi- 
njujući se u Bogu, koji je ljubav, nužno se moramo i međusobno lju- 
biti. Euharistija postaje na taj način ona otajstvena veza, koja svojim 
nitima najneposrednijeg bratstva i sestrinstva povezuje i pojedince i 
narode preko svih državnih granica, narodnih razlika, kulturnih nejed- 
nakosti i različitih oprečnih zemaljskih interesa u jednu veliku obitelj. 
Blagovanje Tijela Isusova u svetoj Pričesti jest ono po čemu posta- 
jemo krvni srodnici, najprije sa samim Kristom, a zatim sami među 
sobom. Jer jedno Tijelo Boga-čovjeka sve nas hrani i ista Krv Boga- 
čovjeka struji našim žilama. To je euharistijska zajednica. Zajednica, 
koju bismo, govoreći suvremenim jezikom, mogli nazvati nova 
euharistijska internacionalna zajednica i to internacionalna zajednica 
ljubavi, zajednica jedna i jedina, kojoj jednake na ovom svijetu nema. 
Zato kažemo da je Euharistija, kao internacionalna veza ljubavi, uje- 
dno i jedini temelj pravoga mira u svijetu. (4. Benigar. Stepinac. 275) 


BI. Alojzije Stepinac: 
Davati naknadu Spasitelju u Euharistiji 
Prvo, davati zadovoljštinu i naknadu Spasitelju u Euharistiji. jer su 
bezbožnici u porušenim i zapaljenim crkvama, osramoćenim 

redovnicima i poubijanim svećenicima obeščastili zapravo samoga 
Krista. On je onaj čije je ime uvijek prvo na listi osuđenih kod svakog 
progonstva. Njega progone u svakom redovniku i svećeniku, u svakom 
biskupu i katoličkom svjetovnjaku. To nije samo nezahvalnost i 
bezumlje, nego prava ludost, paklena zaslijepljenost i najniži pad ljud- 
skog dostojanstva. 

Protiv takve strahovite mržnje i sotonske grozote nije moguće, da 
oni, koji Krista ljube ne stave pred noge euharistijskog Kralja, duboko 
potreseni, svoju zadovoljštinu i naknadu. Dok Krista ponovno tisuću 
puta sude na smrt, rugaju mu se, pljuju Ga, bičuju, trnjem krune. gaze 
po njemu, i na križ Ga razapinju, naša vjera srca treba ispuniti velika 
bol i beskrajni stid, a sav svijet treba jasno i glasno očitovati svoju 
vjemost i ljubavi prema njemu. | što je veća mržnja njegovih nepri- 
jatelja, to snažnija mora biti naša ljubav. I što više rana zadaju najam- 
nici Pakla njegovom mističnom tijelu, to jest Crkvi, i njegovu sakra- 
mentalom tijelu na oltarima, to gorljiva i žarča treba biti naša zado- 
voljština i naknada. (4. Benigar. Stepinac, 274) 


SVETOGRDNA OSKVRNUĆA EUHARISTIJSKOG ISUSA U 
POSVEĆENIM HOSTIJAMA NA CRNIM MISAMA 


Svjedočanstvo jednog egzorciste 


Našim čitateljima i svima koji istinski ljube Isusa i Crkvu donosimo 
ovo potresno i tragično svjedočanstvo poznatog i priznatog talijanskog 
egzorciste don. Raula Salvuccia. koji, po nalogu svog biskupa. već 
desetljećima djeluje u svojoj biskupiji. Sve one koji budu čitali ovaj 
tekst potičemo na davanje zadovoljštine Euharistijskom Isusu u duhu 
gore navedenog teksta bi Alojzia Stepinca pod naslovom: Davati 
naknadu Spasitelju u Euharistiji. Zadovoljštinu možemo davat na 
više načina: klanjanjem privatnim ili javnim, molitvom, pa i molitva- 
ma iz ove knjižice, postom - u skladu sa zdravstvenim stanjem osobe, 
malim svakodnevnim odricanjima. Na veliku žalost, krađa ili potajno 
iznošenje posvećenih hostija je praksa koja se sve više javlja u svijetu. 

pa i u Hrvatskoj, redovito s nakanom profaniranja Euharistije. 


Don Raul piše: “Vidio sam i slušao, po žalosnoj privilegiji. jedan 
prikaz s dijapozitivima cme mise, prakse koja potiče toliku rado- 
znalost. Okruženje: mračno s puno cmih zastora, na sredini nešto što 
nalikuje na crkveni oltar, na kojemu je bila ispružena gola mlada 
djevojka, djevica okrenuta prema gore. Djevojka je bila došla do oltara 
bosih nogu na kojima su bila iscrtana dva križa, tako je hodajući gazi- 
la križeve. Jedan čovjek iz sotonističke sekte se porezao na ruci. 
Muškarac koji je služio obred je krv koja je izlazila iz rane skupljao u 
neku posudu, te njome mazao tijelo djevojke. Po zemlji, unaokolo 
oltara, je bilo nekoliko posvećenih hostija, po kojima su prvo gazili, a 
zatim su svaku hostiju boli vrhom nekog noža. 

Nakon ovog svetogrđa slijedilo je još jedno koje se ne usuđujem 
opisati. Na kraju muškarac koji je služio obred je imao odnos sa djevo- 
jkom, oskvrnjujući tako njeno djevičanstvo. Voditelj prikaza na kraju 
ironično zaključi da danas ozbiljan problem za obred nije pribaviti 
posvećene hostije, nego svaki puta pronaći djevojku koja je djevica za 
svaku novu crnu misu." (Raul Salvucci. Le potence malefiche. come opera- 
no come combattono, st. 13-4-4) 

MOLITVE NADOKNADE IZ 
FATIMSKIH UKAZANJA 


Treće ukazanje Anđela zbilo se krajem ljeta ili početkom jeseni 1916. 
g0.,. ponovno u pećini Cabeco i odvijalo se prema opisu sestre Lucije 
na slijedeći način: 

Čim smo tamo stigli odmah smo počeli, klečuči, lica priljubljenog uz 
tio, ponavljati Anđelovu molitvu, koju nas je naučio prilikom prvog 
ukazanja: 

“Moj Bože! Vjerujem u Te, klanjam ti se, uzdam se u Te i ljubim 
Te. Molim Te da oprostiš onima koji ne vjruju u tebe, koji ti se ne 
klanjaju, koji se u te ne uzdaju i koji Te ne ljube!" 

Ne znam koliko smo je puta ponovili, kad najednom ugledasmo kako 
iznad nas svijetli neobično svjetlo. Ustali smo kako bi vidjeli što se 
događa, te ugledasmo Anđela s kaležom u lijevoj ruci, a iznad njega 
lebdjela je Hostija. Iz nje su u kalež kapale kapi krvi. Ostavivši kalež 
i Hostiju da lebde u zraku, Anđeo klekne uz nas na tlo i tri puta ponovi 
ovu molitvu: 

“Presveto Trojstvo, Oče, Sine i Duše Sveti, klanjam Vam se i 
prikazujem Vam Predragocijeno Tijelo, Krv, Dušu i Božanstvo 
Isusa Krista, prisutnoga u svim svetohraništima svijeta, kao 
naknadu za uvrede, svetogrđa i ravnodušnosti kojima je On sam 
uvrijeđen. U ime neizmjernih zasluga njegovoga Presvetoga Srca i 
Prečistoga Srca Marijina, molim vas za obraćenje jadnih grešni- 
ka." 

Značajne su riječi Presvete Djevice Marije 13. srpnja 1917. god.: 

“Ne vrijeđajte više našega Gospodina!On je već previše 

uvrijeđen!" 


98 


KOLIKO VRIJEDI JEDNA SVETA MISA 


U jednu trgovinu, u Luxemburgu, ušla je starija siromašna žena i 
zamolila za komadić mesa. Rekla je da nema novca da plati. Uz nju je 
stajao, hladan na njezinu molbu, čuvar zaposlen u toj trgovini. Mesar 
ju je upitao: “Komadić mesa? Čime ćete platiti?" Žena je mimo 
odgovorila: “Novca nemam, ali prikazat ću za vas jednu svetu Misu. 
Oba muškarca, bezvjerci, podrugljivo su joj se smijali. Mesar je kroz 
smijeh odgovorio: “Dogovoreno! Idite, gospođo u crkvu na Misu. a ja 
ću vam dati toliko mesa koliko na vagi vrijedi ta vaša Misa.“ Žena je 
mirno izašla iz trgovine i otišla u crkvu. 

Nakon nekog vremena vratila se i predala mesaru listić papira na 
kojem je pisalo: “Prikazala sam jednu svetu Misu za vas!“ 

Mesar je stavio na jednu stranu vage papirić, a na drugu stranu jednu 
kost, kako bi joj se narugao. Kazaljka na vagi nije se pomakla niti za 
gram. Zatim je stavio i komad mesa - opet ništa. Mesar je maknuo 
papirić i utegom provjerio ispravnost vage. Sve je bilo ispravno. 
Ponovno je stavio papirić na jednu, a veliku šunku na drugu stranu 
vage. Ni ovoga puta kazaljka se nije pomakla. Vidjevši sve ovo, mesar 
se uozbiljio. Shvatio je da nema dovoljno mesa u trgovini kojim bi 
mogao ispuniti svoje nepromišljeno obećanje, ali je shvatio i to da se s 
Bogom ne može izrugivati. 

Darovao je ženi sve što je stavio na vagu i obećao joj da će ubuduće 
svakoga dana _ moći dobiti komad mesa besplatno. 

Tog se dana mesar obratio. Čuvar u trgovini bio je moj otac. Nakon 
toga dogadaja i on se obratio. Gotovo svakoga dana, s velikom 
poniznošću, sudjelovao je na svetoj Misi. I nas djecu je poticao da 
često, sabrano, s vjerom i pouzdanjem pohađamo sveta euharistijska 
Otajstva. Rezultat takvog odgoja bio je taj da su osim mene još dva 
moja brata postala svećenici 

o. Stanislav, misionar Presvetog Srca Isusova 


“0, kad bi opet oživio stari kršćanski običaj da od svake obitelji 
barem po jedan član bude svaki dan kod sv. Mise. Bilo bi zvanja i 
blagostanja!" 

MALI PUT br 2 - Obiteljska posveta Presvetim Srcima........ 10,00 kn 

MALI PUT br. 4 - Isuse ja se uzdam u Tebe.................necena 10,00 kn 

GLAS IZ ČISTILIŠTA br. 4 - Izvještaj iz Čistilišta - I dio....... 10,00 kn 
GLAS IZ ČISTILIŠTA br. 5- Izvještaj iz Čistilišta - H dio .....10,00 kn 


MONFORTSKA DUHOVNOST br. 1 
- Marijina tajna ili ropstvo ljubavi................-.vcvaaana ona 10,00 kn 
MONFORTSKA DUHOVNOST br. 2 
- Rasprava o pravoj pobožnosti prema 


Presvetoj Djevici Mariji...............-.. ooo anna 10,00 kn 
MONFORTSKA DUHOVNOST br. 3 
- Ljubav vječne Mudrosti...........avvaavo avansno vana 10,00 kn 
MONFORTSKA DUHOVNOST br. 4 
- Čudesna tajna svete krunice za obratiti se i spasiti............... 10,00 kn 
MONFORTSKA DUHOVNOST br. 5 i 6 
- Pismo prijateljima Križa i Goruća Molitva..................veaena 10,00 kn 
SEDAM SVETIH SAKRAMENATA - Sveta Pričest.............. 10,00 kn 
SEDAM SVETIH SAKRAMENATA - Sveta Potvrda............. 10,00 kn 
SEDAM SVETIH SAKRAMENATA - Krštenje..........-.-..----.. 10,00 kn 

Euharistije - KlariSa...............--.-<... 10,00 kn 
LJUBAV 1 ŽRTVA br. 3 - Umijeće kako se u duhovnome 
životu okoristiti vlastitim pogreškama 
(po nauku sv. Franje Saleškog)...... 10,00 kn 
LJUBAV 1 ŽRTVA br. 4 - Razmatranja o Muci Isusovoj 
(sv. Alfons Marija Liguori)........... 10,00 kn 
LJUBAV I ŽRTVA br. 5 - ...I obnovit ćeš lice Zemlje 
(Majka Tereza i Frank Duf?)......... 10,00 kn 
LJUBAV I ŽRTVA br. 6 - Pobožnost Duhu Svetomu............. 10,00 kn 

LJUBAV I ŽRTVA br. 11 -Križni put u riječi i slici................ 10,00 kn 


PUT DUHOVNOG SAVRŠENSTVA br. 1- Duhovni život..... 10,00 kn 


“Moj andđe0"..;.0. danda dosta aivče šake nadavašaošuššs didaa i 10,00 kn 
“Tajna kuće: br: 47.:00.0 i žedni leda ik ika tad da ssa dnik 10,00 kn 

“Isus govori jednoj duši - Nebeska poruka ljubavi?................ 32,00 kn 
“Čovječanstvo na pragu svoga oslobođenja" ..........-....ceeeecne0 40,00 kn 

OBAVIJEST svim molitvenim zajednicama, župnim i obiteljskim 
cenakulima, vjernim Marijinim štovateljima: 
- u našem Centru možete nabaviti originalne kipove Blažene Djevice 
Marije Fatimske (uvoz iz Portugala) - kip 50 cm ili kip sa putujućim 
ormarićem i popratnim sadržajem. 





SI. br. 1. Pokaznica s ampulom Krvi Kristove iz Ludbrega. 
Svetište je utemeljio papa Leon X. bulom od 14. travnja 1513. Papa 
je izdao bulu povodom čudesnog događaja koji se zbio 1411., u 
vrijeme humanizma kad _su mnoge vjerske istine bile dovedene u 
pitanje te je sumnja mučila mnoge učene ljude. Ti problemi su 
mučili i dvorskog svećenika koji je jednog dana dok je služio svetu 
misu izgovarajući riječi pretvorbe posumnjao da je kruh uistinu 
postao Tijelo, a vino Krv Kristova, na što mu je Gospodin 
odgovorio čudesnim znakom. Svećenik brzo primijeti da je u 
kaležu prava pravcata svježa krv. Uzbuđen, sakrio je krv u ampulu 
i uzidao u zid. Čuvao je tajnu sve do samrti kad je sve priznao. Sam 
papa Leon X. potvrdio je autentičnost čuda u Ludbregu. 

SI. br. 2. Pokaznica s relikvijom Euharistiskog čuda iz Casciae U 
gradu poznatom po sv. Riti, u svetištu posvećenom svetici čuva se 
relikvija Euharistiskog čuda koje se dogodilo u Sieni 1330. Neki 
svećenik pozvan da posjeti bolesnika na samrti uzeo je posvećenu 
hostiju i stavio je u brevijar. Kad je kod bolesnika otvorio brevijar 
da ga pričesti duboko uznemiren je primijetio da je iz posvećene 
hostije izlazila svježa krv koja je natopila obadvije stranice njegova 
brevijara. Prestrašen je otišao u Casciau i sve pripovjedio p. 
Šimunu, budućem blaženiku. Relikvija krvave hostije i krvlju 
natopljene stranice se kroz stoljeća čuva i časti u Casciai. Mnoge 
pape su potvrdile čašćenje relikvije i udijelili svetištu posebne 
oproste. 


